Anexă la Hotărârea Consiliului judeţean Maramureş nr. 141 din 27 august 2014

REGULAMENT 
DE ORGANIZARE ŞI FUNCŢIONARE AL SPITALULUI JUDEŢEAN DE URGENŢĂ ”DR. CONSTANTIN OPRIŞ” BAIA MARE

CAPITOLUL  I. DISPOZIŢII GENERALE


Art.1. (1) Spitalul Judeţean de Urgenţă „Dr. Constantin Opriş” Baia Mare (SJU-BM) este unitate sanitară cu paturi, de utilitate publică, cu personalitate juridică, care furnizează servicii medicale. A primit denumirea de Spitalul Județean de Urgență „Dr. Constantin Opriș” Baia Mare  prin Ordinul MS  nr. 1490/12.11.2004.  

                       (2) Spitalul Judeţean de Urgenţă „Dr. Constantin Opriş” Baia Mare este spital public.

     
           (3) Spitalul participă la asigurarea stării de sănătate a populaţiei. Competenţele Spitalului Judeţean de Urgenţă „Dr. Constantin Opriş” Baia Mare se stabilesc în conformitate cu criteriile Comisiei Naţionale de Acreditare a Spitalelor şi se aprobă prin Hotărâre a Consiliului Județean Maramureș, cu avizul Ministerului Sănătăţii.

Activităţile organizatorice şi funcţionale cu caracter medico-sanitar din Spitalul Judeţean de Urgenţă „Dr. Constantin Opriş” Baia Mare sunt reglementate şi supuse controlului Ministerului Sănătăţii, controlul fiind efectuat de structurile specializate ale acestuia.

Spitalul poate furniza servicii medicale numai dacă funcţionează în condiţiile autorizaţiei de funcţionare, în caz contrar, activitatea spitalului se suspendă, potrivit normelor aprobate prin ordin al ministrului sănătăţii publice.

(4) În Spitalul Judeţean de Urgenţă „Dr. Constantin Opriş” Baia Mare se pot desfăşura şi activităţi de învăţământ medico-farmaceutic, postliceal.

(5) Colaborarea dintre spital şi instituţiile sau unităţile de învăţământ medical, se desfăşoară pe bază de contract sau protocol de colaborare, încheiat conform metodologiei aprobate prin ordin comun al ministrului sănătăţii publice şi al ministrului educaţiei.

(6) Spitalul Judeţean de Urgenţă „Dr. Constantin Opriş” Baia Mare încheie anual contracte de colaborare cu unități de învățământ care școlarizează elevi/ cursanți cu specializare sanitară sau farmaceutică pentru desfăşurarea activităţilor practice în spital. Obiectul contractelor este furnizarea de către Spitalul Judeţean de Urgenţă „Dr. Constantin Opriş” Baia Mare a serviciilor de instruire şi formare clinică de natură să asigure toate condiţiile necesare în vederea formării profesionale practice complete şi corecte a cursanţilor.

(7) Spitalul are obligaţia să desfăşoare activitatea de educaţie medicală continuă (EMC) pentru medici, asistenţi medicali şi alt personal. Costurile acestor activităţi sunt suportate de angajator în limita prevederilor bugetare,  conform Codului Muncii şi Contractului Colectiv de Muncă.

(8) Spitalul Judeţean de Urgenţă „Dr. Constantin Opriş” Baia Mare asigură condiţii de investigaţii medicale, tratament, cazare, igienă, alimentaţie şi de prevenire a infecţiilor nosocomiale, conform normelor aprobate şi legislaţiei in vigoare.

(9) Spitalul răspunde, în condiţiile legii, pentru calitatea actului medical, pentru respectarea condiţiilor de cazare, igienă, alimentaţie şi de prevenire a infecţiilor nosocomiale, precum şi pentru acoperirea prejudiciilor cauzate pacienţilor conform Legii nr. 95/2006 privind reforma în domeniul sănătăţii.
(10) Spitalul Judeţean de Urgenţă „Dr. Constantin Opriş”  Baia Mare are obligaţia de a acorda primul ajutor oricărei persoane care se prezintă la spital, dacă starea sănătăţii persoanei este critică.  

(11) Spitalul va asigura, după caz, transportul obligatoriu medicalizat la o altă unitate medico-sanitară de profil.

Spitalul va fi în permanenţă pregătit pentru asigurarea asistenţei medicale în caz de război, dezastre, atacuri teroriste, conflicte sociale şi alte situaţii de criză şi este obligat să participe cu toate resursele la înlăturarea efectelor acestora.

Art.2. Misiunea, viziunea și valorile promovate de Spitalului Judeţean de Urgenţă „Dr. Constantin Opriş” Baia Mare.
Misiunea Spitalul Judeţean de Urgenţă „Dr. Constantin Opriş”  este să asigure servicii medicale de calitate, într-un mediu plăcut şi sigur populaţiei Judeţului Maramureş şi a celor din împrejurimi.

Viziunea Spitalul Judeţean de Urgenţă „Dr. Constantin Opriş” este de  a crea imaginea unui spital de prestigiu, care să devină cel mai bun furnizor de servicii medicale din nordul ţării.

Principiul de bază al politicii noastre în domeniul calităţii este orientarea către CLIENT (PACIENT/ APARŢINĂTOR) pentru a-i identifica cât mai exact nevoile şi aşteptările şi a le satisface prin furnizarea celor mai bune servicii medicale.

Pentru ducerea la îndeplinire a acestei politici SPITALULUI JUDEŢEAN DE URGENŢĂ “DR. CONSTANTIN OPRIŞ” are implementat şi menţine Un Sistem de Integrat de Management în conformitate cu standardele: ISO 9001:2008, ISO 14001:2005, OHSAS 18001:2008 prin care promovează o politică orientată spre satisfacerea permanentă a clienţilor-pacienţilor/ aparţinătorilor, de reducere a impacturilor negative ale activităţilor sale asupra mediului şi de reducere a riscurilor privind securitatea şi sănătatea ocupaţională pentru proprii angajaţi, pacienţi/aparţinători/vizitatori/ subcontractanţi, prin desfăşurarea activităţilor în condiţii de siguranţă.

  
Valorile promovate de Spitalul Judeţean de Urgenţă „Dr. Constantin Opriş” Baia Mare sunt:
1. Universalitate: toţi membrii comunităţii au acces la serviciile esenţiale de sănătate, cu costuri rezonabile;
2. Servicii medicale de calitate constant superioară;
3. Servicii medicale cu costuri eficiente, bazate pe nevoi şi rezultate;
4. Respect pentru demnitatea personală (pacient şi personal);
5. Sistem solid de colectare a datelor, bază de date completă, integrată, utilizată în planificarea strategică raţională şi luarea de decizii;
6. Model integrat de furnizare de servicii de sănătate;
7. Accent pe strategii de perspectivă privind asistenţa medicală, învăţământul medical şi cercetarea ştiinţifică medicală.
Art.3. Politica spitalului în domeniul managementului calităţii este: 
Conducerea spitalului consideră că îmbunătăţirea performanţelor unităţii având domeniul de activitate servicii medicale spitaliceşti şi ambulatorii de specialitate, se bazează pe profesionalism, corectitudine, respect reciproc şi respectarea legislaţiei în vigoare.
În centrul preocupărilor spitalului se află interesul pentru satisfacerea nevoilor şi aşteptărilor pacienţilor, prin concentrarea resurselor disponibile în direcţia creşterii calităţii serviciilor medicale. Scopul şi misiunea spitalului este prestarea de servicii de cea mai înaltă calitate, garantând accesul nediscriminatoriu la serviciile de sănătate, în condiţii de cost-eficienţă.

Pentru asigurarea funcţionării sistemului de management al calităţii, în întreaga unitate, tuturor angajaţilor le revine obligaţia de a-şi însuşi şi de a aplica, fără nici o derogare, prevederile documentelor sistemului de management al calităţii, şi de a respecta principiul care poziţionează pacientul în centrul atenţiei tuturor activităţilor unităţii.


Spitalul  îşi propune menţinerea unui mediu de muncă adecvat, în care personalul medical să-şi desfăşoare activitatea în condiţii optime.


Conducerea îşi asumă răspunderea comunicării acestei politici în cadrul organizaţiei, precum şi a analizării ei periodice, pentru a fi în mod continuu adecvată îndeplinirii scopului şi misiunii spitalului. 

Art. 4. Obiectivele generale ale spitalului sunt:
1. Dezvoltarea şi creşterea calităţii activităţii de asistenţă medicală;
2. Dezvoltarea şi creşterea calităţii sistemului de management al spitalului;
3. Dezvoltarea şi creşterea calităţii activităţii de cercetare ştiinţifică medicală;
4. Dezvoltarea culturii organizaţionale la nivelul spitalului;
5. Realizarea atribuţiilor la nivelul fiecărei structuri în mod economic, eficace şi eficient;
6. Protejarea fondurilor publice;
7. Respectarea legilor, normelor, standardelor şi reglementărilor în vigoare.
Art. 5. Finanţarea spitalului se asigura prin:

· contracte de furnizare de servicii medicale încheiate cu C.A.S. Maramureş,

· de la bugetul de stat prin Ministerul Sănătăţii;

· de la bugetul Consiliului judeţean Maramureş;

· fonduri alocate pentru programe naţionale de sănătate;

· alte venituri din prestări de servicii şi alte activităţi;
· donaţii şi sponsorizări;
· alte surse, conform legii.

SJU-BM poate dispune de credite bugetare ce pot fi acordate de către Ministerul Sănătății  şi Consiliul Județean Maramureș.
Spitalul funcţionează pe principiul autonomiei financiare, pe baza bugetului de venituri şi cheltuieli propriu elaborat pe baza proiectelor fundamentate ale secţiilor şi compartimentelor din structura sa, acesta se aprobă de către Consiliul Judeţean Maramureş la propunerea managerului, cu avizul Consiliului de Administraţie.

Statul de funcţii al Spitalului Judeţean de Urgenţă „Dr. Constantin Opriş” Baia Mare se aprobă de către Consiliul Judeţean Maramureş.     

CAPITOLUL II -  ORGANIZAREA INSTITUTIEI

Spitalul Judeţean de Urgenţă „Dr. Constantin Opriş” Baia Mare este unitate sanitară cu paturi, de utilitate publică, cu personalitate juridică, care furnizează servicii medicale în regim de spitalizare continuă, spitalizare de zi şi ambulatoriu, asigurând totodată urgenţele medico chirurgicale din judeţul Maramureş şi judeţele limitrofe, fiind organizat în conformitate cu prevederile Legii nr.95/2006 privind reforma în domeniul sănătăţii.

Art.6. Spitalul Judeţean de Urgenţă „Dr. Constantin Opriş” Baia Mare a fost înfiinţat prin Hotărârea nr. 48/1971 a Consiliului Popular al Judeţului Maramureş şi a fost dat în folosinţă în ianuarie 1972. Unitatea este Spital județean de urgenţă conform Ordinului M.S. nr. 920/19.11.2002 și a primit denumirea de Spitalul Județean de Urgență „Dr. Constantin Opriş” Baia Mare  prin Ordinul M.S.  nr. 1490/12.11.2004. 

Art.7. Date de contact:
Sediul principal:

· Baia Mare, str. G. Coşbuc, nr. 31;
Sedii secundare:

- Baia Mare, Str. Progresului nr. 17 

- Baia Mare, str. Moldovei nr.17 A - Planning familial.

- Baia Mare, str. G. Marinescu nr.3 - Ambulatoriul de specialitate pentru sportivi.

- Baia Mare, str. Victor Babeş nr. 52.
Site-ul unităţii : www.spitaljbm.ro
Art.8. Începând cu data de 01.07.2010 managementul asistentei medicale a fost preluat de către Consiliul Judeţean Maramureş, conform prevederilor O.U.G. nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale şi ale H.G. nr. 529/2010 pentru aprobarea menţinerii managementului asistentei medicale la autorităţile administraţiei publice locale care au desfăşurat faze-pilot, precum şi a Listei unităţilor sanitare publice cu paturi pentru care se menţine managementul asistentei medicale la autorităţile administraţiei publice locale şi la Primăria Municipiului Bucureşti şi a Listei unităţilor sanitare publice cu paturi pentru care se transfera managementul asistenţei medicale către autorităţile administraţiei publice locale şi către Primăria Municipiului Bucureşti.

Art.9. În baza Ordinului nr. 1.408/2010 privind aprobarea criteriilor de clasificare a spitalelor în funcţie de competenţă,  a Ordinului nr. 323/ 2011 privind aprobarea metodologiei şi a criteriilor minime obligatorii pentru clasificarea spitalelor în funcţie de competenţă precum şi  a  Ordinului nr. 683/2011 modificat prin Ordinul nr. 1473/2011 Spitalul Judeţean de Urgenţă „Dr. Constantin Opriş” este unitate sanitară de categoria III. 

Art.10. Prin Ordinul nr. 1.085/2012 privind măsuri de organizare şi funcţionare a spitalelor regionale de urgenţă şi a unităţilor funcţionale regionale de urgenţă şi Hotărârea Consiliului Judeţean Maramureş nr. 167/2012 Spitalul Judeţean de Urgenţă „Dr. Constantin Opriş” Baia Mare  a fost inclus în reţeaua regională a spitalelor de urgenţă, ca unitate care  asigură asistenţa medicală de urgenţă pentru primirea, investigarea şi tratamentul definitiv pentru cazurile critice la nivelul unei zone cuprinzând cel puţin două judeţe din cadrul regiunii respective.


Art. 11.  Spitalul Judeţean de Urgenţă „Dr. Constantin Opriş”  desfăşoară activităţi în baza Autorizaţiei Sanitare de Funcţionare eliberată de către Direcţia de Sănătate Publică a Judeţului Maramureş, având ca obiect de activitate (cod CAEN):  
- activităţi de asistenţă spitalicească


cod CAEN 8610;

- activităţi de asistenţă medicală specializată

cod CAEN 8622;
- activităţi de asistenţă stomatologică


cod  CAEN 8623;
- activităţi de desfacere produse farmaceutice

cod CAEN 4773;

- alte activităţi referitoare la sănătatea umană

cod CAEN 8690;
- alte servicii de alimentaţie n.c.a.



cod CAEN 5629.

Art. 12. Structura organizatorică şi funcţională a spitalului  este stabilita conform Ordinului M.S. nr. 634/01.06.2010 privind aprobarea structurii organizatorice a spitalului, cu modificările şi completările ulterioare (adresele Ministerului Sănătăţii nr. XI/A/23591/CSA/3258, 6559/8.06.2011, nr. XI/A/60155/RL/3288/5.12.2011, nr. XI/A/65597/EN/17.06.2013, nr. XI/A/35822/NB/4306/17.06.2014). 


La data aprobării prezentului Regulament, structura pe paturi a unității  este următoarea: 


- Secţii/compartimente medicale cu paturi – total 920 paturi , detaliate în Anexa 2. 


- Însoțitori 





       - 20 paturi;
- Spitalizare de zi

                                      - 70 paturi.

Structura cu numărul de paturi pe secții/compartimente/laboratoare/servicii este prezentată în Anexa 2. 

În cadrul Ambulatoriul integrat al spitalului funcționează cabinete de specialitate, enumerate în Anexa 2. 


Ambulatoriul de specialitate pentru sportivi (str. Gh. Marinescu nr. 3 Baia Mare) în cadrul căruia funcționează cabinete medicina sportivă. 


Cabinet Planificare Familială (Baia Mare, str. Moldovei nr. 17 A) cu structură funcțională. 
            Numărul de paturi pentru care se încheie contractul de servicii medicale este reglementat prin Ordin emis de Ministerul Sănătății. 




Art.13. Spitalele din reţeaua regională de urgenţă sunt priorităţi pentru sistemul de sănătate din punctul de vedere al finanţării din fonduri publice a serviciilor medicale, a investiţiilor şi a dotărilor materiale, precum şi din punctul de vedere al asigurării resurselor umane

Art.14. Spitalul Judeţean de Urgenţă „Dr. Constantin Opriş”  Baia Mare are implementat sistemul de management al calităţii conform cu SR EN ISO 9001:2008, 14001 : 2005, 18001 : 2008. 

Art.15. Problemele de etică şi deontologie medicală sunt de competenţa după caz, a Colegiului Medicilor, Colegiului Farmaciştilor sau Ordinul Asistenţilor Medicali Generalişti, Moaşelor şi Asistenţilor Medicali din România. 

Art.16. Relaţiile de muncă sunt reglementate de Codul Muncii aprobat prin Legea nr.53/2003 cu modificările și completările ulterioare şi de Contractul colectiv de muncă la nivel de ramura sanitara/unitate si Regulamentul intern 

Art.17. Contractul de furnizare de servicii medicale al Spitalului Judeţean de Urgenţă „Dr. Constantin Opriş” Baia Mare reprezintă sursa principală a veniturilor în cadrul bugetului de venituri şi cheltuieli şi se negociază de către manager cu conducerea Casei Judeţene de Asigurări de Sănătate Maramureş.

Art.18. Spitalul încheie contracte cu Direcţia de Sănătate Publică Maramureş pentru: 

· desfăşurarea anumitor activităţi prevăzute în programele naţionale de sănătate;

· asigurarea drepturilor salariale ale personalului care îşi desfăşoară activitatea în cadrul cabinetelor medicale cuprinse în structura organizatorică: cabinete de medicină sportivă, planning familial, CSM;

· asigurarea drepturilor salariale ale personalului care desfăşoară activitatea de cercetare ştiinţifică în condiţiile legii;

· asigurarea cheltuielilor de natura bunurilor şi serviciilor necesare cabinetelor medicale de medicină sportivă, cabinete CSM, cuprinse în structura organizatorică a spitalului;

· asigurarea cheltuielilor prevăzute pentru UPU-SMURD;

· asigurarea drepturilor salariale pentru medicii rezidenţi pe toată perioada rezidenţiatului, anii I-VII.

Art.19. Spitalul încheie contract cu Institutul Național de Medicină Legală Bucureşti pentru asigurarea drepturilor salariale ale personalului care îşi desfăşoară activitatea în serviciul judeţean de medicină legală din structură, precum şi a cheltuielilor de natura bunurilor şi serviciilor necesare pentru funcţionarea acestui serviciu.

Art.20. Spitalul poate primi sume de la bugetul de stat şi din veniturile proprii ale Ministerului Sănătăţii, care se alocă prin transfer către autorităţile administraţiei publice locale, pentru: 

· finalizarea obiectivelor de investiţii noi, de investiţii în continuare, nominalizate în listele programului de investiţii, anexă la bugetul Ministerului Sănătăţii din legea bugetului de stat, aflate în derulare la nivelul spitalelor; 

· dotarea cu aparatură medicală, în condiţiile în care autorităţile administraţiei publice locale participă la achiziţionarea acestora cu fonduri  ;

· reparaţii capitale, în condiţiile în care autorităţile administraţiei publice locale participă cu fonduri;

· finanţarea obiectivelor de modernizare, transformare şi extindere a construcţiilor existente, precum şi expertizarea, proiectarea şi consolidarea clădirilor în condiţiile în care autorităţile administraţiei publice locale participă la achiziţionarea acestora cu fonduri.

Art.21. Bugetul local participă la finanţarea unor cheltuieli de administrare şi funcţionare, respectiv bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale, în limita creditelor bugetare aprobate cu această destinaţie în bugetele locale.


Art.22. Spitalul poate realiza venituri suplimentare, în condiţiile legii,  din următoarele surse:

· donaţii şi sponsorizări;

· legate;

· asocieri investiţionale în domenii medicale ori de cercetare medicală şi farmaceutică;

· închirierea unor spaţii medicale, echipamente sau aparatură medicală către alţi furnizori de servicii medicale, în condiţiile legii;

· contracte privind furnizarea de servicii medicale încheiate cu casele de asigurări private sau cu operatori economici;

· editarea şi difuzarea unor publicaţii cu caracter medical;

· servicii medicale, hoteliere sau de altă natură, furnizate la cererea unor terţi;

· servicii de asistenţă medicală la domiciliu, acordate la cererea pacienţilor sau, după caz, în baza unui contract de furnizare de servicii de îngrijiri medicale la domiciliu, în condiţiile stabilite prin contractul-cadru privind condiţiile acordării asistenţei medicale în cadrul sistemului de asigurări sociale de sănătate;

· contracte de cercetare;

· coplata pentru unele servicii medicale;

· alte surse, conform legii.

CAPITOLUL III – CONDUCEREA SPITALULUI

Conducerea Spitalului Județean de Urgență „Dr. Constantin Opriș” Baia Mare este asigurată de Consiliul de administraţie, Comitetul director si Manager. 

Art.23. CONSILIUL DE ADMINISTRATIE este constituit în unitate, în conformitate cu prevederile art. 186 din Legea nr. 95/2006 privind reforma în domeniul sănătății, cu modificările și completările ulterioare. 

Componența Consiliului de administraţie:

· doi  reprezentanţi numiți de Direcţia de Sănătate Publică Maramureş; 

· doi reprezentanţi numiţi de către Consiliul Judeţean Maramureş;        

· un reprezentant numit de Președintele Consiliului Județean Maramureş;  

· un reprezentant al Colegiului Medicilor Maramureş, cu statut de invitat;
· un reprezentant al O.A.M.G.M.A.M.R. Maramureş, cu statut de invitat.
Reprezentantul sindicatului legal constituit în unitate, afiliat federaţiilor sindicale semnatare ale contractului colectiv de muncă la nivel de ramură sanitară, participă ca invitat permanent la şedinţele consiliului de administraţie

 
Managerul Spitalului participă la şedinţele consiliului de administraţie fără drept de vot.


Membrii supleanți în consiliul de administraţie sunt numiți de instituțiile care și-au desemnat reprezentanții în Consiliul de administraţie. 

    
Consiliul de administraţie are următoarele atribuţii, conform prevederilor Legii nr. 95/2006 privind reforma în domeniul sănătăţii:

· avizează bugetul de venituri si cheltuieli al spitalului, precum ş situaţiile financiare trimestriale şi lunare;

· organizează concurs pentru ocuparea funcţiei de manager prin act administrativ emis de către Președintele Consiliului Judeţean Maramureş;

· aprobă măsurile pentru dezvoltarea activităţii spitalului în concordanţă cu nevoile de servicii medicale ale populaţiei arondate;

· avizează programul anual al achiziţiilor publice întocmit în condiţiile legii;

· analizează modul de îndeplinire a obligaţiilor de către membrii comitetului director şi activitatea managerului şi dispune măsuri pentru îmbunătăţirea activităţii spitalului ;

· propune revocarea din funcţie a managerului şi a celorlalţi membrii ai comitetului director în cazul în care se constată existenţa situaţiilor prevăzute la art. 180 alin.(1) privind cazurile de incompatibilitate şi 1833 alin.(1) privind încetarea contractului de management, din Legea nr. 95/2006 privind reforma în domeniul sănătății, cu modificările și completările ulterioare.

Şedinţele Consiliului de Administraţie sunt conduse de către un preşedinte de şedinţă, ales cu majoritate simplă din numărul total al membrilor, pentru un mandat de 6 luni.


Consiliul de Administraţie al Spitalului Judeţean de Urgență „Dr. Constantin Opriș” Baia Mare se întruneşte lunar sau ori de cate ori este nevoie, la iniţiativa majorităţii membrilor săi, a preşedintelui de şedinţă sau a managerului şi ia decizii cu majoritatea simplă a membrilor prezenţi.

Art.24. În cadrul Spitalului  Judeţean de Urgenţă „Dr. Constantin Opriş” Baia Mare  se organizează şi funcţionează COMITETUL DIRECTOR, conform art. 183 din Legea nr. 95/2006 privind reforma în domeniul sănătății, cu modificările și completările ulterioare,  care  este format din: 


1. Manager;

2. Director medical;

3. Director financiar contabil;

4. Director de îngrijiri.

Ocuparea funcţiilor specifice comitetului director se face prin concurs, organizat de manager, conform reglementarilor în vigoare.

Membrii comitetului director care au ocupat postul prin concurs, vor  încheia cu managerul un contract de administrare pe o perioadă de 3 ani, în cuprinsul căruia sunt prevăzuţi indicatorii de performanţă asumaţi. 

Activitatea comitetului director este condusă de manager.

Atribuţiile principale ale comitetului director sunt următoarele: 

a. elaborează planul de dezvoltare al spitalului pe perioada mandatului, în baza propunerilor scrise ale consiliului medical;

b. elaborează, pe baza propunerilor consiliului medical, planul anual de furnizare de servicii medicale al spitalului;

c. propune managerului, în vederea aprobării:
· numărul de personal, pe categorii şi locuri de muncă, în funcţie de reglementările în vigoare; 
· organizarea concursurilor pentru posturile vacante, în urma consultării cu sindicatele, conform legii.
d. elaborează regulamentul de organizare şi funcţionare, regulamentul intern şi organigrama spitalului, în urma consultării cu sindicatele, conform legii;

e. propune spre aprobare managerului şi urmăreşte implementarea de măsuri organizatorice privind îmbunătăţirea actului medical, a condiţiilor de cazare, igienă şi alimentaţie, precum şi măsuri de prevenire a infecţiilor nosocomiale, conform normelor aprobate prin ordin al ministrului sănătăţii publice;

f. elaborează proiectul bugetului de venituri şi cheltuieli al spitalului, pe baza centralizării de către compartimentul economico-financiar a propunerilor fundamentale ale conducerilor secţiilor şi compartimentelor din structura spitalului, pe care îl supune aprobării managerului;

g. urmăreşte realizarea indicatorilor privind execuţia bugetului de venituri şi cheltuieli pe secţii şi compartimente, asigurând sprijin şefilor de secţii şi compartimente pentru încadrarea în bugetul alocat;

h. analizează propunerea consiliului medical privind utilizarea fondului de dezvoltare, pe care îl supune spre aprobare managerului;

i. asigură monitorizarea şi raportarea indicatorilor specifici activităţii medicale, financiari, economici, precum şi a altor date privind activitatea de supraveghere, prevenire şi control, pe care le prezintă managerului, conform metodologiei stabilite;

j. analizează, la propunerea consiliului medical, măsurile pentru dezvoltarea şi îmbunătăţirea activităţii spitalului, în concordanţă cu nevoile de servicii medicale ale populaţiei, dezvoltarea tehnologiilor medicale, ghidurilor şi protocoalelor de practică medicală;

k. elaborează planul de acţiune pentru situaţii speciale şi asistenţă medicală în caz de război, dezastre, atacuri teroriste, conflicte sociale şi alte situaţii de criză;

l. la propunerea consiliului medical, întocmeşte, fundamentează şi prezintă spre aprobare managerului planul anual de achiziţii publice, lista investiţiilor şi a lucrărilor de reparaţii curente şi capitale care urmează să se realizeze într-un exerciţiu financiar, în condiţiile legii, şi răspunde de realizarea acestora;

m. analizează, trimestrial sau ori de cate ori este nevoie, modul de îndeplinire a obligaţiilor asumate prin contracte şi propune managerului măsuri de îmbunătăţire a activităţii spitalului;

n. întocmeşte informări lunare, trimestriale şi anuale cu privire la execuţia bugetului de venituri şi cheltuieli, pe care le analizează cu consiliul medical şi le prezintă Consiliului Judeţean Maramureş la solicitarea acestora;

o. negociază, prin manager, directorul medical şi directorul financiar contabil, contractele de furnizare de servicii medicale cu casa de asigurări de sănătate;

p. se întruneşte lunar sau ori de cate ori este nevoie, la solicitarea majorităţii membrilor săi ori a managerului spitalului public, şi ia decizii în prezenţa a cel puţin două treimi din numărul membrilor săi, cu majoritatea absolută a membrilor prezenţi;

q. face propuneri privind structura organizatorică, reorganizarea, restructurarea, schimbarea sediului şi a denumirii spitalului;

r. negociază cu şeful de secţie/laborator, compartiment şi propune spre aprobare managerului indicatorii specifici de performanţă al managementului secţiei/laboratorului/serviciului, care vor fi prevăzuţi ca anexă la contractul de administrare al secţiei/laboratorului/ compartimentului/serviciului;

s. răspunde în faţa managerului pentru îndeplinirea atribuţiilor care îi revin;

t. analizează activitatea membrilor săi pe baza rapoartelor de evaluare şi elaborează raportul anual de activitate al spitalului;

u. are atribuţii de prevenire şi control al infecţiilor nosocomiale.
În afara atribuțiilor enumerate mai sus, comitetul director mai are şi următoarele atribuţii:

· solicită şi aprobă planul anual de activitate pentru supravegherea şi controlul infecţiilor nosocomiale;

· organizarea şi funcţionarea serviciului de supraveghere şi control al infecţiilor nosocomiale şi/sau realizarea contractelor de furnizarea de servicii necesare prevenirii şi controlului infecţiilor nosocomiale;

· asigură analiza anuala a îndeplinirii obiectivelor planului de activitate, rezultatele obţinute, eficienţa economică a măsurilor şi investiţiilor finanţate;

· verifică şi aprobă alocarea bugetului aferent derulării activităţilor fundamentate prin planul anual de activitate pentru supravegherea şi controlul infecţiilor nosocomiale şi îmbunătăţirea continuă a condiţiilor de desfăşurare a activităţilor şi a dotării tehnico-materiale necesare evitării sau diminuării riscului pentru infecţie nosocomială;

· derularea legală a achiziţiilor şi aprovizionarea tehnico-materială, prevăzute în planul de activitate sau impuse de situaţia epidemiologică din unitate, în vederea diminuării ori evitării situaţiilor de risc sau combaterii infecţiilor nosocomiale;

· asigură condiţiile de igiena privind cazarea şi alimentaţia pacienţilor;

· deliberează şi decide, la propunerea Colegiului Medicilor din România sau ca urmare a sesizării asistaţilor în privinţa responsabilităţii instituţionale ori individuale a personalului angajat/contractat, pentru fapte sau situaţii care au dus la lezarea drepturilor ori au prejudiciat starea de sănătate a asistaţilor prin infecţie nosocomială depistată şi declarată;

· asigură dotarea necesară organizării si funcţionării sistemului informaţional pentru înregistrarea, stocarea, prelucrarea şi transmiterea informaţiilor privind infecţiile nosocomiale.


Atribuțiile specifice fiecărui membru al comitetului director sunt reglementate prin contractele de administrare, încheiate conform prevederilor legale. 


Art. 25.  Spitalul  Judeţean de Urgenţă „Dr. Constantin Opriş” Baia Mare este condus de un  manager, persoană fizică.

Managerul reprezintă spitalul în relaţii cu terţii şi conduce activitatea Comitetului director. 

Managerul încheie contract de management cu Preşedintele Consiliului Judeţean Maramureş pe o perioadă de maxim 3 ani prin care sunt reglementate principalele atribuții ale managerului în următoarele domenii: 

· strategia serviciilor medicale

· managementul economico-financiar

· managementul performanţei/calităţii serviciilor 

· managementul resurselor umane

· managementul administrativ. 

În anexa contractului de management sunt prevăzuți indicatorii de performanta ai  activității managerului.

CAPITOLUL IV - ATRIBUTIILE SPITALULUI ÎN DOMENIUL ACORDĂRII SERVICIILOR MEDICALE

Art. 26.  În cadrul atribuţiilor sale, spitalul asigură:

1. acordarea asistenţei medicale în caz de urgenţă medicală, ori de câte ori se solicită aceste servicii medicale;

2. furnizarea tratamentului adecvat, respectarea condiţiilor de prescriere a medicamentelor prevăzute de reglementările în vigoare;

3. efectuarea consultaţiilor, investigaţiilor, tratamentelor şi a altor îngrijiri medicale a bolnavilor ambulatorii şi spitalizaţi;

4. să respecte criteriile medicale de calitate a serviciilor medicale prestate şi a activităţii desfăşurate în secțiile/cabinetul/laboratorul medical;

5. să ofere relaţii despre serviciile acordate precum şi despre modul în care vor fi furnizate acestea şi să acorde consilierea în scopul prevenirii îmbolnăvirilor şi al păstrării sănătăţii;

6. să respecte confidenţialitatea prestaţiei medicale faţă de terţi (alţii decât familia şi reprezentanţii legali) inclusiv asupra tuturor informaţiilor decurse din serviciile medicale acordate asiguraţilor

7. să acorde servicii medicale de specialitate tuturor asiguraţilor, fără nici o discriminare, folosind formele cele mai eficiente de tratament;

8. să respecte dreptul la libera alegere a furnizorului de servicii medicale în situaţiile de trimitere în consulturi interdisciplinare

9. realizarea condiţiilor necesare pentru aplicarea măsurilor de prevenire a infecţiilor nosocomiale, protecţia muncii şi paza contra incendiilor, conform normelor în vigoare;

10. asigurarea asistenţei medicale şi a funcţionalităţii unităţii sanitare în perioade de calamităţi sau în alte situaţii cu caracter deosebit, conform procedurii elaborate pentru aceste situații;

11. depozitarea şi difuzarea medicamentelor precum şi distribuirea instrumentarului şi a altor produse tehnico-medicale potrivit normelor în vigoare;

12. controlul şi urmărirea calităţii medicamentelor în vederea ridicării eficienţei tratamentelor, evitarea riscului terapeutic şi a fenomenelor adverse, informarea şi documentarea în domeniul medicamentelor;

13. stabilirea factorilor de risc din mediul de viaţă şi de muncă, a influenţei acestora  asupra stării de sănătate a populaţiei şi controlul aplicării normelor de igiena;

14. efectuarea de analize şi anchete medico-sociale pentru cunoaşterea unor aspecte particulare ale stării de sănătate;

15. desfăşurarea de activităţi proprii de cercetare potrivit posibilităţilor de dotare şi încadrare;

16. informarea bolnavului sau a persoanelor celor mai apropiate asupra bolii şi evoluţiei acesteia, în scopul eficienţei tratamentului aplicat;

17. crearea unor ambianţe plăcute, asigurarea unei alimentaţii corespunzătoare afecţiunii, atât din punct de vedere cantitativ cât şi calitativ precum şi servirea mesei în condiţii de igienă;

18. promovarea acţiunilor privind educaţia sanitară a bolnavilor spitalizaţi şi a populaţiei în general;

19. asigurarea continuităţii asistenţei medicale prin serviciul de gardă stabilit pe specialităţi

20. sa asigure respectarea obligaţiei de completare a prescripţiilor medicale conexe actului medical atunci când este cazul pentru afecţiuni acute, subacute, cronice (iniţiale);

21. sa asigure pregătirea profesională continuă a personalului medical;

22. sa asigure respectarea de către personalul spitalului a clauzelor contractuale cu casa de asigurări de sănătate.

Art.27. Alte atribuţii ale spitalului 

· înregistrarea pacienţilor, întocmirea fişei de consultaţie, a foii de observaţie şi alte asemenea acte, stabilite prin dispoziţii legale; 

· obligativitatea spitalului cât şi a personalului medico – sanitar de specialitate de a încheia asigurare de malpraxis pentru prejudicii cauzate pacienţilor, generate de furnizarea necorespunzătoare a utilităţilor sau prin actul medical acordat;

· să asigure accesul neîngrădit al pacienţilor la datele medicale personale;

· să asigure efectuarea de intervenţii medicale asupra pacientului numai dacă dispun de dotările necesare şi de personal acreditat. Intervenţiile medicale asupra pacientului în absenţa acestor condiţii se pot face numai în cazuri de urgenţă apărute în situaţii extreme;

· spitalul poate asigura, la cererea pacientului sau a familiei acestuia, cadrul adecvat în care acesta poate beneficia de sprijinul familiei şi al prietenilor, de suport spiritual şi material pe tot parcursul îngrijirilor medicale;

· la cererea pacienţilor internaţi spitalul trebuie să asigure condiţiile necesare pentru obţinerea de către aceştia şi a altor opinii medicale;

· să asigure prevenirea şi combaterea bolilor transmisibile, bolilor profesionale, a bolilor cronice şi degenerative, precum şi adaptarea şi aplicarea la specificul teritoriului a programelor naţionale de sănătate publică;

· să asigure controlul medical şi supravegherea medicală sistematică a unor categorii de bolnavi şi a unor grupe de populaţie expuse unui risc crescut de îmbolnăvire;

· să asigure asistenţa medicală a mamei, copilului, tinerilor şi bătrânilor, precum şi urmărirea aplicării măsurilor pentru ocrotirea acestora;

· neutilizarea materialelor şi a instrumentelor a căror condiţii de sterilizare nu este sigură;

· îndeplinirea şi a altor atribuţii prevăzute de actele normative în vigoare; 

Art. 28 Calitatea serviciilor medicale acordate pacienților


Nucleul de calitate constituit la nivelul unității are, în principal, următoarele atribuții: 

· stabilirea, periodic, a obiectivelor prioritare privind calitatea serviciilor medicale acordate în spital; 

· identificarea sectoarelor de activitate care necesită eficientizare; 

· în urma evaluării chestionarelor de satisfacție a pacienților și a personalului va întocmi și înainta Comitetului director și Consiliului medical,  propuneri,  privind îmbunătăţirea calității serviciilor; 

· membrii nucleului de calitate vor urmări respectarea de către secții a îndrumarului de depunere a chestionarelor de către pacienți; 

· vor urmări respectarea metodologiei de colectare a chestionarelor de satisfacție; 

· vor respecta confidențialitatea și anonimatul privind completarea chestionarelor;

· vor proceda la prelucrarea lunară a chestionarelor de satisfacție a pacienților și prelucrarea anuală a chestionarelor de satisfacție a personalului; 

· vor întocmi rapoarte trimestriale privind prelucrarea chestionarelor de satisfacție a pacienților şi rapoarte anuale pentru prelucrarea chestionarelor de satisfacţie a personalului; 

· vor face informări periodice cu privire la rezultatele prelucrării chestionarelor;

· colectarea și prelucrarea (evaluarea) chestionarelor de satisfacție a pacienților se va face lunar, iar a angajaților anual. 

Art. 29. In  activitatea privind organizarea supravegherii, prevenirii şi controlul infecţiilor nosocomiale, personalul medico-sanitar are următoarele atribuţii:

· aplicarea tuturor măsurilor de igienă spitalicească (condiţii de cazare, microclimat, alimentaţie, aprovizionare cu apă, îndepărtarea reziduurilor, sterilizare, curăţenie, dezinfecţie, etc.);

· alegerea procedurilor de investigaţie şi tratament cu risc minim de infecţie, aplicarea tehnicilor aseptice, a masurilor de antisepsie şi utilizarea judicioasa a antibioticelor;


· aprecierea exacta şi prompta a potenţialului infecţios şi receptivităţii bolnavilor şi aplicarea măsurilor de izolare şi de protecţie a receptivilor atât prin amplasare cât, mai ales, funcţional;

· supravegherea clinică a bolnavilor pentru depistarea infecţiilor nosocomiale şi a celorlalte boli infecţioase, supravegherea stării de sănătate a personalului, aplicarea măsurilor de control, asigurarea informării epidemiologice, a înregistrării, analizei şi raportării cazurilor;
· asigurarea pregătirii profesionale a întregului personal al spitalului.

            Scopul principal al activităţii de prevenire şi control a infecţiilor nosocomiale, în etapa actuală constă, în special în împiedicarea transmiterii parenterale a infecţiilor virale (HIV, hepatită cu VHB, VHC), evitarea izbucnirilor epidemice şi reducerea mortalităţii prin aceste infecţii.

Un loc important în  activitatea cadrelor medico – sanitare trebuie să-l ocupe prevenirea şi controlul infecţiilor nosocomiale, mai ales în secţiile de copii (nou - născuţi, prematuri, distrofici, pediatrie) care prezintă aglomerări de copii cu rezistenţa minimă şi în care riscul izbucnirilor epidemice şi letalităţii este maxim. 

Art. 30. Cadrul legislativ aplicabil activității desfășurate în UNITATEA DE PRIMIRE URGENŢE (U.P.U.) este Ordinul Ministerului Sănătății nr. 1706/2007 cu modificările şi completările ulterioare.
Atribuţii: 

· triajul urgentelor la prezentarea la spital;

· primirea, stabilizarea si tratamentul inițial al tuturor urgentelor, cu prioritate urgențele majore;

· investigaţii clinice  şi paraclinice necesare stabilirii diagnosticului şi începerii tratamentului iniţial;

· consultul de specialitate în echipa cu medicii de gardă din spital pentru stabilirea secţiei în care urmează să se interneze pacienţii;

· monitorizare, tratament şi reevaluare pentru pacienţii care necesită internare;

· tratament, stabilizare şi reevaluare pentru pacienţii care nu necesită internare;

· asigurarea asistentei medicale de urgenţă pentru urgenţe majore în echipa mobila de intervenţie (consult, stabilizare, monitorizare, tratament, transport);

· înregistrarea, stocarea, prelucrarea şi raportarea adecvata a informaţiei medicale;

· formarea continuă a personalului propriu şi formarea în medicina de urgenţă a altor categorii de personal medical;
· întocmirea propunerilor fundamentate pentru necesarul anual de achiziţii publice.

Art. 31. Serviciul Mobil de Urgenţă, Reanimare și Descarcerare (S.M.U.R.D.) Maramureş a început activitatea după semnarea Protocolului de colaborare între Spitalul Judeţean de Urgenţă „Dr. Constantin Opriş” Baia Mare şi Inspectoratul pentru Situaţii de Urgenţă „Gheorghe Pop de Băseşti” al Judeţului Maramureș, la data de 6 noiembrie 2009.

S.M.U.R.D. are în principal următoarele atribuţii:

· exercită atribuţii privind apărarea şi salvarea vieţii oamenilor atunci când viaţa sau funcţiile vitale ale acestora sunt supuse unui pericol existent sau iminent, asigurând asistenţa medicală de urgenţă prespitalicească;

· realizează recunoaşterea locului evenimentului; 

· verifică şi identifică locurile în care se afla persoane în imposibilitate de a se evacua şi facilitează, după caz, accesul personalului modulului medical către acestea;
· acorda primul ajutor medical în scopul salvării vieţii şi menţinerii funcţiilor vitale;
· asigură transportul victimelor aflate în viaţă la unităţi spitaliceşti;
· întocmeşte planul de pregătire profesională a personalului;
· întocmeşte propuneri fundamentate pentru necesarul de achiziţii publice de medicamente, materiale specifice şi aparatură.
S.M.U.R.D. este coordonat de un medic coordonator specialist/primar în medicina de urgenţă.
Activitatea S.M.U.R.D. este coordonată de medicul şef al U.P.U.

 
Art.31. Cabinet de medicină dentară de urgenţă funcţionează în cadrul U.P.U. şi asigură asistenţa de medicină dentară de urgenţă pentru pacienţi asiguraţi şi neasiguraţi.
Pentru asigurarea continuităţii furnizării de servicii medicale de urgenţă, în cabinetul de medicină dentară de urgenţă se organizează linie de gardă. Activitatea cabinetului este coordonată de medicul şef al U.P.U.
Art. 32. Secţiile medicale cu paturi au următoarele atribuţii:
· repartizarea bolnavilor în saloane, în condiţiile aplicării măsurilor referitoare la prevenirea şi combaterea infecţiilor interioare;

· asigurarea examinării medicale complete şi a investigaţiilor minime a bolnavilor în ziua internării;

· efectuarea în cel mai scurt timp a investigaţiilor necesare stabilirii diagnosticului;

· declararea cazurilor de boli contagioase şi a bolilor profesionale conform reglementărilor în vigoare;

· asigurarea tratamentului medical complet (curativ, preventiv şi de recuperare), individualizat şi diferenţiat, în raport cu starea bolnavului, cu forma şi stadiul evolutiv al bolii, prin aplicarea celor mai noi procedee şi tehnici medicale şi chirurgicale; indicarea, folosirea şi administrarea alimentaţiei dietetice, medicamentelor, agenţilor fizici, balneari, climatici a gimnasticii medicale, ergoterapiei, precum şi a protezelor, instrumentarului şi aparaturii medicale şi a mijloacelor specifice de transport;

· asigurarea ziua şi noaptea a îngrijirii medicale necesare pe toată durata internării;

· asigurarea medicamentelor necesare tratamentului indicat şi administrarea corectă a acestora, nefiind păstrate medicamente la patul bolnavului;

· asigurarea condiţiilor necesare recuperării medicale precoce;

· asigurarea alimentaţiei bolnavilor, în concordanţă cu diagnosticul şi stadiul evolutiv al bolii;

· desfăşurarea unei activităţi care să asigure bolnavilor internaţi un regim raţional de odihnă şi de servire a mesei, de igiena personală, de primire a vizitelor şi păstrarea legăturii acestora cu familia;

· asigurarea securităţii copiilor contra accidentelor în secţiile de pediatrie şi nou-născuţi;

· transmiterea concluziilor diagnostice şi a indicaţiilor terapeutice pentru bolnavii externaţi, unităţilor sanitare ambulatorii;

· asigurarea prin staţionarul de zi, a tratamentului de specialitate bolnavilor psihotici şi psihopaţi decompensaţi, care se pot încadra în regimul de semiambulator;

· educaţia sanitară a bolnavilor şi a aparţinătorilor.
Medicul şef de secţie (coordonator compartiment) 

Responsabilităţile şi competentele manageriale ale şefilor de secţie:

· fundamentează şi susţine în fata conducerii bugetul de venituri şi cheltuieli al secţiei;

· propune conducerii necesarul de posturi în secţie pe baza normativelor;

· semnează pontajele si toate documentele specifice de muncă din aria de competentă;

· face propuneri fundamentate pentru necesarul de achiziţii publice de produse, servicii şi lucrări pentru anul bugetar;

· propune si justifică modificarea bugetului alocat secţiei în funcţie de nevoile acesteia;

· gestionează eficient bugetul stabilit de către conducerea Spitalului Județean de Urgență „Dr. Constantin Opriş” Baia Mare;

· urmărește realizarea indicatorilor de performanta stabiliţi pentru secţie şi în contractul de administrare al secţiei;

· participă sau desemnează un alt salariat din cadrul secției/compartimentului care va contribui la întocmirea specificațiilor tehnice ale produselor/serviciilor/lucrărilor care urmează a se achiziționa pentru activitatea secţiei/compartimentului/laboratorului/ serviciului sau a spitalului.

Medicul şef de secţie / compartiment cu paturi are următoarele atribuţii:
· organizează şi răspunde de întreaga activitate în secţia pe care o conduce, astfel încât să fie realizaţi indicatorii de performanţă prevăzuţi şi stabiliţi de conducerea spitalului, care să contribuie la realizarea indicatorilor de performanţă a spitalului;

· întreaga activitate de control efectuata asupra secţiei se confirmă prin semnarea documentelor verificate, acolo unde este cazul, conform cu prevederile legale;

· elaborează propuneri de norme şi proceduri proprii privind desfăşurarea activităţii specifice şi le transmite spre avizare către directorul medical si aprobare către managerului;

· răspunde de aplicarea dispoziţiilor legale privind internarea şi externarea bolnavilor conform procedurilor.
În acest scop:

· asigură şi răspunde de cunoaşterea, de către personalul subordonat, şi de respectarea dispoziţiilor actelor normative care reglementează acordarea asistenţei medicale în cadrul sistemului asigurărilor sociale de sănătate;

· ia masuri pentru acordarea asistenţei medicale în caz de urgenţă ori de câte ori se solicită unităţii acest serviciu;

· verifică aplicarea corectă de către colectivul secţiei a prevederilor contractului cadrul privind condiţiile acordării asistenţei medicale spitaliceşti cu respectarea pachetului de servicii de bază pentru asiguraţi şi a pachetului minimal în cazul persoanelor cu asigurare facultativă; 

· ia măsuri specifice de informare a asiguraţilor despre serviciile medicale oferite, despre modul în care sunt furnizate, verificând respectarea criteriilor de calitate elaborate de către Colegiul Medicilor de România şi Casa Naţională de Asigurări de Sănătate, pentru aplicare în secţiile unităţilor spitaliceşti; 

· organizează, la începutul programului de lucru, raportul de gardă, în cadrul căruia se analizează evenimentele petrecute în secţie din ultimele 24 de ore, stabilindu-se măsurile necesare în acest scop;

· programează activitatea tuturor medicilor din secţie;

· controlează şi răspunde de întocmirea corectă şi completă a foilor de observaţie clinică, asigură şi urmăreşte stabilirea diagnosticului, aplicarea corectă a indicaţiilor terapeutice, controlează efectuarea investigaţiilor prescrise, stabileşte momentul externării bolnavilor, conform prevederilor Normelor metodologice de aplicare a Contractului-cadru privind condiţiile acordării asistenţei medicale spitaliceşti;

· organizează şi răspunde de activitatea de contravizită şi gardă în secţie, conform reglementărilor legale în domeniu;

· organizează consulturile medicale de specialitate, cu medicii şefi ai altor secţii/ compartimente, laboratoare, în scopul stabilirii diagnosticului, aplicării tratamentului corespunzător;

· urmăreşte introducerea în practică a celor mai eficiente metode de diagnostic şi tratament, fiind permanent preocupat de managementul corect al resurselor unităţii, cu respectarea prevederilor legale referitoare la sumele contractate de spital cu Casa de Asigurări de Sănătate;

· răspunde de acordarea serviciilor medicale tuturor asiguraţilor, indiferent de casa de asigurări de sănătate unde se virează contribuţia de asigurări de sănătate pentru aceştia, precum şi de solicitarea documentelor care atestă această calitate;

· controlează, îndrumă şi răspunde de aplicarea/respectarea măsurilor de igienă şi antiepidemice, în scopul prevenirii infecţiilor nosocomiale, participând trimestrial la analizele specifice la nivelul spitalului;

· controlează şi asigură prescrierea şi justa utilizare a medicamentelor şi evitarea polipragmaziei; se va trece la generalizarea folosirii la prescripţii a D.C.I. ale medicamentelor, respectându-se în unităţile spitaliceşti a tuturor prevederilor Comisie medicamentului;

· răspunde de păstrarea, prescrierea, evidenţa şi eliberarea substanţelor stupefiante;

· răspunde de buna utilizare a aparaturii medicale, instrumentarului şi întregului inventar al secţiei, şi face propuneri de dotare conforme necesităţilor şi normelor;

· coordonează şi controlează modul în care asiguraţii internaţi sunt informaţi asupra serviciilor medicale oferite;

· răspunde de respectarea confidenţialităţii tuturor datelor şi informaţiilor privitoare la asiguraţi, a intimităţii şi demnităţii acestora;

· organizează, controlează şi răspunde de respectarea regimului de odihnă, servirea mesei, primirea vizitelor de către bolnavi, în concordanţă cu programul de vizite stabilit de conducerea spitalului;

· controlează şi răspunde de eliberarea, conform prevederilor legale, a documentelor medicale întocmite în secţie, controlează modul de păstrare pe secţie, în timpul spitalizării, a documentelor de spitalizare;

· controlează modul de întocmire, la ieşirea din spital, a epicrizei şi a recomandărilor de tratament după externare, controlează întocmirea corectă a scrisorilor medicale către medicul de familie sau, după caz, către medicul de specialitate din ambulatoriul de specialitate despre diagnosticul stabilit, investigaţiile, tratamentele efectuate sau orice alte informaţii referitoare la starea de sănătate a pacientului externat;

· coordonează, controlează şi răspunde de evidenţa distinctă a pacienţilor internaţi în urma unor accidente de muncă, apărute în cursul executării profesiei, a îmbolnăvirilor profesionale, a daunelor, prejudiciilor aduse sănătăţii de alte persoane, pentru care contravaloarea serviciilor medicale furnizate nu se suportă de către Casa de Asigurări de Sănătate, ci de angajator sau persoanele vinovate;

· informează conducerea spitalului asupra activităţii secţiei, punând la dispoziţie actele necesare în acest scop. 

· organizează şi răspunde de aducerea la cunoştinţa întregului personal al secţiei a Regulamentului intern al spitalului, a tuturor măsurilor/deciziilor conducerii spitalului, care au implicaţii asupra personalului din secţie, a raporturilor de muncă ale acestora;

· verifică respectarea, de către întregul personal al secţiei, a sarcinilor de serviciu şi a normelor de comportare în unitate, stabilite prin Regulamentul intern al spitalului, controlează permanent comportamentul personalului secţiei;

· controlează şi răspunde de aplicarea şi respectarea măsurilor de protecţie a muncii în secţie, controlează permanent ţinuta corectă a personalului secţiei;

· întocmeşte fişele de evaluare a performanţelor individuale ale personalului angajat în secţie şi le comunică conducerii spitalului;

· verifică şi răspunde de respectarea programului de lucru în cadrul secţiei pe care o conduce. 

Medicul de gardă din secţiile cu paturi are în principal următoarele sarcini:
· răspunde de buna funcţionare a secţiilor şi de aplicarea dispoziţiilor prevăzute în regulamentului intern, precum şi a sarcinilor date de medicul director al spitalului, pe care îl reprezintă, în orele în care acesta nu este prezent în spital;

· controlează la intrarea în gardă prezenţa la serviciu a personalului medico-sanitar, existenţa mijloacelor necesare asigurării asistenţei medicale curente şi de urgenţă, precum şi predarea serviciului de cadrele medii şi auxiliare care lucrează în ture;

· supraveghează tratamentele medicale executate de cadrele medii şi auxiliare, la nevoie le efectuează personal;

· supraveghează cazurile grave existente în secţie său internate în timpul gărzii menţionate în regimul special al medicului de gardă;

· înscrie în registrul de consultaţii orice bolnav prezentat la camera de gardă, completează toate rubricile, semnează şi parafează în registru pentru fiecare bolnav;

· internează bolnavii prezentaţi cu bilet de trimitere precum şi cazurile de urgenţă care se adresează spitalului; răspunde de justa indicaţie a internării său a refuzului acestor cazuri, putând apela la ajutorul oricărui specialist din cadrul spitalului, chemându-l la nevoie de la domiciliu;

· răspunde la chemările care necesită prezenţa sa în cadrul spitalului şi cheamă la nevoie alţi medici ai spitalului necesari pentru rezolvarea cazului;

· întocmeşte foaia de observaţie clinică generală (FOCG)/ fișa de spitalizare zilnică (FSZ) a cazurilor internate de urgenţă şi consemnează în foaia de observaţie evoluţia bolnavilor internaţi şi medicaţia de urgenţă pe care a administrat-o;

· acordă asistenţă medicală de urgenţă bolnavilor care nu necesită internarea;

· asigură internarea în alte spitale a bolnavilor care nu pot fi rezolvaţi în spitalul respectiv, după acordarea primului ajutor;

· anunţă cazurile cu implicaţii medico legale coordonatorului echipei de gardă, medicului şef de secţie sau medicului director al spitalului, după caz;

· de asemenea anunţă şi alte organe, în cazul în care prevederile legale impun acestea;

· confirmă decesul, consemnând aceasta în foaia de observaţie şi transportare a cadavrului la morgă, după două ore de  la deces;

· asistă dimineaţa la distribuirea alimentelor, verifică calitatea acestora, refuză pe cele alterate şi sesizează aceasta conducerii spitalului;

· controlează calitatea mâncărurilor pregătite înainte de servirea mesei, de dimineaţă, prânz şi cină; refuză servirea felurilor de mâncare necorespunzătoare consemnând observaţiile în condica de la blocul alimentar; 
· verifică reţinerea probelor de alimente;

· anunţă prin toate mijloacele posibile medicul director al spitalului şi autorităţilor competente, în caz de incendiu său alte calamităţi ivite în timpul gărzii şi ia măsuri imediate de intervenţie şi prim ajutor cu mijloacele disponibile;

· urmăreşte disciplina şi comportamentul vizitatorilor în zilele de vizită, precum şi prezenţa ocazională a altor persoane străine în spital şi ia măsurile necesare;

· întocmeşte, la terminarea serviciului, raportul de gardă în condica destinată acestui scop consemnând activitatea din secţie pe timpul gărzii, măsurile luate, deficienţele constatate şi orice observaţii necesare; prezintă raportul de gardă.
 Medicul de specialitate, are în principal următoarele sarcini:
· examinează bolnavii imediat la internare şi completează F.O. în primele 24 de ore, iar în cazuri de urgenţă, imediat foloseşte investigaţiile paraclinice;

· examinează zilnic bolnavii şi consemnează în F.O. evoluţia, explorările de laborator, alimentaţia şi tratamentul corespunzător, la sfârşitul internării întocmeşte epicriza;

· prezintă, cu ocazia vizitei medicului şef de secţie, situaţia bolnavilor pe care îi are în îngrijire şi solicită sprijinul acestuia ori de câte ori este necesar;

· participă la consultaţii cu medicii din alte specialităţi şi în cazurile deosebite la examinările paraclinice, precum şi la expertizele medico-legale şi expertizarea capacităţii de muncă;

· comunică zilnic medicului de gardă bolnavii gravi pe care îi are în îngrijire şi care necesită supraveghere deosebită;

· întocmeşte şi semnează condica de medicamente pentru bolnavii pe care îi îngrijeşte, supraveghează tratamentele efectuate de asistentele medicale iar la nevoie le efectuează personal;

· recomandă şi urmăreşte zilnic regimul alimentar al bolnavilor;

· controlează şi răspunde de întreaga activitate de îngrijire a bolnavilor desfăşurată de personalul sanitar cu care lucrează;

· asigură şi răspunde de aplicarea tuturor măsurilor de igienă şi antiepidemice, precum şi a normelor de protecţia muncii în sectorul de activitate pe care îl are în grijă;

· raportează cazurile de boli infecţioase şi boli profesionale potrivit dispoziţiilor în vigoare, în acest scop;

· investighează clinic şi indică recoltarea probelor necesare examenelor de laborator la prima suspiciune de boală cu etiologie infecţioasă, stabileşte diagnosticul de infecţie, îl consemnează în F.O., informează medicul şef de secţie, asigură recoltarea probelor pentru diagnosticul etiologic, instituie tratamentul cu antibiotice, continuă tratamentul cu antibiotice, în funcţie de evoluţia clinică şi rezultatul antibiogramei, efectuează izolarea bolnavilor infecţioşi şi supraveghează medical a contacţilor şi aplică primele măsuri pentru împiedicarea transmiterii infecţiei;

· supraveghează igiena personală a bolnavilor şi însoţitorilor şi comportamentul lor igienic în timpul spitalizării, starea de curăţenie şi dezinfecţie a încăperilor, comportamentul igienic şi respectarea normelor de igienă şi tehnica aseptică, păstrarea instrumentelor şi materialelor sterile de către personalul din subordine;

· semnalează imediat medicul şef de secţie şi/sau asistentei şefe deficienţele pe care le constată în starea materialelor primite de la serviciile centralizate (sterilizare, centrală, farmacie, bucătărie şi spălătorie) şi ia măsuri ca materialele necorespunzătoare să nu fie folosite;

· confirmă decesul, consemnând aceasta în F.O. şi dă dispoziţii de transportare a cadavrului la morgă, după 2 ore de la deces;

· medicul de specialitate din secţiile de pediatrie şi prematuri supraveghează personal respectarea normelor de igienă şi alimentaţiei copiilor internaţi;

· asigură contravizita şi gărzile în secţie, potrivit graficului de muncă stabilit de către medicul şef de secţie, sau în situaţii deosebite, din dispoziţia acestuia;

· întocmeşte formele de externare ale bolnavilor şi redactează orice act medical, aprobat de conducerea spitalului în legătură cu bolnavii pe care îi are, sau şi-a avut în îngrijire;

· răspunde prompt la toate solicitările de urgenţă şi la consultările din aceeaşi secţie şi alte secţii şi colaborează cu toţi medicii din secţiile şi laboratoarele din spital, în interesul unei mai bune îngrijiri medicale a bolnavilor;

· se preocupă în permanenţă de ridicarea nivelului profesional propriu şi contribuie la ridicarea nivelului profesional al personalului în subordine;

· desfăşoară, după caz, activitatea de cercetare medicală;

· depune o activitate permanentă de educaţie sanitară a bolnavilor şi aparţinătorilor;

· participă la autopsii şi confruntările anatomoclinice la cazurile pe care le-a avut în îngrijire.
Medicul de specialitate din secţiile cu profil chirurgical are în plus următoarele sarcini:
· face parte din echipa operatorie în intervenţiile chirurgicale care se efectuează bolnavilor aflaţi în îngrijirea lui, potrivit indicaţiilor şi programului stabilit de medicul şef de secţie;

· răspunde de înscrierea protocolului operator în condica de intervenţii chirurgicale şi în F.O. a bolnavului.
Medicul de specialitate anestezie-terapie intensivă are următoarele atribuţii:
· participă la stabilirea planurilor operatorii ale secţiilor chirurgicale şi verifică modul în care este asigurată investigarea şi pregătirea preoperatorie a bolnavilor;

· asigură pregătirea preoperatorie şi supraveghează postoperatorie pe perioada necesară eliminării efectelor anestezici şi restabilirii funcţiilor vitale ale organismului, de indicaţii generale cu privire la pregătirea preoperatorie şi supravegherea postoperatorie a bolnavilor din alte secţii;

· îndrumă şi răspunde de toate problemele cu privire la organizarea şi funcţionarea punctului de transfuzii şi a punctului de soluţii sterile.
Medicul rezident, are în principal următoarele sarcini:
· desfăşoară activitate în cadrul secţiei, conform sarcinilor prevăzute pentru medicul de specialitate;

· participă la activitatea din spital – program în cursul dimineţii;

· contravizite şi gardă – conform reglementărilor în vigoare;

· se preocupă de ridicarea pregătirii sale profesionale în specialitate, sub conducerea medicului şef de secţie.

Asistentul şef din secţie este subordonat direct medicului şef de secţie şi are în principal următoarele sarcini:
· îndrumă şi controlează întreaga activitate a personalului mediu, auxiliar şi elementar sanitar din secţie;

· asigură primirea bolnavilor în secţie precum şi informarea acestora asupra prevederilor regulamentului de ordine interioară al spitalului, referitor la drepturile şi îndatoririle bolnavilor internaţi;
· semnalează medicului şef de secţie aspectele deosebite cu privire la evoluţia şi îngrijirea bolnavilor;
· organizează la începutul programului, raportul de gardă al personalului mediu şi auxiliar sanitar, cu care ocazie, se analizează evenimentele din secţie din ultimele 24 de ore, stabilindu-se măsurile necesare;
· participă la raportul de gardă al medicilor;
· însoţeşte medicul şef de secţie la vizită, consemnează şi asigură îndeplinirea de către personalul din subordine a tuturor indicaţiilor date de acesta;
· ţine evidenţa mişcării bolnavilor în registrul de intrare şi ieşire al secţiei şi transmite situaţia locurilor libere la camera de gardă şi registratorului medical;
· întocmeşte necesarul de regimuri alimentare pentru secţie;
· organizează şi asistă la distribuirea mesei;
· asigură trimiterea condicilor de medicamente la farmacie şi administrarea tratamentului potrivit indicaţiilor medicale;
· organizează păstrarea medicamentelor primite pentru tratamentul zilnic;

· controlează medicamentele de la aparat şi asigură justificarea la zi şi completarea acestora;
· răspunde de bunurile aflate în gestiunea să, asigurând utilizarea şi păstrarea acestora în condiţii corespunzătoare;
· răspunde de aplicarea măsurilor de igienă şi antiepidemice;
· se îngrijeşte de asigurarea instrumentarului necesar efectuării tratamentelor curente şi de urgenţă; 
· controlează şi răspunde de asigurarea sterilizării instrumentarului şi a tuturor măsurilor de asepsie şi antisepsie, necesare prevenirii infecţiilor interioare;
· organizează şi controlează folosirea integrală a timpului de muncă al personalului din subordine întocmeşte graficul de lucru al acestuia, controlează predarea serviciului pe ture şi asigură folosirea judicioasă a personalului în perioadele de concedii; în lipsa ei delegă în cadrul mediu său auxiliar corespunzător care să corespundă de sarcinile asistentei şefe;
· controlează şi răspunde de ţinuta şi disciplina personalului din subordine.
Asistentul medical/sora medicală, care lucrează în secţiile cu paturi. Atribuţiile asistenţilor medicali decurg din competenţele certificate de actele de studii obţinute, ca urmare a parcurgerii unei forme de învăţământ de specialitate recunoscută de lege.

        
 În exercitarea profesiei, asistentul medical are responsabilitatea actelor întreprinse în cadrul activităţilor ce decurg din rolul autonom şi delegat.

              În secţiile cu paturi lucrează asistenţi medicali din următoarele specialităţi: asistent medical de pediatrie, asistent medical de obstetrică-ginecologie, asistent medical generalist.

1. îşi desfăşoară activitatea în mod responsabil, conform reglementărilor profesionale şi cerinţelor postului;
2. respectă regulamentul intern;
3. preia pacientul nou internat şi însoţitorul acestuia (în funcţie de situaţie), verifică toaleta personală, ţinuta de spital şi îl repartizează la salon,
4. informează pacientul cu privire la structura secţiei şi asupra obligativităţii respectării regulamentului intern (care va fi afişat în secţie);
5. acordă prim ajutor în situaţii de urgenţă şi cheamă medicul din salon sau medicul de gardă.

6. participă la asigurarea unui climat optim şi de siguranţă în salon;
7. identifică problemele de îngrijire ale pacienţilor, stabileşte priorităţile, elaborează şi implementează planul de îngrijire şi evaluează rezultatele obţinute pe tot parcursul internării;
8. prezintă medicului de salon pacientul pentru examinare şi îl informează asupra stării acestuia de la internare şi pe tot parcursul internării;
9. observă simptomele şi starea pacientului, le înregistrează în dosarul de  îngrijire şi informează medicul;
10. pregăteşte bolnavul şi ajută medicul la efectuarea tehnicilor speciale de investigaţii şi tratament;
11. pregăteşte bolnavul, prin tehnici specifice, pentru investigaţii speciale sau intervenţii chirurgicale, organizează transportul bolnavului şi la nevoie supraveghează starea acestuia pe timpul transportului;
12. recoltează produse biologice pentru examenele de laborator, conform prescripţiei medicului;
13. răspunde de îngrijirea bolnavilor din salon şi supraveghează efectuarea de către infirmieră a toaletei, schimbării lenjeriei de corp şi de pat, creării condiţiilor pentru satisfacerea nevoilor fiziologice, schimbării poziţiei bolnavului;
14. observă apetitul pacienţilor, supraveghează şi asigură alimentarea pacienţilor dependenţi, supraveghează distribuirea alimentelor conform dietei consemnate în foaia de observaţie;
15. administrează personal medicaţia, efectuează tratamentele, imunizările, testările biologice, etc., conform prescripţiei medicale;
16. Asigură monitorizarea specifică a bolnavului conform prescripţiei medicale;
17. pregăteşte echipamentul, instrumentarul şi materialul steril necesar intervenţiilor;

18. asigură pregătirea preoperatorie a pacientului;
19. asigură îngrijirile post-operator;
20. semnalează medicului orice modificări depistate (de ex. auz, vedere, imperforaţii anale, etc.).

21. verifică existenţa benzii/semnului de identificare al pacientului;
22. pregăteşte materialele şi instrumentarul în vederea sterilizării;
23. respectă normele de securitate, manipulare şi descărcare a stupefiantelor, precum şi a medicamentelor cu regim special;
24. organizează şi desfăşoară programe de educaţie pentru sănătate, activităţi de consiliere, lecţii educative si demonstraţii practice, pentru pacienţi, aparţinători şi diferite categorii profesionale aflate în formare;
25. participă la acordarea îngrijirii paliative şi instruieşte familia sau aparţinătorii pentru acordarea acestora;
26. participă la organizarea şi realizarea activităţilor psihoterapeutice de reducere a stresului şi de depăşire a momentelor/situaţiilor de criză;
27. supraveghează modul de desfăşurare a vizitelor aparţinătorilor, conform regulamentului intern;
28. efectuează verbal şi în scris preluarea/predarea fiecărui pacient şi a serviciului în cadrul raportului de tură;
29. pregăteşte pacientul pentru externare;
30. în caz de deces, inventariază obiectele personale, identifică cadavrul şi organizează transportul acestuia la locul stabilit de conducerea spitalului;
31. utilizează şi păstrează, în bune condiţii, echipamentele şi instrumentarul din dotare, supraveghează colectarea materialelor şi instrumentarului de unică folosinţă utilizat şi se asigură de depozitarea acestora în vederea distrugerii;
32. poartă echipamentul de protecţie prevăzut de regulamentul de ordine interioară, care va fi schimbat ori de câte ori este nevoie, pentru păstrarea igienei şi a aspectului estetic personal;
33. respectă reglementările în vigoare privind prevenirea, controlul şi combaterea infecţiilor nosocomiale;
34. respectă secretul profesional şi codul de etică al asistentului medical;
35. respectă şi apără drepturile pacientului;
36. se preocupă de actualizarea cunoştinţelor profesionale, prin studiu individual sau alte forme de educaţie continuă şi conform cerinţelor postului;
37. participă la procesul de formare a viitorilor asistenţi medicali.;
38. supraveghează şi coordonează activităţile desfăşurate de personalul din subordine;
39. participă şi/sau iniţiază activităţi de cercetare în domeniul medical şi al îngrijirilor pentru sănătate.
Competenţele asistentului medical/soră medicală din secţiile cu paturi

1. Stabileşte priorităţile privind îngrijirea şi întocmeşte planul de îngrijire;

2. Efectuează următoarele tehnici:

· tratamente parentale;

· transfuzii;

· puncţii arterio - venoase;

· vitaminizări;

· imunizări;
· testări biologice;

· probe de compatibilitate;
· recoltează probe de laborator;
· sondaje şi spălături intracavitare;
· pansamente şi bandaje;
· tehnici de combatere a hipo şi hipertermiei;
· clisme în scop terapeutic şi evacuator;
· intervenţii pentru mobilizarea secreţiilor (hidratare, drenaj postural, umidificare, vibraţie, tapotări, frecţii, etc.);
· intubează bolnavul, în situaţii de urgenţă;
· oxigenoterapie;
· resuscitarea cardio-respiratorie;
· aspiraţia traheo-bronşică;
· instituie şi urmăreşte drenajul prin aspiraţie continuă;
· îngrijeşte bolnavul cu canula traheo-bronşică;
· băi medicamentoase, prişniţe şi cataplasme;
· mobilizarea pacientului;
· măsurarea funcţiilor vitale;
· pregătirea pacientului pentru exploatări funcţionale;
· pregătirea pacientului pentru investigaţii specifice;
· îngrijirea ochilor, mucoasei nazale, a mucoasei bucale, etc.;
· prevenirea şi combaterea escarelor;
· montează sonda vezicală, iar la bărbaţi numai după ce sondajul iniţial a fost efectuat de medic;
· calmarea şi tratarea durerii;
· urmăreşte şi calculează bilanţul hidric;
· stimulează tactil nou-născutul, etc.;
· măsurători antropometrice;
· verifică şi răspunde de existenţa benzii de identificare a pacientului.

Registratorul medical din secţie:
· înregistrează intrările şi ieşirile bolnavilor din secţie în colaborare cu registratorul medical de la primirea bolnavilor, ţinând legătura cu serviciul sau biroul financiar pentru îndeplinirea formelor legale, precum şi comunicarea naşterilor şi deceselor;

· completează şi ţine la zi toate evidenţele secţiei;

· tehnoredactează anumite documente medicale ale secţiei, în funcţie de specificul secţiei şi de necesităţi;

· comunică ambulatoriului numărul paturilor libere din secţie.
Infirmiera din secţie:

· îşi desfăşoară activitatea în unităţi sanitare şi numai sub îndrumarea şi supravegherea asistentului medical;
· pregăteşte patul şi schimbă lenjeria bolnavilor;
· efectuează sau ajută la efectuarea toaletei zilnice a bolnavului imobilizat, cu respectarea regulilor de igienă;
· ajută bolnavii deplasabili la efectuarea toaletei zilnice;
· ajută bolnavii pentru efectuarea nevoilor fiziologice (plosca urinar, tăviţe renale, etc.) ;
· asigură curăţenia, dezinfecţia şi păstrarea recipientelor utilizate, în locurile şi condiţiile stabilite (în secţie);

· asigură toaleta bolnavului imobilizat ori de câte ori este nevoie;
· ajută la pregătirea bolnavilor în vederea examinării;
· transportă lenjeria murdară (de pat şi a bolnavilor), în containere speciale la spălătorie şi o aduce curată în containere speciale, cu respectarea circuitelor conform reglementărilor regulamentului intern;
· execută, la indicaţia asistentului medical, dezinfecţia zilnică a mobilierului din salon;
· pregăteşte, la indicaţia asistentului medical, salonul pentru dezinfecţie, ori de câte ori este necesar;
· efectuează curăţenia şi dezinfecţia cărucioarelor pentru bolnavi, a tărgilor şi a celorlalte obiecte care ajută bolnavul la deplasare;
· se ocupă de întreţinerea cărucioarelor pentru bolnavi, a tărgilor şi a celorlalte obiecte care ajută bolnavul la deplasare;
· pregăteşte şi ajută bolnavul pentru efectuarea plimbării;
· colectează materialele sanitare şi instrumentarul de unică folosinţă, utilizate, în recipiente speciale şi asigură transportul lor la spaţiile amenajate de depozitare, în vederea neutralizării;
· ajută asistentul medical şi brancardierul la poziţionarea bolnavului imobilizat;
· goleşte periodic sau la indicaţia asistentului medical pungile care colectează urina şi alte produse biologice, excremente, după ce s-a făcut bilanţul de către asistentul medical şi au fost înregistrate în documentaţia pacientului;
· după decesul unui bolnav, sub supravegherea asistentului medical pregăteşte cadavrul şi ajută la transportul acestuia, la locul stabilit de către conducerea instituţiei;
· nu este abilitată să dea relaţii despre starea sănătăţii bolnavului;
· va respecta comportamentul etic faţă de bolnav şi faţă de personalul medico-sanitar;
· poartă echipamentul de protecţie prevăzut, care va fi schimbat ori de câte ori este nevoie, pentru păstrarea igienei şi a aspectului estetic personal;
· respectă regulamentul intern;
· respectă normele igienico-sanitare şi de protecţia muncii;
· respectă reglementările în vigoare privind prevenirea, controlul şi combaterea infecţiilor nosocomiale;
· participă la instruirile periodice efectuate de asistentul medical, privind normele de igienă şi protecţia muncii;
· transportă alimentele de la bucătărie pe secţii, cu respectarea normelor igienico-sanitare în vigoare;
· asigură ordinea şi curăţenia în oficiile alimentare;
· execută orice alte sarcini de serviciu la solicitarea asistentului medical sau a medicului.
Îngrijitoarea de curăţenie are în principal următoarele sarcini:
· efectuează zilnic curăţenia, în condiţii corespunzătoare, a spaţiului repartizat şi răspunde de starea de igienă a saloanelor, coridoarelor, oficiilor, scărilor, mobilierului, ferestrelor;

· curăţă şi dezinfectează zilnic băile şi WC-urile cu materiale şi ustensile numai în aceste locuri;

· efectuează aerisirea periodică a saloanelor;

· curăţă şi dezinfectează urinarele, ploştile, scuipătoarele, tăviţele renale, etc., conform indicaţiilor primite;

· transportă gunoiul şi reziduurile alimentare la tancul de gunoi, în condiţii corespunzătoare, răspunde de depunerea lor corectă în recipiente, curăţă şi dezinfectează vasele în care se păstrează sau transportă gunoiul;

· răspunde de păstrarea în condiţii a materialelor de curăţenie şi le are personal în grijă, precum şi a celor ce se folosesc în comun.

Art. 33. Asistenţa medicală spitalicească în regim de spitalizare de zi cuprinde îngrijiri de tip acut şi îngrijiri de tip cronic şi se acordă cu respectarea criteriilor de internare stabilite prin reglementari legale:

     
Afecţiunile care pot fi diagnosticate şi tratate în regim de spitalizare de zi sunt reglementate prin contractul de servicii medicale încheiat cu Casa de Asigurări de Sănătate. 

Serviciile medicale spitaliceşti acordate în regim de spitalizare de zi sunt serviciile medicale programabile de diagnostic, tratament şi monitorizare pacienți. 

În cadrul spitalizării de zi, se realizează, în principal  următoarele: 

a. asigurarea spitalizării bolnavilor în funcţie de gravitatea diagnosticului, în funcţie de indicaţiile medicilor;

b. supravegherea evoluţiei pre-şi postoperatorii generale şi locale;

c. precizarea recomandărilor de urmat la externare, precum şi stabilirea contactelor postoperatorii;

d. asigurarea tratamentului medical complet (curativ, preventiv şi de recuperare) individualizat şi diferenţiat, în raport cu starea bolnavului, cu forma şi stadiul evolutiv al bolii, prin aplicarea diferitelor procedee şi tehnici medicale;

e. supravegherea intraterapeutică a pacienţilor;

f. supravegherea pacienţilor imobilizaţi;

g. asigurarea medicamentelor necesare tratamentului indicat şi administrarea curentă a acestora, fiind interzisă păstrarea medicamentelor la patul bolnavului;

h. consulturi interdisciplinare în cazurile simplificate;

i. asigurarea condiţiilor necesare recuperării medicale precoce.

j. alte servicii, cu respectarea reglementărilor legale în vigoare. 

Coordonatorul va întocmi propuneri fundamentate pentru necesarul de achiziţii publice de produse, servicii şi lucrări pentru anul bugetar.

Art.34.  Atribuţiile Laboratorului de analize medicale sunt:
· efectuează analizele medicale de: hematologie, citologie, biochimie, serologie, microbiologie, virusologie, parazitologie, micologie necesare precizării diagnosticului, stadiului de evoluţie a bolii şi examenelor profilactice;

· recepţionarea produselor sosite pentru examene de laborator şi înscrierea lor corectă;

· asigurarea recipientelor necesare recoltării produselor patologice;

· redactarea corectă a rezultatelor, examenelor efectuate;

· laboratorul funcţionează în baza unui program de lucru afişat şi adus la cunoştinţa secţiilor cu paturi, care cuprinde:


· orele de recoltare a probelor, de primire probelor de la secţii, de eliberare a rezultatelor de la laborator;


· zilele şi orele de recoltare sau executare a anumitor analize deosebite
;
· cazurile de urgenţă se exceptează de la program;
· transportul produselor la laborator se asigură de asistente sau infirmiere;

· rezultatele se distribuie de către registratorul medical al laboratorului în secţiile cu paturi, asistente şefe în aceeaşi zi sau cel mai târziu a doua zi după obţinerea rezultatului.
 Medicul Şef al laboratorului, are în principal următoarele sarcini:

· organizează şi răspunde de activitatea laboratorului;

· repartizează sarcinile personalului medico-sanitar în subordine; îndrumă, controlează şi răspunde de munca acestuia;

· foloseşte metodele şi tehnicile cele mai moderne de diagnostic şi respectiv tratament, în specialitatea respectivă;

· execută, împreună cu întreg colectivul pe care îl conduce, examenele şi tratamentele cerute de medici din secţie cu paturi, din ambulator sau dispensar; 

· analizează modul cum se înregistrează rezultatele examenelor şi indicii calitate ai muncii medicale din laborator;

· aduce la cunoştinţa medicului director al spitalului toate faptele deosebite petrecute în laborator ca şi măsurile luate;

· controlează şi conduce instruirea cadrelor în subordine;

· gestionează inventarul laboratorului, face propuneri pentru asigurarea de materiale necesare desfăşurării activităţii;

· controlează şi răspunde de buna întreţinere şi utilizare a aparatelor, instrumentelor, instalaţiilor de orice fel şi altor obiecte de inventar;

· verifică în cadrul laboratorului şi prin sondaj în secţiile spitalului modul de recoltare pentru analize;

· efectuează îndrumarea metodologică a medicilor de medicină generală din teritoriul arondat; 

· elaborează propuneri de norme și proceduri proprii privind desfăşurarea activității specifice și le transmite spre avizare către directorul medical și spre aprobare managerului; 

· urmăreşte aplicarea măsurilor de protecţie a muncii şi de prevenirea contaminării cu produse infectate;

· asigură şi răspunde de aplicarea măsurilor de igienă şi antiepidemice;

· întocmeşte foile anuale de apreciere a cadrelor în subordine;

· îndeplineşte alte sarcini stabilite conducerea  spitalului.
Chimistul, biologul şi alţi specialişti cu pregătire superioară din laboratorul de analize medicale au în principal următoarele sarcini:

· efectuează analizele şi determinările stabilite de medicul şef, în conformitate cu prevederile legale şi pregătirea lor de bază;

· întocmesc şi semnează buletinele analizelor pe care le-a efectuat;

· controlează şi îndrumă activitatea personalului subordonat;

· răspund de păstrarea, întreţinerea şi utilizarea judicioasă a aparaturii, precum şi de gestionarea şi manipularea substanţelor toxice, în conformitate cu prevederile legale;

· răspund de respectarea condiţiilor de igienă şi sanitaro-antiepidemice la locul de muncă.

Asistentul, laborantul din laboratorul de analize medicale, are în principal următoarele sarcini:

· pregăteşte materialele pentru recoltări şi prelevează probe pentru examene de laborator hematologice, microbiologice, biochimice, chimice şi toxicologice;

· sterilizează şi pregăteşte materialele, instrumentarul şi sticlăria de laborator pentru efectuarea analizelor şi asigură dezinfecţia meselor de lucru după utilizarea lor;

· prepară medii de cultură, reactivi şi soluţii curente de laborator, precum şi coloranţi uzuali;

· execută analize cu tehnici uzuale precum şi operaţii preliminare efectuării examenelor de laborator, sub supravegherea medicului sau chimistului;

· efectuează, sub supravegherea medicului de specialitate, reacţii serologice, însemnări şi treceri pe medii de cultură;

· răspunde de buna păstrare şi utilizare a aparaturii, utilajelor şi instrumentarului din dotare;

· pregăteşte animalele de experienţă, participă la înlocuirea lor şi urmăreşte;

· transportă materialele de lucru în cadrul laboratorului precum şi cele infectate şi cele necesare pentru recoltări de probe în teren.

Art. 35.  Laboratorul de radiologie – imagistică medicală are următoarele atribuţii:
· funcţionează pe baza unui program afişat, adus la cunoştinţa secţiilor   cu paturi, cazurile de urgenţă se exceptează de la program;

· executarea investigaţiilor se va face pe baza recomandării medicului, redactarea rezultatelor se face de către personalul cu pregătire superioară;
· colaborează  permanent cu secţiile cu paturi în vederea organizării în cele mai bune condiţii a activităţii de programare, transmitere, interpretarea rezultatelor în comun a cazurilor deosebite şi pentru instruirea personalului sanitare pentru a cunoaşte posibilităţile de explorare;
· efectuează examene radiologice în laborator şi la patul bolnavului în prezenţa medicului curant;
· colaborează cu medicii clinicieni în scopul precizării diagnosticului, ori de câte ori este necesar;
· organizează şi utilizează corespunzător filmoteca;
· aplică măsurile pentru prevenirea iradierii bolnavilor şi a personalului  laboratorului.
Medicul şef al laboratorului de radiologie imagistică medicală:

· organizează şi răspunde de activitatea laboratorului;

· repartizează sarcinile personalului medico-sanitar din subordine, îndrumă, controlează şi răspunde de munca acestora;

· foloseşte metodele şi tehnicile cele mai moderne de diagnostic;

· execută împreună cu întreg colectivul pe care-l conduce examenele cerute de medicii din secţiile cu paturi;

· analizează modul cum se înregistrează rezultatele examenelor şi indicii calitativi ai muncii;

· aduce la cunoştinţa directorului general al spitalului toate faptele deosebite petrecute, precum şi măsurile luate;

· controlează şi conduce instruirea cadrelor din subordine;

· face propuneri pentru asigurarea bazei materiale necesare desfăşurării activităţii;

· elaborează propuneri de norme și proceduri proprii privind desfășurarea activității specifice și le transmite spre avizare către directorul medical şi spre aprobare managerului; 

· controlează şi răspunde de buna întreţinere şi utilizare a aparatelor şi instalaţiilor de orice fel;

· colaborează cu medicii şefi ai secţiilor cu paturi şi altor laboratoare în vederea stabilirii diagnosticului şi a modului de folosire a rezultatelor;

· urmăreşte aplicarea măsurilor de protecţia muncii şi de prevenire a iradierii;

· asigură şi răspunde de aplicarea măsurilor de igienă şi antiepidemică;

· întocmeşte fişele anuale de evaluare profesională a cadrelor din subordine;

· îndeplineşte orice alte sarcini stabilite de conducerea spitalului.
Medicul de specialitate radiologie are următoarele atribuţii:
· efectuează investigaţiile şi prezintă cazurile deosebite medicului şef;

· întocmeşte şi semnează documentele privind examenele efectuate;
· urmăreşte perfecţionarea pregătirii profesionale a personalului din subordine;
· răspunde prompt la solicitările în caz de urgenţe medico-chirurgicale şi la consultările interdisciplinare;
· controlează activitatea personalului subordonat;
· răspunde de ţinuta şi comportamentul personalului din subordine;

· supraveghează ca developarea filmelor radiografice să se execute corect şi în aceeaşi zi, răspunde de buna conservare şi depozitare a filmelor radiologice;
· urmăreşte măsurile de protecţie contra iradierii, atât pentru personalul din subordine cât şi pentru bolnavii care se prezintă pentru examene radiologice;

· stabileşte precis dozajul, filtrul, kilovoltajul, timpul de iradiere, numărul şedinţelor şi data aplicării lor, etc.

Asistenta/sora medicală din laboratorul de radiologie are următoarele atribuţii:
· pregăteşte bolnavul şi materialele necesare în vederea examenului radiologic;
· efectuează radiografiile sub supravegherea şi indicaţiile medicului de specialitate;
· execută developarea filmelor radiografice şi conservă filmele în filmotecă conform indicaţiilor medicului;
· ţine evidenţa substanţelor şi materialelor consumabile;
· ţine evidenţa activităţii de radiologie;
· asigură păstrarea conform instrucţiunilor în vigoare a aparatelor, materialelor şi altor bunuri de inventar.
Art.36. Atribuţiile Laboratorului de explorări funcționale sunt:
· executarea explorărilor funcţionale si morfologice pentru bolnavii ambulatorii şi internaţi;
· colaborarea cu medicii clinicieni în scopul precizării diagnosticului
· organizarea şi utilizarea corespunzătoare a arhivei;
· înregistrarea tuturor examinărilor efectuate;
· aplicarea masurilor pentru prevenirea iradierii bolnavilor si personalului din laborator;
· respectarea tuturor prevederilor legale specifice domeniului, elaborate de comisia naţională de control al activităţilor nucleare şi ministerul sănătăţii;
· întocmirea propunerilor fundamentate pentru necesarul de achiziţii publice de materiale sanitare specifice;
· raportarea statistică a numărului de examinări efectuate pe bolnavi internaţi şi ambulatorii.
Medicul şef al laboratorului de explorări funcţionale va întocmi propuneri fundamentate pentru necesarul de achiziţii publice de produse, servicii şi lucrări pentru anul bugetar.
Art. 37. Atribuţiile Laboratorului de radioterapie sunt:
· efectuarea tratamentului cu radiaţii bolnavilor internaţi şi ambulatorii, pentru afecţiuni oncologice şi inflamatorii;
· organizarea şi utilizarea corespunzătoare a filmotecii şi a arhivei;
· înregistrarea tuturor examinărilor efectuate;
· aplicarea măsurilor pentru prevenirea iradierii bolnavilor şi personalului din laborator;
· respectarea tuturor prevederilor legale specifice domeniului, elaborate de comisia naţională de control al activităţilor nucleare şi ministerul sănătăţii;
· întocmirea propunerilor fundamentate pentru necesarul de achiziţii publice de materiale de laborator specifice;
· raportarea statistică a numărului de proceduri efectuate pe bolnavi internaţi şi ambulatorii.
Medicul şef al laboratorului va întocmi propuneri fundamentate pentru necesarul de achiziţii publice de produse, servicii şi lucrări pentru anul bugetar.
Art.38. Laboratorul de angiografie si cateterism cardiac are următoarele atribuţii:
· efectuarea procedurilor medicale specifice și a examinărilor angiografice în laborator, la indicaţia medicului specialist/primar;
· colaborarea cu medicii clinicieni în scopul precizării diagnosticului;
· organizarea şi utilizarea corespunzătoare a filmotecii şi arhivei;
· înregistrarea tuturor examinărilor efectuate;
· aplicarea măsurilor pentru prevenirea iradierii bolnavilor şi personalului din laborator;
· respectarea tuturor prevederilor legale specifice domeniului, elaborate de comisia naţională de control al activităţilor nucleare şi ministerul sănătăţii;
· întocmirea propunerilor fundamentate pentru necesarul de achiziţii publice de materiale de laborator specifice;
· raportarea statistică a numărului de examinări efectuate pe bolnavi internaţi şi ambulatorii.
Medicul şef al laboratorului va întocmi propuneri fundamentate pentru necesarul de achiziţii publice de produse, servicii şi lucrări pentru anul bugetar.

Art. 39. Atribuţii ale Laboratorului de recuperare, medicină fizică și balneologie:
· efectuează proceduri medicale specifice specialităţii, la indicaţia unui medic specialist sau primar, pentru pacienţi internaţi şi ambulatorii;
· raportarea statistică a serviciilor efectuate pentru bolnavi internaţi şi ambulatorii; 
· colaborarea cu celelalte departamente ale spitalului în vederea asigurării unui act medical de calitate; 
· întocmirea propunerilor fundamentate pentru necesarul de achiziţii publice de materiale specifice.
Medicul şef al laboratorului va întocmi propuneri fundamentate pentru necesarul de achiziţii publice de produse, servicii şi lucrări pentru anul bugetar.

Asistentul medical/soră medicală specialitate B.F.T.:

· aplică procedurile de fizioterapie - kinetoterapie, în vederea recuperării medicale, conform prescripţiilor medicului;

· consemnează pe fişele de tratament procedurile efectuate bolnavului, transmite fişierului numărul de proceduri efectuate zilnic, în vederea centralizării;

· răspunde de buna păstrare şi utilizare a aparaturii, utilajelor şi instrumentarului din dotare;

· pregăteşte şi verifică funcţionarea aparaturii semnalând defecţiunile;

· urmăreşte şi răspunde de aplicarea întocmai a măsurilor de protecţia muncii;

· supraveghează şi răspunde de aplicarea măsurilor de igienă şi antiepidemice.

Kinetoterapeutul:

· elaborează planul terapeutic pe etape pentru tratamentele individuale şi în grupe omogene a bolnavilor şi deficienţilor fizici, pe baza indicaţiilor medicului;

· aplică tratamentele prin gimnastică medicală;

· ţine evidenţa şi urmăreşte eficienţa tratamentului;

· participă la consultaţiile şi reexaminările medicale, informând pe medic asupra stării bolnavilor;

· desfăşoară activitate de educaţie sanitară pentru prevenirea, corectarea şi recuperarea deficienţelor fizice.
Maseurul:
· aplică masajul medical şi mişcările pasive indicate de medic, la patul bolnavului sau în sălile de tratament, pentru bolnavii din spital şi ambulatoriu.
Art. 40. (1) Serviciul de anatomie patologică şi prosectură are în principal următoarele atribuţii (conform Legii nr. 104/27.03.2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului, republicată şi H.G. nr. 451/2004 pentru aprobarea Normelor metodologice de aplicare a Legii nr. 104/2003):
· efectuarea examenelor macroscopice şi microscopice asupra produselor biologice recoltate, fie de la persoane în viaţă, fie la autopsia cadavrelor şi anume piese operatorii, material bioptic, biopsii de defract digestiv, bronşice, hepatice, pancreatice, renale, puncţii medulare, ganglionare, lichide biologice, material aspirat cu ac fin, fronturi exfoliative, organe, fragmente fisulare şi altele asemenea;
· efectuarea autopsiilor în scopul anatomoclinic şi efectuarea examenului histopatologic al fragmentelor recoltate în cursul autopsiei care sunt obligatorii şi este recomandabil să fie efectuate de către acelaşi anatomopatolog pentru a corela datele de macroscopie şi ulterior cu datele clinice în scopul aprecierii gradului de concordanţă anatomoclinică;
· activităţi de restaurare a cadavrelor precum: îmbălsămarea, spălarea, îmbrăcarea şi cosmetizarea cadavrelor, acestea reprezentând o măsură medicală obligatorie pentru prevenirea contaminării, care trebuie efectuate de personalul specializat al prosecturii;
· execută necropsii la toate cazurile decedate în spital în vederea stabilirii sau confirmării diagnosticului şi precizării cauzei medicale a decesului; la cererea scrisă a aparţinătorilor decedatului, medicul director al spitalului poate aproba scutirea de necropsie, cu avizul medicului şef al secţiei şi al medicului anatomopatologic, exceptând decesele în primele 24 de ore de la internare şi cazurile fără diagnostic de certitudine;

· colaborează cu celelalte laboratoare din cadrul spitalului, in vederea efectuării unor cercetări complementare speciale, bacteriologice, biochimice, experimentale;

· eliberează certificatul constatator de deces completat si semnat de medicul curant şi de medicul anatomo - patolog sau medicul care a efectuat autopsia, în conformitate cu reglementările în vigoare;

· eliberarea cadavrelor în conformitate cu normele în vigoare;

· colaborează cu institutul de medicina legală în cazurile prevăzute de lege;

Medicul şef al serviciului de anatomie patologica va întocmi propuneri fundamentate pentru necesarul de achiziţii publice de produse, servicii şi lucrări pentru anul bugetar.
(2) Medicul de specialitate anatomie patologică are următoarele sarcini specifice:

· efectuează necropsia în termen de 24 de ore de la deces, în prezenţa medicului care a îngrijit bolnavul şi a medicului şef de secţie;

· efectuează toate examenele histopatologice pe piesele operatorii, bioptice şi necroptice;

· consemnează în registrul de protocol datele necropsice, iar în F.O. diagnosticul necropsic;

· dispune îmbălsămarea cadavrelor şi ia măsuri pentru eliberarea cadavrelor în termen de cel mult 3 zile de la deces;

· completează împreună cu medicul curant, certificatul constatator de deces şi-l semnează;

· analizează împreună cu medicii din secţiile cu paturi, concordanţa diagnosticului clinic cu cel anatomo-patologic;
· ia măsurile prevăzute în dispoziţiile în vigoare pentru cadavrele de boli transmisibile, precum şi a cazurilor medico-legale.
(3) Asistentul de laborator, laboratorul de anatomie patologică

· primeşte, înregistrează şi prelucrează piesele (operatorii, biopsice, necropsice) pentru examene histopatologice şi materialele pentru examenele citologice, prepară coloranţii şi reactivii;

· ajută medicul la efectuarea necropsiei;

· răspunde de buna păstrare şi utilizare a aparaturii, utilajelor şi instrumentarului din dotare.
(4) Autopsierul laboratorului de anatomie patologică:

· stabileşte şi răspunde de identitatea cadavrelor;

· înregistrează şi eliberează aparţinătorilor cadavrele, conform normelor în vigoare;

· pregăteşte cadavrele şi instrumentarul pentru necropsie, ajută medicul în efectuarea autopsiei;

· îmbălsămează cadavrele şi face toaleta în vederea predării lor.

Art.50. Atribuţiile Serviciului judeţean de medicină legală sunt:
· execută expertize atât pentru persoane în viaţă, la dispoziţia instanţelor, a parchetelor şi poliţiei;

· efectuează autopsii la dispoziţia instanţelor, parchetelor şi poliţiei, expertize pentru societăţi de asigurări, expertize psihiatrice, examinări toxicologice, examinări serologice şi histopatologice aferente autopsiilor;

· este director subordonat directorului general adjunct medical;

· participă la comisiile medico-legale atât în timpul programului cât şi în afara lui.

Medicul şef al Serviciului de medicina legală coordonează activitatea serviciului şi întocmește propuneri fundamentate pentru necesarul de achiziţii publice de produse, servicii şi lucrări pentru anul bugetar.
Medicul de specialitate al Serviciului judeţean de medicină legală are ca atribuţii:

· examinări la cererea persoanelor interesate urmare a traumatismelor de diferită natură, viol, starea sănătăţii, dispense de vârstă, capacitate de testare-donaţie, constatări dispuse de organele de anchetă;

· expertize dispuse de Poliţie şi Justiţie (după traumatisme, capacitate de muncă posttraumatică, expertiză medico-legală psihiatrică, viol, expertize pentru întreruperea şi amânarea executării pedepsei, culpe medicale

· expertize la cererea societăţilor de asigurări, executare de autopsii atât la spital cât şi în teren, atunci când sunt dispuse de organele de anchetă şi emiterea Certificatului constatator al decesului;

· examinări histopatologice din piesele necroptice;

· exhumări din dispoziţia parchetului, examen clinic şi prelevarea în condiţii legale a alcoolemiilor la cerere, stabilirea perioadei legale a concepţiei din dispoziţia justiţiei;

· determinarea de grupa sanguină din corpurile delicte, identificarea petelor de sânge şi identificarea firelor de păr (date înspre comparare)

· execută şi alte sarcini trasate de şefii ierarhici superiori.
Chimistul din Serviciul judeţean de medicină legală are următoarele atribuţii:
· efectuează analize şi determină toxicologie solicitate atât la persoanele în viaţă cât şi din produse cadaverice (alcoolemii, alcool metilic, monoxid de carbon, colinesterază, plumbemie/plumburie, barbiturice, tranchilizante, insectofungicide, Rivalta, diferite alte probe biochimice în situaţia în care se dispun acest lucru precum şi determinarea grupei sanguine);

· întocmesc şi semnează Buletine de analize pe care l-au efectuat;

· răspund de păstrarea, întreţinerea şi utilizarea judicioasă a aparaturii precum şi de gestionarea şi manipularea substanţelor toxice în conformitate cu prevederile legale, răspund direct de securitatea probelor biologice, atât de cele lucrate cât şi de cele lăsate în păstrare;

· execută şi alte sarcini trasate de şefii ierarhici superiori.
Atribuţii ale Asistentului medical din Serviciul judeţean de medicină legală:

· asistă şi ajută pe medic la efectuarea consultaţiilor medicale, efectuează pansamente, semnalează medicului urgenţa efectuării examinării victimelor, acordă primul ajutor în caz de urgenţă, răspunde de aplicarea măsuri de dezinfecţie şi dezinsecţie potrivit normelor în vigoare, coordonează întreaga activitate a Serviciului judeţean de medicină legală;

· răspunde de starea de curăţenie a cabinetului, desfăşoară activitate permanentă de educaţie sanitară, ţine la zi centralizatorul statistic ocupându-se de statistica serviciului, are gestiunea încasărilor completând borderoul de încasări, vărsând încasările la casieria spitalului, gestionează bunurile serviciului şi necesarul de substanţe, la nevoie efectuează muncă de dactilografiere, preia anunţurile Dispeceratului Poliţiei şi le înregistrează, duce la destinaţie probe biologice recoltate de la cadavru cu ocazia autopsiilor, înlocuieşte la nevoie asistenţa de histopatologie, însoţeşte persoanele examinate în Cabinetul Medico Legal la diferite cabinete de specialitate, unde au fost îndrumate;

· execută şi alte sarcini trasate de şefii ierarhici superiori.

Atribuţii ale Asistentului de laborator din cadrul Serviciului judeţean de medicină legală:

· primeşte, înregistrează şi prelucrează piesele necroptice pentru examenul de histopatologie şi pentru examenul citologic, prepară coloranţi şi reactivi, ajută medicul la efectuarea necropsiei, răspunde de buna păstrare şi utilizare a aparaturii, utilajelor şi instrumentarului din dotare;

· execută şi alte sarcini trasate de şefii ierarhici superiori.

Atribuţii ale Registratorului medical din cadrul Serviciului judeţean de medicină legală:

· efectuează identificarea după buletin a persoanelor care solicită consultaţii precum şi a persoanelor care se prezintă cu ordonanţe de examinare;

· păstrează în condiţii optime arhiva serviciului şi evidenţele;

· preia şi înregistrează anunţurile dispeceratului de Poliţie, înregistrează actele intrate şi ieşite având gestiunea timbrelor poştale

· duce corespondenţa, dactilografiază la dictare şi după ciorne actele serviciului, la nevoie transportă materiale biologic recoltat de la cadavre;

· execută şi alte sarcini trasate de şefii ierarhici superiori.

 Autopsierul din cadrul Serviciului judeţean de medicină legală are următoarele atribuţii:
· ajută la efectuarea autopsiei, coase cadavrul şi îl toaletează (atât la sală cât şi pe teren);

· ajută la transportul cadavrului (atât la sală cât şi pe teren);

· efectuează îmbălsămări la cerere contra chitanţă;

· asigură curăţenia sălii de autopsiere şi igienizarea acesteia;

· ajută la identificarea şi amprentarea cadavrelor cu identitate necunoscute;

· răspunde de substanţele toxice din sala de autopsie;

· păstrează în condiţii corespunzătoare trusa de autopsie;

· eliberează cadavrele după efectuarea autopsiei şi emiterea certificatului medical constatator al decesului;
· execută şi alte sarcini trasate de şefii ierarhici superiori.
Art.51. Centrul de sănătate mintală dispune de cabinete de consultaţii, tratamente, psihoterapie, testări psihologice, tratamente logopedice au următoarele atribuţii specifice:

· depistarea activă a factorilor de risc în apariţia tulburărilor şi îmbolnăvirilor psihice, în vederea elaborării măsurilor de psihoigienă şi educativ-sanitare necesare pentru influenţarea şi limitarea factorilor de risc (profilaxia primară) colaborând cu alte sectoare interesate;

· depistarea activă şi precoce a tulburărilor şi îmbolnăvirilor psihice şi instituirea măsurilor corespunzătoare în vederea tratării lor şi prevenirii unor evoluţii ireversibile (psihoprofilaxie secundară);

· asigurarea asistenţei medicale de specialitate bolnavilor şi defectivilor psihici ambulatorii prin echipă complexă (medici psihiatri, psihologi, defectologi, logopezi);

· orientarea bolnavilor psihici şi defectivilor pentru înserarea şi reinserarea socio-profesională, colaborând în acest scop cu alte organe interesate, urmărirea adaptării la locul de muncă şi în societate a bolnavilor psihici remişi (psihoprofilaxie terţiară);

· dezvoltarea la copii în special a tehnicilor de educare a expresiei gestuale, de tratare a tulburărilor de vorbire, a disgrafiei, etc.;

· antrenarea şi îndrumarea metodologică a medicilor de alte specialităţi în probleme comune de promovare a sănătăţii mintale;

· prevenirea şi combaterea alcoolismului şi toxicomaniilor;

· îndrumarea psiho - igienică a activităţilor din colectivităţile de copii şi tinere.

Medicul coordonator va întocmi propuneri fundamentate pentru necesarul de achiziţii publice de produse, servicii şi lucrări pentru anul bugetar.
Medicul de specialitate din cadrul Centrului de Sănătate Mintală:
· îndrumă şi controlează buna funcţionare a cabinetelor;

· organizează acţiuni de cercetare a factorilor de risc a îmbolnăvirilor şi tulburărilor psihice, în întreprinderi şi instituţii, propunând măsuri de prevenire;

· organizează consultaţiile de psihoigienă şi psihoprofilaxie în colectivităţi;

· organizează asistenţa de urgenţă psihiatrică ambulatorie în teritoriu;

· sprijină activitatea comisiilor de expertiză medicală a capacităţii de muncă şi medico-legale prin desemnarea specialiştilor solicitaţi;

· elaborează planul de măsuri pentru promovarea sănătăţii mintale, pe baza analizei indicelui de morbiditate;

· răspunde de buna pregătire a cadrelor din subordine, prin cuprinderea lor în planul de reciclare;

· iniţiază, stimulează şi îndrumă activitatea de cercetare ştiinţifică;

· stabileşte modalităţile de integrare în societate şi în muncă pentru bolnavii psihici;

· îndeplineşte sarcinile ce-i revin potrivit legii, referitor la bolnavii psihici cu manifestări anti-sociale;

· aplică tratamente de psihoterapie şi ergoterapie;

· supraveghează starea bolnavilor psihici aflaţi sub tutelă sau puşi sub interdicţie şi informează semestrial organul de tutelă asupra constatărilor sale;

· participă la comisiile de expertiză medico-legală a bolnavilor psihici;

· participă la acţiunea de prevenire şi combatere a alcoolismului şi lupta antidrog;

· elaborează propuneri pentru promovarea sănătăţii mintale, pe baza analizei indicelui de morbiditate, în colaborare cu organele interesate.

Psihologul:

· participă împreună cu medicul psihiatru sau neuropsihiatru la stabilirea diagnosticului şi la efectuarea tratamentului de specialitate;

· întocmeşte fişa de observaţii psihologice a bolnavului şi familiei;

· studiază personalitatea aparţinătorilor bolnavilor precum şi climatul educativ din familie, informând medicul psihiatru;

· efectuează activitatea de teren în colectivităţile de copii şi şcolari pentru recomandarea şi controlul măsurilor de stimulare a dezvoltării neuropsihice, de psihoprofilaxie şi psihoigienă, precum şi pentru depistarea de noi cazuri de boli şi deficienţe psihice;

· participă la acţiunile de orientare şi selecţie profesională;

· informează, instruieşte şi îndrumă personalul medico-sanitar şi didactic din colectivităţile de copii şi şcolari, despre activitatea şi măsurile de psihoprofilaxie şi psihoigienă

Logopedul:

· examinează bolnavii cu tulburări de vorbire, la recomandarea medicului şi împreună cu acesta şi cu psihologul stabileşte diagnosticul şi indicaţiile terapeutice;

· acţionează alături de psiholog, pentru depistarea, profilaxia şi tratamentul copiilor cu întârziere în dezvoltarea psiho-motorie

· efectuează tratamente logopedice şi întocmeşte fişa de observaţii logopedice, în care înscrie evoluţia sub terapie şi procedurile aplicate; 

· efectuează tratamente psihoterapice şi de ergoterapie;

· efectuează activitate de teren în colectivităţi organizate de copii şi şcolari pentru recomandări şi controlul măsurilor privind dezvoltarea vorbirii, de profilaxie şi igiena vorbirii, precum şi pentru depistarea de cazuri cu tulburări de vorbire;

· participă la indicaţia medicului, la unele acţiuni de depistare a tulburărilor şi bolilor psihice, educaţie sanitară, etc.

Asistentul medical din cadrul Centrului de Sănătate Mintală are atribuţii identice cu asistentul medical din cadrul cabinetelor de specialitate din Ambulatoriul integrat al spitalului.

 
Art. 52. Centrul de planificare familială și educație sexuală are următoarele atribuţii
:
· coordonează, evaluează şi realizează controlul asistentei medicale în domeniul sănătăţii reproducerii şi planificării familiale;

· evaluează necesarul de contraceptive pregătind un plan de distribuire a acestora;

· coordonează activităţile profilactico-diagnostice şi terapeutice ale femeii şi alte cuplului (maladii de transmitere sexuală, cancer genito-mamar, patologie sexuală de cuplu);

· organizează, participă la colocvii, conferinţe, şedinţe de lucru în ţară şi străinătate pe probleme de sănătate a reproducerii şi planificare familială;

· stabileşte diagnosticul şi tratamentul sterilităţii şi infertilităţii;

· realizează prin echipa multidisciplinară consultaţia contraceptivă asigurându-se confidenţialitatea ei;

· recomandă întreruperea cursului sarcinii în caz de opţiune individuală sau de indicaţii medicale sau medico-sociale;

· sprijină unităţile de învăţământ, reţeaua de asistenţă medicală primară, ale organizaţiei neguvernamentale în vederea transmiterii unor informaţii corecte legate de planificarea familială, sexualitate normală şi patologică, patologia reproducerii, urmărind o percepţie corectă a sănătăţii reproductive;
· asigură pregătirea teoretică şi practică a personalului ce lucrează în centrele locale de planificare familială arondate prin organizarea de cursuri şi stagii practice periodice, prezentări de caz, dezbateri pe teme din domeniul contracepţiei şi planificării familiale.
Medicul coordonator va întocmi propuneri fundamentate pentru necesarul de achiziţii publice de produse, servicii şi lucrări pentru anul bugetar.
Medicul din Centrul de Planificare Familială:

· acordă asistenţă medicală de specialitate în conformitate cu competenţele stabilite, indică sau foloseşte tratamentul corespunzător, consemnează aceste date în fişa pacienţilor;

· acordă consultaţie contraceptivă prescriind şi aplicând contracepţia hormonală, locală sau metodele naturale, colaborând şi cu specialistul de obstetrică-ginecologie;

· desfăşoară acţiuni de educaţie sanitară pe probleme de sănătate a reproducerii şi planificare familială în colaborare cu alte organizaţii;

· desfăşoară activităţi de îndrumare şi control nivelul cabinetelor de planificare familială arondate;

· participă la manifestări ştiinţifice, consultă îndrumările metodologice şi literatura de specialitate în vederea asigurării unui înalt nivel de cunoştinţe în domeniu.

Asistenta medicală din Centrul de Planificare Familială:
· ţine evidenţa cazurilor consultate;

· participă la supravegherea pacienţilor şi a cuplurilor în funcţie de metoda contraceptivă folosită;

· participă la acţiuni de educaţie sanitară, adresându-se pacientelor, cuplurilor sau unor grupuri de interese (din reţeaua de învăţământ);

· răspunde de corectitudinea datelor pe care le consemnează în documentele specifice de îngrijire (foaia de temperatură, dosarul de îngrijiri, planul de tratament, etc.);

· respectă secretul profesional, la cererea familiei explică evoluţia stării generale a bolnavului şi a bolii sale (numai în interesul bolnavului);

· respectă regulile de igienă, normele de protecţia muncii;

· participă la programele de perfecţionare organizate preocupându-se permanent de îmbogăţirea cunoştinţelor profesionale;

· îndeplineşte orice alte sarcini trasate de medicul de specialitate.

Art.53. Centrul de hemodializă efectuează în principal tratamentul bolnavilor cu insuficienţă renală acută sau cronică, precum şi al bolnavilor cu intoxicaţii exo şi endogene, cu tulburări hidro-electrolitice şi acido-bazice rezistente la terapia obişnuită.
 
Medicul coordonator al Centrului de Hemodializă are următoarele atribuţii:

stabileşte orarul de dializă şi schema de investigaţie pentru fiecare bolnav;

· controlează şi răspunde de partea medicală a desfăşurării dializelor, indicând parametrii funcţionali ai dializei respective;

· comandă materialele consumabile şi medicamentele necesare funcţionării centrul de hemodializă;

· răspunde de aplicarea normelor de igienă şi epidemiologic în unitatea de dializă;

· face parte din comisia medicală de admitere în programul de dializă;

· organizează şi răspunde de întreaga activitate a centrului de hemodializă;

· răspunde de gradul de instruire şi educaţie sanitară a bolnavilor dializaţi;

· asigură reciclarea periodică a cadrelor sanitare din centrul de hemodializă;

· întocmeşte fişele anuale de evaluare a activităţii profesionale a cadrelor sanitare din subordinea sa

Medicul coordonator va întocmi propuneri fundamentate pentru necesarul de achiziţii publice de produse, servicii şi lucrări pentru anul bugetar.
Medicul de specialitate din Centrul de Hemodializă are următoarele sarcini:

· examinează clinic bolnavul înaintea conectării la rinichiul artificial;

· urmăreşte evoluţia dializei, indică medicaţia necesară şi stabileşte parametrii funcţionali cu rinichiul artificial;

· prescrie, urmăreşte şi conduce regimul dietetic şi tratamentul bolnavului între dialize;

· răspunde de utilizarea judicioasă şi ţine evidenţa medicamentelor utilizate în timpul dializei;

· controlează şi răspunde de trusele medicale de urgenţă şi de instrumentele – pansamente;

· colaborează cu inginerul/tehnicianul în vederea asigurării bunei funcţionări a aparatelor, pregătirii corecte a dializoarelor şi respectarea tuturor normelor preparării apei deionizate – dedurizate şi a concentratului;

· face educaţia sanitară a bolnavilor dializaţi în vederea respectării regimului igienico-dietetic şi a tratamentului prescris

· participă efectiv la instruirea şi pregătirea profesională a personalului sanitar cu care lucrează;

· controlează modul în care se întocmeşte protocolul de dializă şi completează personal fişa medicală a bolnavului dializat;

· informează şi îndeplineşte toate sarcinile date de medicul coordonator.

Psihologul din Centrul de Hemodializă are următoarele sarcini:

· investighează din punct de vedere psiho-social bolnavii ce urmează a fi dializaţi iar în caz de nevoie, organizează şedinţe de psihoterapie cu aceştia;

· întocmeşte fişa psihologică pentru fiecare bolnav dializat în urma tuturor examenelor psihologice periodice;

· organizează zilnic diverse forme de psihoterapie cu bolnavii dializaţi;

· este subordonat medicului coordonator al centrului de hemodializă pe care îl informează permanent despre problemele psiho-sociale ale bolnavilor dializaţi;

· urmăreşte relaţiile ce se stabilesc între personalul sanitar şi bolnavii, intervenind când este nevoie;

· se preocupă de reinserţia familială şi socială a bolnavului, ţinând în permanenţă legătura cu familia acestuia;

· la nevoie, efectuează examene psihologice şi organizează şedinţe de psihoterapie cu bolnavii spitalizaţi în secţia/compartimentul nefrologie;

· participă la toate consfătuirile de lucru din centrul de hemodializă şi acţionează în spiritul realizării sarcinilor acestuia.

Asistentul Şef din Centrul de hemodializă are următoarele atribuţii:  

· este subordonată medicului coordonator al centrului de hemodializă;

· împreună cu medicul coordonator stabileşte graficul de activităţi în ture al personalului precum şi programul concediilor;

· răspunde de inventarul aflat în gestiune;

· răspunde împreună cu medicul coordonator de programarea săptămânală a bolnavilor la dializă;

· răspunde de aprovizionarea cu sânge, medicamente la trusa de urgenţă, materiale consumabile şi substanţe;

· răspunde de respectarea normelor de igienă şi epidemiologie din unitatea de dializă;

· ajută medicul coordonator la întocmirea evidenţei bolnavilor;

· răspunde împreună cu medicul coordonator de disciplina şi competenţa profesională a personalului din centrul de hemodializă;

· răspunde direct de educaţia sanitară a bolnavilor dializaţi (reguli de întreţinere a shuntului, reguli de dietă);

· păstrează carnetele de sănătate a personalului sanitar din unitatea de dializă;

· completează registrul de evidenţă a bolnavilor dializaţi.

Asistentul medical din Centrul de Hemodializă are următoarele atribuţii:  

· verifică împreună cu inginerul/tehnicianul starea tehnică a rinichiului artificial înaintea fiecărei dialize;

· asigură toate materialele necesare dializei de care răspunde precum şi de igiena acesteia

· prepară şi răspunde de compoziţia PH-ului şi respectarea normelor de igienă privind soluţia de dializă;

· reţine la frigider probe din baia de dializă timp de 24 de ore;

· cântăreşte, termometrizează, verifică tensiunea arterială, examinează cavitatea bucală şi echipamentul bolnavului înaintea începerii dializei;

· verifică starea shuturilor sau a fistului înaintea fiecărei dialize;

· răspunde de buna desfăşurare a şedinţelor de hemodializă;

· notează la intervalul de ½ oră şi ori de câte ori este nevoie tensiunea arterială şi pulsul;

· informează de urgenţă medicul privind orice modificare a stării generale a bolnavului dializat;

· completează fişe de dializă;

· nu părăseşte sala de dializă fără a lăsa înlocuitor;

· participă obligatoriu la toate şedinţele, programele de instruire profesională şi de analiză a activităţii centrului de hemodializă.

Personalul auxiliar din Centrul de Hemodializă – atribuţii:
· curăţă şi dezinfectează înainte şi după fiecare dializă mobilierul, saltele, pavimentul fiecărei săli de dializă;
· se ocupă de primirea, acordarea de ajutor la îmbrăcarea şi dezbrăcarea bolnavilor care efectuează hemodializa ambulatoriu;
· asigură schimbarea lenjeriei după fiecare hemodializă;
· spală vasele utilizate la prepararea dializantului;
· curăţă şi dezinfectează urinarele, ploştile, tăviţele renale conform indicaţiilor;
· transportă de urgenţă la laboratorul spitalului produsele biologice prelevate de la bolnavi;
· asigură transportul substanţelor şi soluţiilor de la farmacie sau din magazie;
· transportă gunoiul, reziduurile şi materialele consumabile şi răspunde de depunerea lor în condiţii corespunzătoare;
· serveşte şi hrăneşte bolnavii după spălarea prealabilă a mâinilor şi schimbarea halatului;
· însoţeşte bolnavii dializaţi la unele investigaţii de laborator.
Inginerul/tehnicianul Centrului de Hemodializă:
· revizuieşte aparatele înaintea fiecărei dialize;
· răspunde de buna funcţionare a aparaturii din dotare şi răspunde de depanarea ei de urgenţă;
· răspunde de efectuarea reviziilor periodice ale aparatelor şi ţine o evidenţă a acestora pentru fiecare aparat în parte;
· răspunde de buna funcţionare a staţiei de deionizare a apei şi de regenerarea răşinilor folosite;
· răspunde de prepararea dializatoarelor şi de montarea acestora;
· verifică compoziţia băii de dializă;
· răspunde de pregătirea tehnică a personalului mediu care manipulează aparatura;
· împreună cu medicul coordonator şi Serviciul de aprovizionare stabileşte planul de necesitate al centrului de hemodializă;
· este subordonat tehnic-administrativ şefului AJIRAM, iar din punct de vedere profesional şefului centrului de hemodializă.

Art. 54. Atribuţiile Centrului județean de diabet zaharat, nutriție și boli metabolice sunt:
· ţine evidenţa corectă și la zi a pacienţilor cu diabet zaharat de pe teritoriul întregului judeţ;

· precizează diagnosticul de diabet zaharat şi stabileşte conduita terapeutică;

· intervine cu modificări de orice fel în tratamentul bolnavilor;

· efectuează bilanţul anual pentru bolnavii diabetici şi ia toate măsurile necesare în vederea prevenirii agravării, respectiv a apariţiei complicaţiilor;

· efectuează activitate de screening în vederea depistării cazurilor noi în special la populaţia cu risc crescut;

· efectuează consultaţiile iniţiale şi de control în specialitate, ori de câte ori este solicitat de medicul de familie sau medicii din alte specialităţi.

  
Medicul coordonator va întocmi propuneri fundamentate pentru necesarul de achiziţii publice de produse, servicii şi lucrări pentru anul bugetar.

Art. 55. Farmacia cu circuit închis are următoarele atribuţii:
· păstrează, prepară şi eliberează medicamente de orice natură şi sub orice formă, conform nomenclatorului aprobat de Ministerul Sănătăţii şi prevederilor Farmacopeei Române, în vigoare;

· depozitează produsele conform normelor în vigoare, ţinându-se seama de natura proprietăţilor fizico-chimice;
· organizează şi efectuează controlul calităţii medicamentului şi ia măsuri ori de câte ori este necesar pentru preîntâmpinarea accidentelor, informând imediat ordinul superior;
· asigură, în cadrul competenţei sale, primul ajutor bolnavilor;
· asigură controlul prin:
· controlul preventiv;
· verificare organoleptică şi fizică;

· asigură educaţia sanitară a populaţiei în domeniul medicamentelor, combaterea automedicaţiei şi informarea personalului medico-sanitar cu privire la medicamente;
· prepararea şi eliberarea medicamentelor se face conform normelor stabilite de Ministerul Sănătăţii.
Eliberarea medicamentelor pe baza condicilor destinate truselor de urgență (dulapurilor de urgență) se face pe baza solicitării scrise sau on-line a secţiei prescriptoare. Baremul truselor sau al dulapurilor de urgență este aprobat de medicul șef al secției și directorul medical al spitalului și conține medicamente de urgență specifice secției respective în cantități suficiente pentru o perioadă stabilită. Se respectă protocolul de primire condici și eliberare medicamente. Pentru bolnavii internaţi după ora predării condicilor de medicamente, farmacia va elibera medicamentele pe baza condicii de medicamente, completată în condiţii speciale.
Farmacistul şef are, în principal, următoarele sarcini:

· organizează spaţiul de muncă, dând fiecărei încăperi destinaţia cea mai potrivită pentru realizarea unui flux tehnologic corespunzător activităţii;

· întocmeşte planul de muncă şi repartizează sarcinile pe oameni, în raport cu necesităţile farmaciei;

· răspunde de buna aprovizionare a farmaciei;

· elaborează propuneri de norme şi proceduri proprii privind desfăşurarea activităţii specifice şi le transmite spre avizare directorului medical şi spre aprobare managerului;
· întocmeşte specificaţiile tehnice pentru produsele specifice şi participă la aprovizionarea cu medicamente şi alte produse specifice farmaciei urmăreşte încadrarea în prevederile bugetare şi planul de achiziţie anual;
· organizează recepţia calitativă şi cantitativă a medicamentelor şi a celorlalte produse farmaceutice intrate în farmacie precum şi depozitarea şi conservarea acestora în condiţii corespunzătoare;

· controlează prepararea corectă şi la timp a preparatelor; răspunde de modul cum este organizat şi cum se exercită controlul calităţii medicamentelor în farmacie şi urmăreşte ca acestea să se elibereze la timp şi în bune condiţii;

· răspunde de organizarea şi efectuarea corectă şi la timp a tuturor lucrărilor de gestiune;

· asigură măsurile de protecţia muncii, de igienă, P.C.I şi respectarea acestora de către întregul personal;

· în afara sarcinilor prevăzute mai sus, farmacistul șef are şi următoarele sarcini speciale:

· colaborează cu conducerea medicală a unităţii sanitare pentru rezolvarea problemelor asistenţei cu medicamente;

· face parte din Consiliul medical al instituţiei sanitare în cadrul căruia funcţionează;

· face parte din comisia de farmacovigilenţă al spitalului;

· participă la raportul de gardă.

Farmacistul şef va întocmi propuneri fundamentate pentru necesarul de achiziţii publice de produse, servicii şi lucrări pentru anul bugetar.

Farmacistul are, în principal, următoarele sarcini:

· supraveghează şi coordonează activitatea de eliberare a produselor de către asistentul de farmacie;

· primeşte, verifică și eliberează medicamentele pe baza documentelor specifice; 

· asigură şi răspunde de depozitarea, conservarea și gestionarea  medicamentelor toxice şi stupefiante;

· participă la recepţia cantitativă a produselor intrate în farmacie şi efectuează recepţia calitativă a acestora;

· verifică calitatea medicamentelor, efectuând controlul organoleptic sau analitic;

· verifică periodic prin analize calitatea medicamentelor şi materialelor sanitare cu durată de conservare sau  acţiune terapeutică limitată (drajeuri, preparate galenice, specialităţi farmaceutice) în vederea preschimbării lor;

· execută toate lucrările încredinţate de către farmacistul șef în vederea cunoaşterii întregii acţiuni a farmaciei.

Asistentul de farmacie are următoarele sarcini principale:

· eliberează medicamente conform condicilor şi prescripţiilor medicale şi condicilor de aparat cu excepţia formulelor magistrale şi a celor ce conţin toxice şi stupefiante;

· efectuează diviziuni de produse condiţionate, preparate galenice, droguri chimice, plante medicinale, etc.

· îndeplinește alte sarcini conform fișei postului şi/sau a dispozițiilor primite de la farmacistul șef.
Îngrijitoarea de curăţenie din cadrul Farmaciei:

· face curăţenie în încăperile farmaciei;

· spală ustensilele, întreţine în stare de curăţenie aparatura şi mobilierul;

· sesizează pe şeful farmaciei în legătură cu orice deteriorare a încăperilor şi instalaţiilor;

· primeşte şi răspunde de inventarul necesar curăţeniei;

· evacuează reziduurile şi le depozitează la locul indicat.

Art.56. Serviciul de sterilizare centrală - asigură sterilizarea instrumentarului, a materialelor sanitare, a echipamentului blocurilor operatoare necesare investigaţiilor medicale, tratamentelor, intervenţiilor chirurgicale.
Asistentul şef de la staţia de sterilizare are următoarele atribuţii:

· răspunde de calitatea sterilizării şi de asigurarea ritmică a instrumentarului şi materialelor sterile necesare activităţii spitalului;

· propune directorului spitalului necesarul de materiale, aparatură, amenajări şi lucrări de întreţinere necesare bunului mers al staţiei;

· controlează dacă este asigurată buna funcţionare a aparatelor, respectarea instrucţiunilor de folosire a acestora, testarea clinică a fiecărei şarje şi, periodic bacteriologică şi evidenţa activităţii de sterilizare, urmăreşte la laboratorul de bacteriologie rezultatele autocontrolului de sterilizare;

· instruieşte şi controlează permanent activitatea personalului care lucrează în staţia centrală, respectarea modului de primire, pregătire, păstrare şi eliberarea materialelor sterile;

· informează imediat pe directorul general al spitalului – asupra defecţiunilor apărute în funcţionarea staţiei de sterilizare şi propune măsurile corespunzătoare.

 Asistentul medical de la staţia de sterilizare are următoarele atribuţii:
· verifică modul de pregătire şi împachetare a materialelor trimise pentru sterilizare şi respinge trusele necorespunzătoare;

· efectuează sterilizarea, respectând normele tehnice de sterilizare şi instrucţiunile de sterilizare a fiecărui aparat;

· anunţă imediat personalul tehnic de întreţinere şi pe asistentul şef asupra oricărei defecţiuni care survine la aparatele de sterilizare;

· răspunde de igiena încăperilor în care se face sterilizarea şi de fluxul materialelor înainte şi după sterilizare;

· banderolează şi etichetează trusele şi pachetele cu materiale sterilizate, ţine evidenţa activităţii de sterilizare pe aparate şi şarje;

· efectuează teste de control a sterilizării şi ţine evidenţa rezultatelor.

Art.57.  Atribuţiile Serviciului de prevenire supraveghere şi control al infecţiilor nosocomiale sunt:
· supravegherea epidemiologica a infecţiilor asociate asistentei medicale (I.A.A.M.);
· monitorizarea incidentelor şi investigarea focarelor;
· măsuri pentru controlul infecţiilor (precauţiuni standard şi specifice, tehnici de asepsie, etc.)
· măsuri de management al mediului spitalicesc
· măsuri de identificare a riscurilor şi proceduri de reducere a acestora;
· măsuri de protecţie a personalului;
· program de educaţie şi instruire.
Asistentul medical de igienă – atribuţii: 

· participă la elaborarea planului anual de supraveghere şi control al infecţiilor nosocomiale din unitatea sanitară;

· participă la organizarea activităţii serviciului de supraveghere şi control al infecţiilor nosocomiale pentru implementarea şi derularea activităţilor cuprinse în planul anual de supraveghere şi control al infecţiilor nosocomiale ale unităţii;

· propune şi iniţiază activităţi complementare de prevenţie sau de control cu caracter de urgenţă, în cazul unor situaţii de risc sau focar de infecţie nosocomială;

· răspunde pentru activitatea personalului subordonat direct din cadrul structurii;

· colaborează cu asistenţii şefi de secţie pentru implementarea masurilor de supraveghere şi control al infecţiilor nosocomiale în conformitate cu planul anual de supraveghere şi control al infecţiilor nosocomiale din unitatea sanitară;

· verifică respectarea normativelor şi măsurilor de prevenire;

· organizează şi participă la sistemul de autocontrol privind evaluarea eficienţei activităţilor derulate;

· colaborează cu medicul laboratorului de microbiologie pentru cunoaşterea circulaţiei microorganismelor patogene de la nivelul secţiilor şi compartimentelor de activitate;

· controlează  buna funcţionare a procedurilor de sterilizare şi de menţinere a  sterilităţii pentru instrumentarul  şi materialele sanitare care sunt supuse sterilizării;

· controlează efectuarea decontaminării mediului de spital prin curăţare chimică şi dezinfecţie;

· controlează activitatea blocului alimentar în depozitarea, prepararea şi distribuirea alimentelor;

· controlează calitatea prestaţiilor efectuate la spălătorie;

· controlează activitatea de îndepărtare şi neutralizare a reziduurilor, cu accent faţă de reziduurile periculoase rezultate din activitatea medicală;

· controlează respectarea circuitelor funcţionale ale unităţii;

· controlează respectarea în secţiile medicale şi paraclinice a procedurilor profesionale de supraveghere, triaj, depistare, izolare, diagnostic şi tratament pentru infecţiile nosocomiale;

· răspunde prompt la informaţia primită din secţii şi demarează ancheta epidemiologică  pentru toate cazurile suspecte de infecţie nosocomială;

· difuzează informațiile necesare privind focarul de infecţie nosocomială, în conformitate cu legislația, întreprinde măsuri şi activităţi pentru evitarea riscurilor identificate în focar;

· coordonează activitatea colectivului din subordine în toate activităţile specifice serviciului de prevenire şi control al infecţiilor nosocomiale;

· raportează şefilor ierarhici problemele depistate sau constatate în prevenirea şi controlul infecţiilor nosocomiale;

· participă la procesul de pregătire profesională continuă;

· respecta codul de etica al asistentului medical.

Art. 58. Blocul operator este format din mai multe săli de operaţie şi asigură condiţiile necesare efectuării intervenţiilor chirurgicale de urgenţă şi programate,  este condus de un medic coordonator care răspunde de organizarea administrativă a blocului operator, întocmirea propunerilor fundamentate pentru necesarul de achiziţii publice de produse, servicii, lucrări şi alte obiecte de inventar necesare desfăşurării activităţii, participă la redactarea specificaţiilor tehnice pentru achiziția de produse, servicii şi lucrări care au legătură cu activitatea sa.
Asistentul medical de la Bloc Operator are următoarele atribuţii:

· pregăteşte instrumentarul pentru intervenţiile chirurgicale şi participă la intervenţii;

· pregăteşte şi sterilizează materialele şi instrumentarul, după caz;

· anunţă imediat asistenta şefă asupra deficienţelor de igienă (alimentare cu apă, instalaţii sanitare, încălzire, etc.);

· respectă permanent şi răspunde de aplicarea regulilor de igienă (în special spălarea şi dezinfecţia mâinilor) cât şi a regulilor de tehnică aseptică;

· răspunde de bunurile aflate în gestiunea sa.

Asistentul medical de anestezie de la Bloc Operator are următoarele atribuţii:

· participă sub îndrumarea medicului anestezist la pregătirea bolnavului pentru anestezie;

· supraveghează bolnavul şi administrează, după indicaţiile şi sub supravegherea medicului tratamentul intraoperator;

· urmăreşte evoluţia postoperatorie, până la transportarea bolnavului în secţie, la pat, unde acesta este preluat de asistenta din secţie.

Asistentul medical de la transfuzii are următoarele atribuţii: 

· asigură şi răspunde de aprovizionarea corectă şi la timp a punctului de transfuzii cu cantităţi suficiente de sânge, plasmă şi alte derivate de sânge terapeutice;

· efectuează determinarea grupei sanguine, a factorului Rh şi proba de compatibilitate pe lamă;

· răspunde de apariţia reacţiilor, complicaţiilor şi accidentelor posttransfuzionale provocate de pregătire defectuoasă a materialelor de transfuzie, de conservarea şi manipularea necorespunzătoare a sângelui şi derivatelor;

· ţine în ordine scriptele şi evidenţele punctului de transfuzie;

· înregistrează în F.O. rezultatele examenelor efectuate, precum şi datele personale ale donatorului înscrise pe flacon, răspunde de completarea corectă şi trimiterea taloanelor de sânge la centrul de recoltare şi conservare a sângelui.

Brancardierul are următoarele atribuţii:

· îşi desfăşoară activitatea în unităţi sanitare şi numai sub îndrumarea şi supravegherea asistentului medical sau a medicului;

· respectă regulamentul intern;

· se preocupă de transportul bolnavilor;

· se ocupă de funcţionarea, curăţenia şi dezinfectarea cărucioarelor de transport şi a tărgilor şi cunoaşte soluţiile dezinfectante şi modul de folosire;

· efectuează transportul cadavrelor respectând regulile de etică, însoţit de încă două persoane, cu documentele de identificare;

· la transportul cadavrelor va folosi obligatoriu echipament special de protecţie (un halat de protecţie, mănuşi de cauciuc, etc.);

· va ajuta la fixarea/poziţionarea extremităţilor, segmentelor fracturate, aplicarea aparatelor gipsate, inclusiv în cadrul serviciului de gardă;

· va anunţa orice eveniment deosebit ivit, medicului şef/asistentului medical şef de serviciu;

· nu are dreptul să de informaţii privind starea bolnavului;

· va avea un comportament etic faţă de bolnav, aparţinătorii acestuia, şi faţă de personalul medico-sanitar;

· poartă echipamentul de protecţie prevăzut de regulamentul de ordine interioară, care va fi schimbat ori de câte ori este nevoie, pentru păstrarea igienei şi a aspectului estetic personal.

Art. 59. Compartimentul de Asistenţă socială funcționează în subordinea directorului de îngrijiri şi acordă asistenţă pentru pacienţii internaţi în secţiile spitalului. 
Atribuțiile asistentului social sunt:
· stabileşte programul de activitate şi defineşte priorităţile;
· întocmeşte proiecte de intervenţie pentru fiecare caz social;
· reprezintă serviciul de asistenţă socială în relaţiile cu autorităţile locale, alte instituţii, organizaţii neguvernamentale;
· întreprinde acţiuni pentru reducerea numărului de abandonuri (copii, vârstnici, etc.);
· întreprinde acţiuni pentru reducerea abuzurilor asupra copiilor, femeilor, vârstnicilor, etc.;
· depistează, în colaborare cu echipa din dispensarul medical teritorial, cazurile sociale (familii numeroase, gravide, mame singure, copii abandonaţi, vârstnici singuri, persoane din alte grupuri de risc, etc.);
· pregăteşte familia pentru primirea nou născutului, discută despre importanţa declarării acestuia, obţinerea actelor de identitate, etc.;
· identifică mamele/familiile care prezintă potenţiale riscuri de abandon în instituţii spitaliceşti a nou născuţilor, copiilor;
· verifică imediat declaraţiile date de mamă în cazul în care aceasta nu posedă act de identitate la internare sau există suspiciuni privind autenticitatea celui prezentat;
· ajută mamele care nu au acte de identitate să intre în legalitate;

· informează mamele/familiile asupra drepturilor şi obligaţiilor pe care le au faţă de copii;
· participă la investigaţiile efectuate în teren pentru identificarea mamelor/familiilor care şi-au abandonat copii în instituţii spitaliceşti sau alte instituţii;

· colaborează cu autorităţile pentru obţinerea actelor de identitate pentru copiii abandonaţi/părăsiţi;

· ajută familiile în obţinerea drepturilor ce le revin, obţinerea actelor de identitate pentru copii, etc.;

· colaborează cu autorităţile pentru declararea deceselor în cazul copiilor abandonaţi/părăsiţi;

· facilitează internarea mamelor cu probleme sociale în centre de ocrotire maternale;

· facilitează internarea, în centre pentru minori sau centre de ocrotire, a copiilor abandonaţi, copiilor străzii sau a celor abandonaţi în unităţi sanitare;

· colaborează la realizarea investigaţiilor în vederea integrării copilului în propria familie sau după caz plasament în altă familie;

· colaborează cu familiile pentru realizarea activităţilor ce se impun în vederea acţiunilor de încredinţare sau plasament;

· păstrează şi actualizează în permanenţă, evidenţa copiilor abandonaţi în secţiile de nou născuţi, copii abandonaţi în spitale sau alte instituţii, femei gravide cu probleme deosebite, sugari internaţi în secţiile de distrofici, de prematuri şi de pediatrie, persoane cu handicap, vârstnici singuri, copii care beneficiază de bursă socială, etc.;

· colaborează cu comisiile de ocrotire a minorilor, alte servicii guvernamentale sau neguvernamentale, în vederea transferării copiilor cu spitalizări prelungite;

· participă la programele de pregătire a familiilor potenţiale ocrotitoare, organizate în cadrul direcţiilor judeţene pentru protecţia drepturilor copilului;

· iniţiază şi participă activ la programele privind protecţia socială a bătrânilor şi copiilor străzii;

· întocmeşte documentaţia necesară, anchete sociale, etc. pentru internarea copiilor abandonaţi, a vârstnicilor, a gravidelor, a mamelor fete, a familiilor cu probleme sociale deosebite, etc. în instituţii de ocrotire, cămine spital, instituţii pentru vârstnici, etc.;

· sprijină indivizii sau familiile cu probleme sociale deosebite, pentru obţinerea unor ajutoare băneşti, materiale, sociale, pensii, etc.;

· efectuează investigaţiile necesare în cazuri de abandon, pentru identificarea aparţinătorilor persoanelor abandonate şi pregăteşte reintegrarea acestora în propria familie sau în instituţii de ocrotire;

· participă la luarea deciziilor privind încadrarea pe grupe de probleme a persoanelor care necesită protecţie socială şi la stabilirea modului de soluţionare a problemelor identificate;

· informează pe cei în cauză sau aparţinătorii acestora, asupra drepturilor de care beneficiază, conform legislaţiei în vigoare, precum şi asupra unităţilor de ocrotire socială existente;

· organizează şi efectuează vizite active post–reintegrare şi post-plasament şi întocmeşte rapoarte de evaluare pe care le discută cu autorităţile implicate;

· organizează şi participă la evaluarea rezultatelor programelor de protecţie socială şi comunică autorităţilor şi instituţiilor implicate, rezultatele obţinute;

· organizează şi desfăşoară programe de educaţie pentru sănătate, activităţi de consiliere, lecţii educative şi demonstraţii practice pentru populaţie şi diferite categorii profesionale aflate în formare;

· colaborează cu organizaţiile neguvernamentale la realizarea unor programe ce se adresează unor grupuri ţintă de populaţie (alcoolicii, consumătorii de droguri, copiii străzii, etc.);

· participă la procesul de formare a viitorilor asistenţi sociali;

· cunoaşte legislaţia în vigoare privind problemele legate de abandon, protecţie, acordare a ajutoarelor sociale pentru copii, vârstnici, persoane abandonate, familii nevoiaşe, etc.;

· respectă şi apără drepturile pacientului;

· respectă secretul profesional şi codul de etică;

· se preocupă în permanenţă de actualizarea cunoştinţelor profesionale şi cele privind legislaţia în vigoare din domeniul ocrotirii şi protecţiei sociale.
Art.60. Atribuţii, responsabilităţi şi reguli generale ale Ambulatoriului integrat, cu cabinete de specialitate:
· acordă servicii medicale de asistenţă medicală ambulatorie de specialitate în cadrul sistemului asigurărilor sociale de sănătate în baza contractelor încheiate cu Casele Judeţene de Asigurări Sociale de Sănătate și în conformitate cu legislația aplicabilă;

· acordă servicii medicale ambulatorii de specialitate asiguraţilor pe baza biletului de trimitere cu excepţia urgenţelor şi afecţiunilor confirmate care permit prezentarea direct la medicul de specialitate din ambulatoriul de specialitate, servicii prevăzute în pachetul de servicii de bază;

· furnizează tratamentul adecvat şi respectă condiţiile de prescriere a medicamentelor prevăzute în Nomenclatorul de medicamente conform reglementărilor în vigoare, medicamentele prescrise şi investigaţiile paraclinice recomandate trebuie să fie în concordanţă cu diagnosticul;

· să nu refuze acordarea asistenţei medicale în caz de urgenţă medicală, ori de câte ori se solicită aceste servicii medicale;

· să respecte criteriile medicale de calitate a serviciilor medicale prestate şi a activităţii desfăşurate în cabinetul/laboratorul medical;

· să ofere relaţii despre serviciile acordate, precum şi despre modul în care vor fi furnizate acestea şi să acorde consilierea în scopul prevenirii îmbolnăvirilor şi a păstrării sănătăţii;

· să respecte confidenţialitatea prestaţiei medicale;

· să factureze lunar în vederea decontării de către casele de asigurări de sănătate, activitatea realizată conform contractului de furnizare de servicii medicale, factură însoţită de desfăşurătoarele activităţilor realizate;

· să respecte normele de raportare a bolilor conform prevederilor legale în vigoare;

· să respecte dreptul de liberă alegere de către asigurat a medicului de specialitate;

· să stabilească programul de activitate şi să îl afişeze într-un loc vizibil la cabinetul medical/laborator medical;

· să stabilească programul de activitate şi sarcinile de serviciu pentru personalul angajat;

· să informeze medicul de familie prin scrisoare medicală despre diagnosticul şi tratamentele recomandate, să transmită rezultatul investigaţiilor paraclinice;

· să acorde asistenţă medicală asiguraţilor indiferent de casa de asigurări de sănătate la care s-a virat contribuţia de asigurări sociale de sănătate pentru aceştia;

· să nu încaseze de la asigurat contribuţie personală pentru serviciile medicale furnizate, care se suportă integral de către casele de asigurări sociale de sănătate, conform listelor şi condiţiilor prevăzute în norme;

· să îşi organizeze activitatea proprie pentru creşterea eficienţei actului medical, cu respectarea normelor legale în vigoare;

· acordarea asistenţei medicale ambulatorii se asigură de medici în baza specialităţii obţinute şi confirmate prin ordin al ministrului sănătăţii, împreună cu personalul mediu sanitar şi alte categorii de personal.

 Medicul coordonator al Ambulatoriului de specialitate al spitalului – face parte din Consiliul medical al Spitalului Judeţean de Urgență „Dr. Constantin Opriş” Baia Mare şi are, în principal, următoarele sarcini:

· organizează şi răspunde de întreaga activitate a ambulatoriului;

· stabileşte programul de lucru al ambulatoriului şi cabinetelor din dispensarele şcolare şi grădiniţe;

· coordonează îndeplinirea sarcinilor de serviciu pentru întregul personal din subordine;

· analizează eficienţa activităţii personalului de specialitate din ambulatorii şi colaborează cu medicii şefi ai secţiilor cu paturi, luând măsuri de îmbunătăţire a asistenţei medicale ce se acordă bolnavilor, de ameliorare continuă a adresabilităţii şi accesibilităţii populaţiei şi utilizare corespunzătoare a bazei materiale;

· medicul coordonator va întocmi propuneri fundamentate pentru necesarul de achiziţii publice de produse, servicii şi lucrări pentru anul bugetar;
· urmăreşte şi ia măsuri de respectare a programului orar de lucru al personalului şi stabileşte condiţiile necesare desfăşurării activităţii corespunzătoare în ambulatoriu, solicitând, la nevoie sprijinul medicilor şefi ai secţiilor cu paturi;

· organizează şi controlează activitatea dispensarelor medicale şcolare, cămine, grădiniţe;

· analizează concordanţa diagnosticului şi alţi indici cantitativi şi calitativi ai asistenţei medicale din teritoriu şi ia măsuri corespunzătoare;

· desfăşoară activitate de asistenţă medicală, potrivit cu specialitatea sa;

· controlează permanent ţinuta şi comportamentul personalului în subordine;

· organizează şi îndrumă ridicarea continuă a nivelul profesional al personalului în subordine;

· controlează şi răspunde de aplicarea normelor de igienă şi de protecţia muncii;

· informează conducerea spitalului asupra activităţii ambulatoriului;

· întocmeşte fişele anuale de evaluare profesională pentru personalul în subordine;

· îndeplineşte orice alte sarcini prevăzute în dispoziţiile legale, pentru funcţia ce o are, precum şi sarcinile stabilite de conducerea spitalului.

Medicul de specialitate din cabinetele/laboratoarele medicale are următoarele atribuţii:

· examinează bolnavii, stabileşte diagnosticul, folosind mijloacele în dotare de care dispune, indică sau, după caz, efectuează tratamentul corespunzător, consemnează aceste date în fişa bolnavului;

· efectuează intervenţii de mică chirurgie la nivelul posibilităţilor de rezolvare ambulatorie a cazului;

· recomandă internarea în secţia cu paturi a bolnavilor care necesită aceasta, în funcţie de gradul de urgenţă, întocmeşte biletul de trimitere;

· acordă asistenţă medicală bolnavilor internaţi în secţia cu paturi, potrivit programului stabilit de conducerea spitalului, atunci când pentru specialitatea respectivă spitalul nu dispune de medici;

· anunţă centrul sanitar-antiepidemic sau laboratorul de epidemiologie, cazurile de boli infecţioase şi profesionale depistate;

· stabileşte incapacitatea temporară de muncă şi emite certificatul medical potrivit reglementărilor în vigoare;

· efectuează în specialitatea respectivă consultaţii medicale pentru angajare şi control medical periodic persoanelor trimise în acest scop de medicii de familie;

· completează fişa medicală pentru bolnavii care necesită trimiterea la comisia medicală pentru expertiza capacităţii de muncă;

· întocmeşte fişele medicale de trimitere la tratament de recuperare a bolnavilor care necesită astfel de îngrijiri;

· efectuează gărzi în spital conform specialităţii confirmate prin Ordinul Ministerului Sănătăţii;
· se preocupă permanent de ridicarea nivelului profesional propriu şi al personalului din subordine;

· urmăreşte şi asigură folosirea şi întreţinerea corectă a mijloacelor din dotare;

· controlează respectarea normelor de igienă şi antiepidemice şi protecţia muncii.

Medicul de specialitate medicina muncii – în afara sarcinilor ce revin medicului de specialitate, are următoarele sarcini specifice: 
· îndrumă medicii de familie în efectuarea examenului medical la angajare şi controlul periodic, stabilind investigaţiile funcţionale, de laborator şi de specialitate, adecvate cerinţelor locului de muncă;
· efectuează examenul medical la angajare pentru locurile de muncă unde solicitările fizice şi neuropsihice depăşesc posibilităţile medicului de familie; 
· supraveghează din punct de vedere medico-profesional salariaţii, noi angajaţi în locurile de muncă cu solicitări fizice şi neuropsihice deosebite şi cu risc de îmbolnăvire, în timpul perioadei de adaptare în muncă şi ia măsuri de protejare a acestora în cazul în care în starea de sănătate a noilor salariaţi intervin modificări de ordin fiziopatologic cauzate de condiţiile de mediu, efort sau proces tehnologic;

· coordonează şi îndrumă efectuarea de către medicul de dispensar şcolar, de familie şi de alţi specialişti, inclusiv psihologul, a examenului medical de orientare profesională;
· efectuează controlul medical periodic al salariaţilor care lucrează în mediu cu factori nocivi deosebiţi, generatori ai unei morbidităţi specifice ridicate, comunicând concluziile acestui examen angajatorului, recomandând măsuri ce urmează a se impune;
· inventariază şi evaluează influenţa factorilor de risc profesional asupra capacităţii de muncă şi stării de sănătate a angajaţilor din judeţ.

Asistentul coordonator din cadrul Ambulatoriului de specialitate al spitalului are următoarele atribuţii:

· organizează, îndrumă, controlează şi răspunde de întreaga activitate a personalului mediu, auxiliar şi elementar sanitar din ambulatoriu;

· participă la întocmirea foilor de apreciere anuală a personalului din unitate;

· organizează şi controlează folosirea integrală a timpului de muncă şi personalului din subordine, întocmeşte graficul de lucru al acestuia;

· semnalează medicilor din cabinetele de specialitate şi medicul şef al ambulatoriului aspectele deosebite din activitate;

· asigură şi controlează sterilizarea corectă a aparaturii şi instrumentarului medical;

· gestionează bunurile care i-au fost încredinţate, se preocupă şi asigură utilizarea şi păstrarea acestora în condiţii corespunzătoare;

· aplică şi controlează respectarea măsurilor de igienă şi antiepidemice şi a normelor de protecţia muncii;

· controlează şi răspunde de ţinuta şi disciplina personalului din subordine;

· se preocupă şi sprijină ridicarea continuă a nivelului profesional propriu şi al personalului din subordine;

· urmăreşte respectarea de către bolnavi şi alte persoane a regulamentului intern


Asistentul medical/soră medicală la Ambulatoriul de specialitate al spitalului:
· asistă şi ajută medicul la efectuarea consultaţiilor medicale;
· răspunde de starea de curăţenie a cabinetului, de existenţa imprimatelor necesare;
· ridică de la fişier fişele medicale ale bolnavilor prezenţi;
· semnalează medicului prezenţa unor urgenţe;
· face recoltări de produse biologice, tratamente, la indicaţia medicului sau ajută la efectuarea diferitelor proceduri medicale, efectuează pansamente sau alte tratamente prescrise;

· comunică cu dispensarele medicale în legătură cu bolnavii consultaţi;
· acordă prim ajutor în caz de urgenţă;
· răspunde cu promptitudine la solicitările bolnavilor şi-l informează pe medic asupra oricăror solicitări din partea bolnavilor;
· răspunde de aplicarea măsurilor de dezinfecţie şi dezinsecţie potrivit normelor în vigoare;
· răspunde de buna păstrare şi utilizare a instrumentarului, aparaturii din dotare şi se îngrijeşte de buna întreţinere şi folosire a mobilierului şi inventarului moale existent în dotare;
· desfăşoară activitate permanentă de educaţie sanitare;
· se preocupă permanent de ridicarea continuă a nivelului său profesional;
· ţine la zi centralizatorul statistic, fişele de dispensarizare privind activitatea cabinetului.

Registratorul medical – Fişier Ambulatoriu are următoarele atribuţii
· întocmeşte fişa medicală cu datele privind identificarea bolnavilor, când aceştia se prezintă pentru prima dată la Ambulatoriul de specialitate;

· păstrează în condiţii optime fişierul ambulatoriului şi evidenţele primare;

· asigură programările la consultaţii de specialitate şi tratamente;

· asigură un ritm şi flux ordonat al bolnavilor la cabinetele de specialitate;

· ţine evidenţa locurilor libere comunicate de spital şi le transmite medicilor specialişti;

· informează, dă lămuriri şi îndrumă competent solicitanţii în ceea ce priveşte nevoile de asistenţă medicală ale acestora.

Art. 61. Principalele circuite funcţionale ale Spitalului judeţean de Urgenţă „Dr. Constantin Opriş”Baia Mare sunt:

1. circuitul bolnavului;
2. circuitul personalului medico-sanitar, studenţilor şi elevilor practicanţi;
3. circuitul şi regimul vizitatorilor şi însoţitorilor;
4. circuitul instrumentarului şi a diferitelor materiale utilizate în practica medicală aseptică;
5. circuitul blocurilor operatorii;
6. circuitul alimentelor;
7. circuitul lenjeriei;
8. circuitul deşeurilor.
Descrierea circuitelor în Spitalul Judeţean de Urgenţă „Dr. Constantin Opriş” Baia Mare:

Circuitul personalului:

-  Medici: - intrare poarta principală sau intrare birou internări sau intrare zona vestiare.
                          -  Ascensor nr. 7 

     - Cabinete –echipament de protecţie;
- Asistente medicale, infirmiere, îngrijitoare: - intrare poarta principală, vestiar situat la parter.
                         -  Ascensor nr. 7 – cu echipament de protecţie pe secţie.
- Elevii  practicanţi urmează circuitul asistentelor medicale.
- Personalul administrativ – îşi desfăşoară activitatea la parter, acces pe poarta principală.
- Farmacia – circuit separat.
- Laborator: intrare principală, vestiar propriu al laboratorului situat la etajul I.
- Personalul blocului alimentar intră pe accesul principal a blocului alimentar cu următorul circuit:   vestiar pentru haine de stradă -  grupurile sanitare – duşuri  - vestiarul de echipament de lucru şi protecţie  - zona de lucru.
- Personalul spălătoriei:
- circuit curat: acces intrare circuit curat – vestiar zona curată – grup sanitar (duş) -  spaţii de lucru.
 

- circuit murdar: vestiar zona murdară (situat la intrarea în spălătorie,  asigură dulapuri cu separarea hainelor de stradă şi a echipamentului  de protecţie - grup sanitar (duş) – spaţii de lucru.
Circuit - alimente: circuitele diferitelor tipuri de alimente se asigură secvenţial, în timp.

  - materia primă, alimente uscate:  materia primă neperisabilă se aduce pe uşa de acces a magaziei de alimente , periodic,  se depozitează în depozitul situat la parterul unei clădiri din incinta unităţii, pe rafturi, paleţi.

- materia primă perisabilă: carne, lapte, pâine se aprovizionează zilnic sau de două ori pe săptămână, fiind depozitate în depozite destinate – frigorifice, asigurându-se  condiţii igienico-sanitare conform normelor igienico – sanitare.

- alimentelor neprelucrate (materie primă) nu se intersectează cu circuitul alimentelor prelucrate din blocul alimentar;
În blocul alimentar sunt asigurate prelucrările şi circuitele specifice activităţii, fără intersectarea proceselor tehnologice de preparare a hranei bolnavilor.

Alimentele preparate, sunt livrate spre secţii pe cărucioare dedicate, proprii fiecărei secţii/compartiment. Alimentele sunt livrate în cărucioare, în vasele proprii secţiilor, spălate şi dezinfectate la nivelul oficiului alimentar din secţii, în spațiul destinat acestei activităţi.

· Lenjerie se schimba la 3 (trei) zile si la nevoie, in conformitate cu prevederile Ordin M.S. nr. 1025/2000:
· lenjeria murdară (lenjerie murdară reprezintă totalitatea articolelor de lenjerie şi include atât lenjeria murdară nepătată cât şi lenjeria contaminată); se colectează separat pe compartimente şi categorii de lenjerie
· lenjeria curată (dezinfectată, călcată) este transportată separat pe tipuri de lenjerie, cu liftul nr.3 de la spălătorie spre secţii în intervalul orar : 9 - 1130;
Circuit deşeuri:
- infecţioase sunt colectate de dezinfector, echipat cu echipament de protecţie adecvat,  zilnic, se transportă cu liftul nr.4  la depozitul de depozitare intermediară a deşeurilor.
- menajere sunt evacuate dimineaţa şi seara cu ascensorul nr. 4 de către personalul de la evacuare deşeuri, cu pubelele pe roţi, care vor fi curăţate şi dezinfectate după golire.

Circuit pacienţi : 

Pacienţii adulţi : birou  de internări, în funcţie de diagnosticul de internare vor circula cu lifturile nr. 1 şi nr.2;  medicul care internează pacientul va decide asupra circuitului pacientului (însoţit sau nu).

Pacienţi copii sunt preluat de infirmiera din pediatrie care îi însoţeşte pe acelaşi circuit în  secţia de pediatrie.

Circuitul vizitatori :  - acces poarta principală, între orele 1500 – 2000 luni – vineri şi 1000 – 2000  sâmbăta, duminica şi sărbători legale.
Art. 62.  Orarul de distribuire a meselor:

Transportul hranei în secţii se asigură cu liftul nr.2

La adulţi:

Mic dejun  
- orele  7.00 – 7.30

Gustare      
- ora  

Prânz   
- orele  12.30 – 13.00

Gustare  
- ora 16.00     

Cina 

- ora 18.00 – 18.30    

La copii:

Mic dejun 
- orele  6.50 – 7.00

Gustare   
- ora 9.30

Prânz   
- orele  12.00 -1230

Gustare  
- ora 15.50     

   

Cina   

- orele  17.50 – 18.00    

Programul de masă al personalului de gardă:

Mic dejun  
- ora   8.00

Prânz   
- ora 13.00

Cina   

- ora 18.00

În vederea asigurării dietei corespunzătoare, conform religiei pacientului, asistentul şef de serviciu, la solicitarea pacientului, va comunica la blocul alimentar meniul permis.

Art. 63. Drepturile şi obligaţiile pacientului:
- Spitalul este obligat sa respecte drepturile pacienţilor care sunt reglementate de Legea nr. 46/2003 privind drepturile pacientului şi Ordinul Ministerului Sănătății nr. 386 din 7 aprilie 2004 privind aprobarea Normelor de aplicare a Legii nr. 46/2003.

- Pacienţii au dreptul la îngrijirile medicale de cea mai înaltă calitate de care societatea dispune, în conformitate cu resursele umane, financiare si materiale ale unităţii;

- Pacientul are dreptul de a fi respectat ca persoană umană fără nici o discriminare;


 (1) Dreptul pacientului la informaţia medicală:
· Pacientul are dreptul de a fi informat cu privire la serviciile medicale disponibile, precum şi la modul de a le utiliza;

· Pacientul are dreptul de a fi informat asupra identităţii si statutului profesional al furnizorilor de servicii de sănătate;

· Pacientul internat are dreptul de a fi informat asupra regulilor si obiceiurilor pe care trebuie să le respecte pe durata spitalizării;

· Pacientul internat are dreptul de a fi informat asupra stării sale de sănătate, a intervenţiilor medicale propuse, a riscurilor potenţiale ale fiecărei proceduri, a alternativelor existente la procedurile propuse, inclusiv asupra riscurilor generale de neefectuarea tratamentului şi nerespectarea recomandărilor medicale, precum si cu privire la datele despre diagnostic şi pronostic;

· Pacientul are dreptul de a decide dacă doreşte sau nu să fie informat în cazul în care informaţiile prezentate de către medic i-ar cauza suferinţă psihică;

· Informaţiile se aduc la cunoştinţa pacientului într-un limbaj respectuos, clar, cu minimalizarea terminologiei de specialitate; în cazul în care pacientul nu cunoaşte limba română, informaţiile i se aduc la cunoştinţă în limba maternă ori în limba pe care o cunoaşte sau, după caz, se va căuta o altă formă de comunicare;

· Pacientul are dreptul de a cere în mod expres să nu fie informat despre situaţia sa medicală si de a alege o altă persoană care să fie informată în locul său;

· Rudele si prietenii pacientului pot fi informaţi despre evoluţia investigaţiilor, diagnostic si tratament, dar numai cu acordul pacientului;

· Pacientul are dreptul să solicite si să primească, la externare, un rezumat scris al investigaţiilor diagnosticului, tratamentului si îngrijirilor acordate pe perioada spitalizării.

(2)Dreptul pacientului privind intervenţia medicală:
· Pacientul are dreptul să refuze sau să oprească o intervenţie medicală asumându-si, în scris, răspunderea pentru decizia sa; consecinţele refuzului sau ale opririi actelor medicale trebuie explicate pacientului;

· Când pacientul nu îşi poate exprima voinţa, dar este necesară o intervenţie medicală de urgentă, personalul medical are dreptul să deducă acordul pacientului dintr-o exprimare anterioară a acestuia;

· În cazul în care pacientul necesită o intervenţie medicală de urgentă, consimţământul reprezentantului legal nu mai este necesar;

· În cazul în care se cere consimţământul reprezentantului legal, pacientul trebuie să fie implicat în procesul de luare a deciziei, atât cât permite capacitatea lui de înţelegere;

· În cazul în care furnizorii de servicii medicale consideră că intervenţia este în interesul pacientului, iar reprezentantul legal refuză să îşi dea consimţământul, decizia este declinată unei comisii de arbitraj de specialitate;

· Comisia de arbitraj este constituită din trei medici pentru pacienţii internaţi în spitale si din doi medici pentru pacienţii din ambulatoriul de specialitate;

· Consimţământul pacientului este obligatoriu pentru recoltarea, păstrarea, folosirea tuturor produselor biologice prelevate din corpul său în vederea stabilirii diagnosticului sau a tratamentului cu care acesta este de acord;

· Consimţământul pacientului este obligatoriu în cazul participării sale ca subiect în învăţământul medical clinic si cercetarea ştiinţifică. Nu pot fi folosite pentru cercetare ştiinţifică persoanele care nu sunt capabile să îşi exprime voinţa, cu excepţia obţinerii consimţământului de la reprezentantul legal, si dacă cercetarea este făcută si în interesul pacientului;

· Pacientul nu poate fi fotografiat sau filmat într-o unitate medicală fără consimţământul său, cu excepţia cazurilor în care imaginile sunt necesare diagnosticului sau tratamentului si evitării suspectării unei culpe medicale;

(3) Dreptul la confidenţialitatea informaţiilor şi viaţa privată a pacientului
Toate informaţiile privind starea pacientului, rezultatele investigaţiilor, diagnosticul, prognosticul, tratamentul sau datele personale sunt confidenţiale, chiar si după decesul acestuia.

Informaţiile cu caracter confidenţial pot fi furnizate numai în cazul în care pacientul îşi dă consimţământul explicit sau dacă legea o cere în mod expres.

În cazul în care informaţiile sunt necesare altor furnizori de servicii medicale acreditaţi, implicaţi în tratamentul pacientului, acordarea consimţământului nu mai este obligatorie.

Pacientul are acces la datele medicale personale.

Orice amestec în viaţa privată, familială, a pacientului este interzis, cu excepţia cazurilor în care această imixtiune influenţează pozitiv diagnosticul, tratamentul ori îngrijirile acordate si numai cu consimţământul pacientului.

Sunt considerate excepţii cazurile în care pacientul reprezintă pericol pentru sine sau pentru sănătatea publică.

(4) Drepturile pacientului la tratament si îngrijiri medicale

În cazul în care furnizorii sunt obligaţi să recurgă la selectarea pacienţilor pentru anumite tipuri de tratament care sunt disponibile în număr limitat, selectarea se face numai pe criterii medicale.

Criteriile medicale privind selectarea pacienţilor pentru anumite tipuri de tratament se elaborează de către Ministerul Sănătăţii şi se aduc la cunoştinţa publicului.

Intervenţiile medicale asupra pacientului se pot efectua numai dacă există condiţiile de dotare necesare si personal acreditat corespunzător.

Se exceptează de la prevederile art.25 din Legea 46/2003 cazurile de urgentă apărute în situaţii extreme.

Pacientul are dreptul la îngrijiri terminale pentru a putea muri în demnitate 
Pacientul poate beneficia de sprijinul familiei, al prietenilor, de suport spiritual, material si de sfaturi pe tot parcursul îngrijirilor medicale. La solicitarea pacientului, în măsura posibilităţilor, va fi creat mediul de îngrijire si tratament cât mai aproape de cel familial.

Personalul medical sau nemedical din unităţile sanitare nu are dreptul să supună pacientul nici unei forme de presiuni pentru a-l determina pe acesta să îl recompenseze, altfel decât prevăd reglementările de plată legale din cadrul unităţii respective.

Pacientul poate oferi unităţii unde a fost îngrijit donaţii, cu respectarea legii.

Pacientul are dreptul la îngrijiri medicale continue până la ameliorarea stării de sănătate sau până la vindecare.

Continuitatea îngrijirilor se asigură prin colaborarea si parteneriatul dintre diferite unităţi medicale publice si nepublice, spitaliceşti si ambulatorii, de specialitate sau de medicină generală, oferite de medici, cadre medii sau de alt personal calificat. După externare pacienţii au dreptul la servicii comunitare disponibile.

Pacientul are dreptul să beneficieze de asistentă medicală de urgentă si de servicii farmaceutice, în program continuu.

(5)Obligaţiile pacienţilor:
· Să respecte regulile ce se aplică în spital (RI);

· Să păstreze ordinea, liniştea si curăţenia în spital;

· Să respecte programul de vizite şi de masă precum şi circuitele funcţionale din spital;

· Să nu deterioreze bunurile din spital;

· Să respecte indicaţiile terapeutice ale medicului pe perioada internării;

· Să nu utilizeze consumatori electrici decât cu aprobarea medicilor şefi de secţie;

· Să nu părăsească spitalul fără aprobare pentru probleme extramedicale;  în cazul în care are drept de învoire să nu depăşească timpul care i-a fost acordat;

· Să păstreze şi să predea în bune condiţii echipamentul de spital şi lenjeria de pat primite pentru şederea în spital;

Se interzice complet fumatul în unitatea sanitară, având în vedere prevederile Legii nr. 349/2002 art.3 alin. (1). Nerespectarea acestei prevederi constituie contravenţie şi se sancţionează cu amenda contravenţională. Aceasta prevedere trebuie respectata de către personalul încadrat în unitate, de către pacienţi, aparţinători precum si orice alta persoana care se afla în unitatea sanitara.


Art. 64 Accesul pacientului la F.O.C.G., direct, prin aparţinători și prin intermediul medicilor nominalizaţi de pacient: 

Pacientul are dreptul de a fi informat asupra stării sale de sănătate, a intervenţiilor medicale propuse, a riscurilor potenţiale ale fiecărei proceduri, a alternativelor existente la procedurile propuse, inclusiv asupra neefectuării tratamentului şi nerespectării recomandărilor medicale, precum şi cu privire la date despre diagnostic şi prognostic. Acesta are acces direct la datele consemnate în F.O.C.G. și anexele sale, pe toată durata spitalizării.

Informaţiile se aduc la cunoştinţa pacientului într-un limbaj respectuos, clar, cu minimalizarea terminologiei de specialitate și cu garantarea confidențialității datelor.

În cazul pacienților minori, al pacienţilor care nu-şi pot exprima voinţa sau sunt lipsiţi de discernământ, informațiile se eliberează aparţinătorului pacientului, reprezentantului legal sau autorităţii tutelare, după caz. Totuși, informațiile vor fi comunicate și acestor pacienți, în măsura în care este posibil și într-un limbaj adaptat nivelului lor de înțelegere.
La solicitarea expresă a pacientului, poate fi informat indirect prin aparținători sau prin intermediul medicilor nominalizați de acesta. Informarea se va face cu respectarea confidențialității datelor.


Informaţiile medicale se eliberează la cerere - personal pacientului, respectiv aparținătorilor sau medicilor nominalizați de acesta.


Pacientul are dreptul de a solicita eliberarea în xerocopie a FOCG parțială sau integrală. 


Copia documentelor medicale se eliberează la cererea scrisă a solicitantului depusă la registratura unității, în termenul prevăzut de legislația în vigoare.

Cererea scrisă va conţine:

a) Datele de identificare ale solicitantului;

b) Detalii suficiente şi concludente pentru identificarea informaţiei solicitate (date despre aflarea la evidenţă în instituţia dată, date despre perioada tratamentului efectuat, date despre perioada de efectuare a investigaţiilor etc.);

c) Modalitatea de primire a informaţiei solicitate.

Persoana responsabilă de eliberarea informaţiei din dosarul medical, desemnată de manager, va asigura eliberarea informaţiei solicitate, cu viza de legalitate.

Gestiunea dosarului pacientului:


- electronic -

 
Datele clinice la nivel de pacient sunt înregistrate de către spital în F.O.C.G., care răspunde de corectitudinea şi de gestionarea lor.

 
Spitalul este obligat sa colecteze în format electronic o parte din datele cuprinse în F.O.C.G..

 
Datele clinice la nivel de pacient, care se colectează în format electronic din F.O.C.G., formează Setul minim de date la nivel de pacient, aferent spitalizării continue (S.M.D.P.C.)

Spitalul este obligat să transmită  la Şcoala Naţionala de Sănătate Publica si Management Sanitar iar acestea din urma la Centrul National pentru Organizarea şi Asigurarea Sistemului Informaţional şi Informatic în Domeniul Sănătăţii formând baza de date la nivel naţional.

Înregistrările pe suport informatic vor fi protejate prin copiere lunara pe CD sau HDD extern, prin grija administratorului bazelor de date.

Sistemul informatic al spitalului trebuie să fie protejat printr-un sistem de protecţie electronică constând în :

· autentificare utilizând nume de utilizator valid şi parole, fiecare utilizator având nume şi parole diferite şi diferite drepturi de acces;

· instruirea personalului privind folosirea aplicaţiilor utilizate în cadrul Spitalului Judeţean de Urgență „Dr. Constantin Opriș” Baia Mare;

· protejarea serverelor cu user şi parole 

Fiecare utilizator este obligat să reţină parolele care îi sunt comunicate (fiindu-i necesare), să nu le divulge şi să ia toate măsurile pentru a nu fi deconspirate persoanelor neautorizate. Parolele constituie secret de serviciu. 

 
Responsabilul de sistem răspunde de măsurile necesare la nivel instituţional pentru a preveni atacul viruşilor; în acest scop vor fi achiziţionate programele cele mai noi. 


- Gestiunea F.O.C.G. în secţie -

 
F.O.C.G. se află în gestiunea secţiei, respectiv a asistentului șef, până la predarea acestora arhivei unităţii astfel:


• Până la externarea pacientului – la asistentul şef  şi la medicul curant de pe secţie pentru completare. F.O.C.G. se păstrează pe perioada spitalizării în dulapuri speciale organizate pe medici si saloane.

• După externarea pacientului – după ce F.O.C.G. este completată –, operator sau  asistente pentru completare date în calculator.
 
La fiecare sfârşit de lună se arhivează în dosare de carton/plastic, identificate sugestiv prin denumirea  secţiei şi perioada la care se referă F.O.C.G.

Masuri de urmat:

• Evidenţierea foilor pe luni, ani, secţie;
• Păstrarea în locuri aerisite, lipsite de umezeală;
• Respectarea timpului de arhivare pana la casare

 
In momentul predării arhivarului, aceasta se face prin proces verbal cu semnătura, urmând ca în continuare, gestiunea sa fie predata arhivarului.

Art.65. Accesul neîngrădit al pacienţilor/aparţinătorilor şi vizitatorilor la registrul de sugestii, reclamaţii şi sesizări:

Pacienţii au acces liber şi fără nici o îngrădire la Registrul de sugestii şi reclamaţii al spitalului unde pot să-si expună nemulţumirile sau satisfacţiile privind serviciile medicale acordate în unitate sau referitor la condiţiile de hrană şi condiţii hoteliere ale spitalului.

Pacienţii au posibilitatea ca să depună reclamaţii scrise în cutiile de „sugestii şi reclamaţii” existente în secțiile spitalului.

Pacienţii pot să depună reclamaţii şi la Registratura spitalului.

Pentru a primi răspuns, pacienţii pot să-si noteze adresa.

Toate reclamaţiile şi sugestiile pacienţilor sunt confidenţiale.

Art. 66. Implicarea aparţinătorilor la îngrijirea unor categorii de bolnavi (inclusiv copii 0 – 16 ani), încurajată:

1. De la internare şi din ambulator, însoţitorul (aparținătorul) va fi chestionat şi evaluat asupra stării de sănătate, prin întrebări  simple şi la nevoie se solicita evaluarea clinică, pentru a evita internarea  persoanelor bolnave, cu afecţiuni cu risc epidemiogen.  

2. Însoţitorul va fi informat  asupra regulamentului de ordine interioară, privind comportamentul, ţinuta de secţie, igienizarea zilnică, respectarea programului de tratament, alimentaţie, de vizită. Însoţitorul supraveghează permanent copilul şi informează medicul şi cadrele medicale despre orice modificare apărută în evoluţia copilului.                                                                                                                                    

3. Însoţitorul (aparținătorul) respecta indicaţiile medicale privind alimentaţia copilului, conform regimului stabilit, nu va administra alimente improprii, cu risc de contaminare, alterate sau necorespunzătoare vârstei copilului.                                                                                       

4. Însoţitorul va menţine ordinea şi curăţenia în salon, grup sanitar, toate spatiile de circulaţie, evitând aglomerarea cu obiecte inutile.                                                                    

5. Însoţitorul (aparținătorul) va respecta circuitele epidemiologice şi se va deplasa împreună cu persoana pe care o însoțește în spaţii nominalizate (sala de joaca, sala de tratament, laboratoare de investigaţii, cabinete de consultații, oficiul pentru depozitarea alimentelor), nu va circula în alte saloane decât cel în care este cazat, nu va staţiona pe coridoare sau zone din afara secţiei.                                                                   

6. Însoţitorul (aparținătorul) va fi instruit cu privire la aspectele particulare ale tratamentului care va fi aplicat, uneori şi după externare. Va fi informat despre tratamentul recomandat, efecte adverse, riscuri, evoluţie, prognostic, va participa la aplicarea tratamentul inhaler pentru însuşirea corecta a tehnicilor, sub  supravegherea asistentei medicale.                                                                

7. Însoţitorul va comunica deschis cu medicul, asistenta medicala, infirmiera despre toate problemele ivite pentru a fi rezolvate amiabil.

Art. 67.  Libertatea de deplasare a pacientului nerestricţionată temporal:

Pacientul se poate deplasa in spital in mod liber, la etajul unde este internat, cu excepţia perioadei in care are loc vizita medicala.

(1) Este interzis accesul pacientului în zonele cu risc: ATI, bloc operator, sterilizare centralizată, laboratoare, depozite de deşeuri medicale periculoase, staţie de oxigen, precum şi în orice altă zonă stabilită de managerul spitalului.

(2) Excepţie de la alin. precedent fac cazurile speciale aprobate de şefii de secţie şi vizate de managerul spitalului.

Accesul vizitatorilor în spital la bolnavii internați se face cu respectarea prevederilor Ordinului MS nr. 1284/2012 privind reglementarea programului de vizite al aparţinătorilor pacienților internați în unitățile sanitare publice. 

La ieşirea din spital, persoanele care însoţesc minori sunt legitimate, pentru a se stabili calitatea pe care o au în raport cu minorul: reprezentant legal, gradul de rudenie şi legitimitatea părăsirii spitalului de către copil.

Încăperile în care nu au acces persoanele străine, au la intrare anunţuri de avertizare în acest sens.

Pe durata vizitelor, personalul medico-sanitar ia toate măsurile necesare pentru respectarea cu stricteţe a interdicţiilor de acces în zonele cu risc, a regulilor de acces şi circulaţie în spital, precum şi a normelor de conduită civilizată.

În cazul apariţiei oricăror nereguli, personalul medico-sanitar sesizează de urgenţă serviciul de pază.

Dacă managerul spitalului stabileşte o perioadă de carantină, conform dispoziţiilor autorităţii de sănătate publică judeţene, în această perioadă se limitează sau se interzice, după caz, accesul vizitatorilor în spital.

Accesul în ambulatoriu al pacienţilor, însoţiţi sau nu, este permis în funcţie de programul ambulatoriului, cu bilet de trimitere parafat de către medicii specialişti, medicii de familie din exteriorul spitalului, medicii din ambulatoriu sau din spital, ori este permis pacienţilor cu afecţiuni care, după confirmarea diagnosticului, le permit prezentarea direct la medicul de specialitate din ambulatoriul de specialitate, pe baza scrisorii medicale.

Art. 68. Anunţarea aparţinătorilor în legătura cu decesul pacientului:

1.
Decesul este obligatoriu constat de un medic primar/specialist.

2.
In cazul in care decesul se produce intre orele 13.30 – 07.30, acesta este constatat de medicul de garda, primar/specialist.

3.
Persoana care constata decesul, consemnează în F.O.C.G. data şi ora decesului cu semnătura şi parafa. 

4.
Scrie epicriza de deces, cu data/ora cu semnătura şi parafa.

5.
După constatarea decesului, cadavrul este păstrat 2 ore în secţia unde a fost internat.

Anunţarea decesului:

- După trecerea a 2 ore de la constatarea decesului, asistenta de serviciu va anunţa telefonic aparţinătorii legali ai pacientului decedat,

- Contactarea aparţinătorilor în cazul decesului pacientului se va consemna în F.O.C.G. cu data şi ora;

- Aparţinătorii pot primii informaţii despre cauza decesului de la medicul care a constatat decesul şi/sau medicul curant.

- În cazul în care pacientul este caz social, asistenta sociala va anunţa dimineaţa, la prima ora, serviciile sociale in vederea efectuării demersurilor necesare ridicării cadavrului din cadrul spitalului.


Art.69. Programul orar de curățenie a saloanelor/ rezervelor și a anexelor sanitare ale acestora


Curățenia saloanelor/ rezervelor și anexele sanitare ale acestora se desfășoară în secțiile medicale, în funcție de specificul fiecărei secții, la orele stabilite în programul orar anexat la prezentul regulament și ori de cate ori ne necesitatea o impune. În funcție de specificul secţiei şi de situația concretă, programul poate suferi modificări. 


În anexa 3 este prezentat programul orar de curățenie a saloanelor și rezervelor precum și a anexelor acestora. 


Art.70. Zonele cu risc crescut, inclusiv cele cu risc epidemiologi

După exigenţele activităţilor întreprinse, pentru realizarea curăţeniei şi dezinfecţiei  spatiilor, se utilizează o clasificare a încăperilor astfel:

· ZONA 1 = spatii unde nu circula bolnavii (nu exista contact cu pacienţii);

· ZONA 2 = spatii aseptice (pacienţii nu prezintă infecţii şi nu au receptivitate crescută);

· ZONA 3 = spatii septice (pacienţi cu infecţii şi pacienţi cu receptivitate crescută).

Clasificarea spaţiilor şi încăperilor după exigenţele activităţilor de curăţenie şi dezinfecţie.

· Spaţiile din ZONA 1 se igienizează zilnic prin măsuri generale de curăţenie;

· Spaţiile din ZONA 2 se igienizează prin metode de curăţare şi dezinfecţie de nivel mediu de 2X ori pe zi şi ori de câte ori este nevoie;

· Spaţiile din ZONA 3 se igienizează prin metode de curăţare şi dezinfecţie de nivel înalt de 3 ori pe zi şi ori de cate ori este nevoie.


ZONA 1 - SPATII UNDE NU CIRCULA BOLNAVII

	Denumirea locului
	Obiective de acţiune
	Curăţare / zi
	Observaţii

	- Servicii administrative;

- Vestiare;

- Magazii materiale;

- Servicii tehnice;

- TESA, etc.


	- Pavimente;

- Pereţi lavabili;

- Uşi;

- Ferestre;

- Pervaz ferestre;

- Mobilier;

- Aparatura, etc.
	- O data pe zi, la sfârşitul programului de lucru.
	- Aceste spaţii se igienizează zilnic prin măsuri generale de curăţenie şi nu necesită dezinfecţie (spaţii non critice)

- Dacă situaţia o impune, igienizarea se face ori de cate ori este nevoie.


ZONA 2 - SPATII ASEPTICE

	Denumirea locului
	Obiective de acţiune
	Curăţare+

Dezinfecţie / zi
	Observaţii

	- Secţii medicale;

- Servicii medicale;

- Compartimente medicale;

- Saloane aseptice;

- Cabinete pentru consultaţi;

- Săli de aşteptare;

- Hol de la intrarea principală;

- Culoare;

- Scări;

- Ascensoare, etc.
	- Pavimente;

- Pereţi lavabili;

- Uşi;

- Ferestre;

- Pervaz ferestre;

- Mobilier;

- Aparatura şi echipa - mente medicale, etc.
	- De doua ori pe zi 

- o dată în tura de dimineaţă şi

  - o data în tura de după-masa                           
	- Aceste spaţii se igienizează prin metode de curăţare şi dezinfecţie de nivel mediu (spatii semi –critice );

- Daca situaţia o impune, igienizarea se face ori de cate ori este nevoie.


ZONA 3 - SPATII SEPTICE

	Denumirea locului
	Obiective de acţiune
	Curăţare
+Dezinfecţie / zi
	Observaţii

	- Saloane septice;

- Săli de tratamente;

- Săli de pansamente;

- Ploscare;

- Zona murdară din serviciul Sterilizare;

- Zona murdară din serviciul Spălătorie;


	- Pavimente;

- Pereţi lavabili;

- Uşi;

- Suprafeţe de lucru;

- Aparatura şi echipamente medicale (instrumentar chirurgical, ploşti, oliţe, urinare, etc.);

- Cărucioare tratamente;

- Recipient transport produ- se biologice,etc.
	- De trei ori pe zi suprafeţele (dimineaţa, după-masa şi seara);

- După fiecare utilizare a aparaturii si echipamentelor medicale.
	- Aceste spatii se igienizează prin metode de curăţare şi dezinfecţie de nivel înalt (spatii, echipamente critice);

- Daca situaţia o impune, igienizarea se face ori de cate ori este nevoie.


Art. 71. Program de deratizare  şi dezinsecție pe salon şi pe spital.


Igienizarea suprafeţelor non critice şi semicritice în Spitalul Judeţean de Urgenta „Dr. Constantin Opriş” este efectuată de îngrijitoarele de curăţenie în conformitate cu protocoalele şi procedurile elaborate şi aprobate pentru curăţarea şi dezinfecţia acestor spaţii.


Igienizarea suprafeţelor critice în Spitalul Judeţean de Urgenta „Dr. Constantin Opriş” este efectuată de îngrijitoarele de curăţenie iar echipamentele şi aparatura medicală este curăţată şi dezinfectată de către asistentele medicale în conformitate cu protocoalele şi procedurile elaborate şi aprobate pentru curăţarea şi dezinfecţia acestor spaţii şi echipamente medicale.


Efectuarea igienizării este consemnată în graficele zilnice de efectuare a curăţeniei şi dezinfecţiei, în care se consemnează acţiunea efectuată (curăţare + dezinfecţie), data şi ora, numele persoanei, funcţia şi semnătura persoanei care a efectuat igienizarea.

Planul privind acţiunile de dezinsecţie şi deratizare

Acţiunile de dezinsecţie şi deratizare în Spitalul Judeţean de Urgenţă „Dr. Constantin Opriş”, sunt efectuate în regie proprie.


În cadrul unităţii există un compartiment de specialitate (Compartimentul DDD) în cadrul căruia, personalul calificat, agenţii DDD, efectuează aceste acţiuni.


Produsele insecticide si raticide utilizate, sunt avizate MS şi pot fi aplicate în unităţile sanitare.


Utilizarea produselor insecticide şi raticide se face cu respectarea instrucţiunilor de utilizare recomandate de producător.


In timpul efectuării acţiunilor de dezinsecţie şi deratizare, agenţii DDD poartă echipament de protecţie adecvat si complet.


Acţiunile de dezinsecţie sunt efectuate în toate spaţiile unităţii. Pentru obţinerea unei eficienţe maxime o acţiune de dezinsecţie se efectuează într-un interval de timp de maxim două săptămâni.

Acţiunile de DEZINSECŢIE în Spitalul Judeţean de Urgenţă „Dr. Constantin Opriş”, se fac cu  ritmicitate trimestriala conform planificării următoare:

	ACTIUNE /PERIOADA
	TRIM I
	TRIM II
	TRIM III
	TRIM IV

	DEZINSECŢIE
	FEBRUARIE
	MAI
	AUGUST
	NOIEMBRIE


NOTA: Pe lângă aceste acţiuni se intervine în focar ori de câte ori este nevoie.

Acţiunile de deratizare se efectuează prin depunerea momelilor raticide în cadrul fiecărei structuri funcţionale, în locuri inaccesibile pacienţilor şi personalului medical şi la distanţa de produse alimentare.

De asemenea se efectuează acţiuni de deratizare şi în perimetrul exterior unităţii (magazii, centrală termică, spaţiul de depozitare temporară a deşeurilor menajere, canalizări, etc.)

Toata otrava care nu a fost mâncată se aduna şi se returnează producătorului.

Acţiunile de DERATIZARE în Spitalul Judeţean de Urgenţă Baia Mare se fac cu ritmicitate semestrială conform planificării următoare: 

	ACTIUNE
	SEMESTRUL I
	SEMESTRUL II

	DERATIZARE
	MARTIE
	SEPTEMBRIE


NOTĂ: Pe lângă aceste acţiuni se intervine în focar ori de câte ori este nevoie.

CAPITOLUL V -
APARAT FUNCȚIONAL


Art. 72. Generalităţi 

Serviciile și compartimentele funcţionale se constituie pentru îndeplinirea atribuţiilor ce revin unităţii, cu privire la activitatea economico-financiară şi administrativ-gospodărească.

-
Compartimentele funcţionale pot fi servicii, birouri sau compartimente, în funcţie de volumul de muncă, complexitatea, importanţa activităţii precum şi de capacitatea unităţii;

-
Activitatea economică-financiară şi administrativ-gospodărească se asigură prin următoarele servicii/ birouri/ compartimente: 

1.
Contabilitate, financiar

2.
Resursele umane;

3.
Serviciul de evaluare statistică și informatică medicală
4.
Biroul  achiziţii publice ;

5.
Aprovizionare, transport;

6.
Serviciul managementul calității, evaluare și acreditare;
7.
Biroul de audit public intern;
8.
Biroul juridic;
9.
Serviciul tehnic

10.
Serviciul administrativ

11. 
Serviciul informatică

12.
Protecția muncii, PSI, situații de urgență
Art.73.  Serviciul financiar - contabilitate 

Atribuţii Serviciul contabilitate

- organizarea contabilităţii conform prevederilor legale şi asigurarea efectuării corecte şi la timp a înregistrărilor;

- organizarea analizei periodice a utilizării bunurilor materiale şi luarea măsurilor necesare împreună cu celelalte birouri şi servicii din unitate, în ceea ce priveşte stocurile disponibile, supranormative, fără mişcare sau cu mişcare lentă său pentru prevenirea oricăror alte imobilizări de fonduri;

- asigurarea întocmirii la timp şi în conformitate cu dispoziţiile legale a dărilor de seamă contabile;
- exercitarea controlului financiar preventiv în conformitate cu dispoziţiile legale;
- participarea la organizarea sistemului informaţional al unităţii, urmărind folosirea cât mai eficientă a datelor contabilităţii;
- asigurarea întocmirii circulaţiei şi păstrării documentelor justificative care stau la baza înregistrărilor în contabilitate;
- preocuparea de mecanizare a lucrărilor contabile, organizarea evidenţei tehnico-operative şi gestionare; asigurarea ţinerii lor corecte şi la zi;
- organizarea inventarierii  periodice a mijloacelor materiale şi regularizarea diferenţelor constatate;
- asigurarea îndeplinirii condiţiilor legale privind angajarea gestionarilor, constituirea garanţiilor şi reţinerea ratelor;
- asigurarea măsurilor de păstrare, manipularea şi folosirea formularelor cu regim special;
- exercitarea controlului operativ curent, în conformitate cu dispoziţiile în vigoare;
- organizarea acţiunii de  perfecţionare a pregătirii profesionale pentru cadrele din serviciu;
- întocmirea studiilor privind îmbunătăţirea activităţii economice din unitate şi propunerea de măsuri corespunzătoare;
-  întocmirea studiilor privind costuri comparative pe diverşi indicatori; zi de spitalizare, pat, pat efectiv ocupat, bolnav, etc., comparativ pe secţiile din unitate, analiza cauzelor care determină diferenţe;
- analizarea şi pregătirea din punct de vedere financiar, a evoluării eficiente a utilizării mijloacelor materiale şi băneşti puse la dispoziţia unităţii; 
- luarea măsurilor necesare pentru evitarea cheltuielilor neeconomicoase şi inoportune.

 Serviciul  financiar are în principal următoarele atribuţii:
- întocmirea proiectelor planurilor de venituri şi cheltuieli bugetare şi extrabugetare;

- asigurarea efectuării corecte şi în conformitate cu dispoziţiile legale  a operaţiunilor de încasări şi plăţi în numerar;

- asigurarea creditelor necesare, corespunzătoare comenzilor şi contractelor emise în limita creditelor aprobate;

- întocmirea instrumentelor de protocol şi a documentelor de acceptare sau refuz a plăţii;

- verificarea documentelor justificative de cheltuieli sub aspectul formei, conţinutului şi legalităţii operaţiunii;

- întocmirea propunerilor de plan casă pentru plăţi în numerar;

- luarea măsurilor necesare pentru asigurarea integrităţii avutului obştesc şi pentru recuperarea pagubelor produse;

- întocmirea formelor de recuperare a sumelor care eventual au greşit plăţi.
Şeful biroului de contabilitate  are în principal următoarele sarcini:

- organizează contabilitatea conform prevederilor legale; răspunde de efectuarea corectă şi la timp a înregistrărilor contabile;


- confruntă evidenţele analitice şi cele sintetice;


- organizează analiza periodică a utilizării bunurilor materiale şi luarea măsurilor necesare împreună cu celelalte sectoare din unitate în ceea ce priveşte stocurile disponibile, supranormative, fără mişcare său cu mişcare lentă şi pentru prevenirea oricăror imobilizări de fonduri;


- analizează periodic execuţia bugetară şi conţinutul conturilor, făcând propuneri corespunzătoare;


- răspunde de întocmirea la timp şi în conformitate cu dispoziţiile legale a dărilor  de seamă contabile;


- exercită controlul preventiv, în conformitate cu dispoziţiile legale;


- răspunde de întocmirea, circulaţia şi păstrarea documentelor justificative care stau la baza înregistrărilor în contabilitate;


- organizează evidenţele tehnico-operative şi gestionare şi asigură ţinerea lor corectă şi la zi;


- organizează inventarierea periodică a mijloacelor materiale şi ia măsuri de normalizare a diferenţelor constatate;

- asigură măsurile de păstrare, manipulare şi folosire a formularelor cu regim special;

- exercită controlul operativ curent în conformitate cu dispoziţiile în vigoare;

- organizează acţiunea de perfecţionare a pregătirii profesionale pentru cadrele din serviciu (birou);

- întocmeşte studiul privind îmbunătăţirea activităţii din unitate şi propune măsuri corespunzătoare;

- stabileşte sarcinile personalului din subordine prin fişa postului.
 Şeful biroului financiar şi șeful serviciului contabilitate au, în principal,  următoarele sarcini:
- întocmirea lucrărilor privind proiectele planurilor de venituri şi cheltuieli bugetare şi extrabugetare, precum şi bugetul de asigurări sociale;
- ia măsurile necesare pentru asigurarea integrităţii  avutului obştesc şi pentru recuperarea pagubelor;

- răspund de îndeplinirea condiţiilor legale privind angajarea gestionarilor constituirea garanţiilor şi reţinerea ratelor;

- asigură efectuare corectă şi în conformitate cu dispoziţiile legale, operaţiunilor din încasări şi plăţi în numerar;

- răspund de angajarea creditelor bugetare corespunzătoare comenzilor şi contractelor emise, în limita creditelor aprobate;

- organizează întocmirea instrumentelor de plată şi documentelor de acceptare său refuz a plăţii;

- organizează verificarea documentelor justificative de cheltuieli sub aspectele formei, conţinutului şi legalităţii operaţiunii;

- întocmesc propunerile de plan casă pentru plăţi în numerar;

- răspund de întocmirea formelor de recuperare a sumelor care eventual au fost greşit plătite;

- răspund de întocmirea formelor de plată şi decontare a ajutoarelor de boală şi a fondului de asigurări sociale, asigurări de sănătate;

- îndeplinesc și alte sarcini prevăzute în fișa postului sau stabilite de conducerea unității;

- stabilesc sarcinile personalului din subordine prin fişa postului

Art.74. Serviciul Resurse umane are în principal următoarele atribuţii:
- elaborarea proiectului de buget curent şi de perspectivă;

- elaborarea proiectului planului de muncă şi salarii;

- întocmirea statului de funcţii, conform normativelor de structură aprobate şi a planului de muncă şi salarii pentru toate categoriile de personal;

- asigurarea încadrării personalului de execuţie, de toate categoriile, potrivit statului de funcţii şi cu respectarea nomenclatoarelor de funcţii şi salarizare a indicatorilor de studii şi stagiu;

- efectuarea controlului prestării muncii atât în cadrul programului de lucru cât şi în afara acestuia (gărzi, muncă suplimentară, etc.);

- asigurarea acordări drepturilor de salarizare, ca: salarii tarifare, spor de vechime, spor pentru condiţii deosebite, îndemnizaţii, premii anuale, etc.;

- urmărirea realizării planului de muncă şi salarii potrivit prevederilor legale;

- întocmirea contractelor de muncă pentru personalul de execuţie nou încadrat;

- întocmirea şi ţinerea la zi a carnetelor de muncă ale salariaţilor;

- întocmirea dosarelor cerute de legislaţia în vigoare, în vederea pensionării;

- elaborarea pe baza datelor furnizate de secţii, servicii, birouri, a planului de învăţământ anual şi de perspectivă;

- asigurarea întocmirii dărilor de seamă statistice privind planul forţelor de muncă;

- urmărirea apariţiei dispoziţiilor cu caracter normativ şi semnalarea organelor de conducere asupra sarcinilor ce le revin unităţilor sanitare potrivit acestor dispoziţii.

Şeful serviciului resurse umane are în principal următoarele sarcini:
- întocmeşte lucrările pentru proiectul planului curent şi de perspectivă, pe baza datelor furnizate de celelalte compartimente din unitate;
- coordonează lucrările privind proiectul planului de muncă şi salarii;

- coordonează întocmirea statului de funcţiuni;

- coordonează lucrările de încadrarea personalului de execuţie din unitate şi răspunde de corecta întocmire a contractelor de muncă;

- efectuează controlul prestării activităţii în cadrul programului normal de lucru şi în afara lui (ore suplimentare);

- răspunde de acordarea drepturilor de salarizare;

- răspunde de realizarea planului de muncă şi salarii potrivit prevederilor legale;

- răspunde de întocmirea corectă şi la timp a dărilor de seamă statistice;

- răspunde de justa întocmire a statelor de plată, a drepturilor de personal;

- controlează evidenţa drepturilor plătite salariaţilor;

- răspunde de corecta întocmire a carnetelor de muncă;

- stabileşte sarcinile personalului din cadrul serviciului prin fişa postului.
Art. 75. Serviciul de evaluare statistică și informatică medicală
(1) Serviciul de evaluare statistică şi informatica medicală are in principal următoarele atribuţii:

- organizează, îndrumă şi controlează activitatea de statistică sanitară desfăşurată în cadrul spitalului;

- organizează baza de date, verificarea şi codificarea informaţiilor la intrarea şi ieşirea din această bază de date a ocrotirii sănătăţii;

-  primeşte şi verifică situaţiile statistice raportate de secţiile medicale;

-  centralizează datele şi întocmeşte situaţiile în vederea raportării;

- informează conducerea spitalului despre eficienţa activităţii structurilor organizatorice ale spitalului;

-  asigura centralizarea, prelucrarea şi transmiterea informaţiilor şi situaţiilor statistice la Ministerul Sănătăţii, Direcţia de Sănătate Publică, Casa de Asigurări de Sănătate şi alte instituţii, la termenele stabilite sau ori de câte ori este nevoie;
-  întocmeşte orice situaţie statistică cerută de conducerea spitalului;
- face activitate de îndrumare şi control la registratorii medicali din secţiile/ compartimentele medicale şi laboratoare;

- colaborează cu celelalte departamente ale spitalului în întocmirea situaţiilor statistice;
- elaborează indicatorii de management care stau la baza încheierii şi evaluării contractului de management al  managerului unităţii;
-  participă la încheierea contractului de furnizare de servicii medicale încheiat cu Casa de Asigurări de Sănătate, prin elaborarea ofertei de servicii a spitalului;
- monitorizează modul de realizare a contractelor de servicii medicale încheiat cu C.A.S. şi face propuneri de modificare a acestora

- întocmeşte raportările lunare şi trimestriale către C.A.S. în cadrul contractelor de furnizare de servicii medicale 

-  întocmeşte propuneri fundamentate pentru necesarul de achiziţii publice de materiale specifice;
- îndeplineşte orice alte dispoziţii stabilite de conducerea spitalului.
(2) Registratorul medical de la Biroul de internări  are în principal următoarele sarcini:

- înregistrează intrările şi ieşirile bolnavilor din spital, ţinând legătura cu serviciul financiar pentru îndeplinirea formelor legale;

- primeşte din secţii numărul paturilor libere şi le comunică ambulatoriului; transmite biletele de ieşire ambulatoriului sau dispensarelor medicale;

- completează şi ţine la zi evidenţele corespunzătoare.
Art. 76.Biroul achiziţii publice are  în principal următoarele atribuţii:
- preluarea, evidenţa şi centralizarea referatelor privind necesarul de produse/ servicii/ lucrări de la secțiile/ compartimentele/laboratoarele/serviciile/ birourile unității;

- elaborează programul anual al achiziţiilor publice pe baza necesităţilor şi priorităţilor identificate la nivelul instituţiei, în funcţie de fondurile aprobate şi de posibilităţile de atragere a altor fonduri;

- elaborează notele justificative în toate situaţiile în care procedura de atribuire propusă pentru a fi aplicată este alta decât licitaţia deschisă sau cea restrânsă, precum si notele justificative privind valoarea achiziţiei si criteriile de calificare şi selecţie;

- elaborează documentaţia de atribuire, asigurând accesul nerestricţionat, direct al operatorilor economici, preluând din compartimentele tehnice de specialitate caietul de sarcini (specificaţii tehnice) sau documentaţia descriptivă, după caz;

- întocmeşte fişa de date a achiziţiei în formatul electronic prevăzut în S.E.A.P. şi transmite notele justificative şi documentaţia de atribuire completă spre verificarea ex-ante de către A.N.R.M.A.P.;

- după aprobarea documentaţiei de către A.N.R.M.A.P. îndeplineşte obligaţiile referitoare la publicitate, conform prevederilor legale; elaborează şi înaintează spre transmitere anunţul de participare/invitaţia de participare precum şi anunţul către Ministerul Finanţelor privind verificarea procedurală, acolo unde este cazul;

- asigură cu maximă transparenţă circuitul informaţional privind solicitările de clarificări între participanţii la procedură şi autoritatea contractantă, precum şi între compartimentul intern specializat şi compartimentele de specialitate privind conţinutul caietului de sarcini;

- redactează şi înaintează anunţurile de intenţie, de participare şi de atribuire în conformitate cu prevederile legale, spre publicare conform legii;

- propune componenţa comisiilor de evaluare pentru fiecare contract/acord-cadru care urmează a fi atribuit;

- organizează şi derulează şedinţele de evaluare şi participă ca preşedinte în comisiile de evaluare a ofertelor;

- redactează documentele aferente şedinţelor de evaluare a ofertelor şi stabilirea rezultatului procedurii de atribuire;

- informează ofertanţii privind rezultatele procedurii de achiziţie;

- elaborează împreună cu compartimentul juridic şi transmite la Consiliul Naţional de Soluţionare a Contestaţiilor punctul de vedere al autorităţii contractante în cazul existenţei unei contestaţii;

- duce la îndeplinire măsurile impuse Autorităţii contractante de către Consiliul Naţional de Soluţionare a Contestaţiilor;
- întocmeşte şi păstrează dosarul de achiziţie publică care cuprinde toate activităţile desfăşurate în cadrul procedurii de atribuire, respectiv toate documentele necesare pentru derularea procedurii;

- urmăreşte şi asigură respectarea prevederilor legale, din punctul de vedere al procedurilor privind păstrarea confidenţialităţii documentelor de licitaţie şi a securităţii acestora;

- întocmeşte şi transmite către Autoritatea Naţională pentru Reglementarea şi Monitorizarea Achiziţiilor Publice un raport anual privind contractele de atribuire, în format electronic, până la data de 31 martie a fiecărui an pentru anul precedent;

- asigură arhivarea documentelor repartizate, conform actelor normative în vigoare.

Art. 77. Serviciul de aprovizionare şi transport are  în principal următoarele atribuţii:
- întocmirea şi executarea planului de aprovizionare cu respectarea baremurilor în vigoare;

- întocmirea şi urmărirea graficului de livrări pentru materialele necesare unităţii;

- asigurarea aprovizionării unităţii cu alimente, materiale, instrumentar, aparatură, etc., în cele mai bune condiţii;

- recepţionarea calitativă şi cantitativă a materialelor, alimentelor primite de la furnizori şi asigurarea transportului acestora în condiţii igienico-sanitare în conformitate cu normele în vigoare;

- urmăreşte derularea contractelor și încadrarea în cantitățile contractate;

- colaborează cu serviciile şi compartimentele de specialitate pentru rezolvarea problemelor legate comenzile emise și pentru urmărirea contractelor încheiate;

- întocmirea, urmărire şi executarea planului de transport;întocmirea dărilor de seamă privind aprovizionarea cu materiale şi alimente şi utilizarea mijloacelor de transport.

Şeful serviciului de aprovizionare, transport are în principal următoarele atribuţii:
- răspunde de întocmirea proiectului planului de aprovizionare pentru materii prime şi materiale necesare la reparaţii curente şi întreţinere;

- răspunde de întocmirea corectă a comenzilor;

- urmăreşte livrarea bunurilor la termenele stabilite şi întocmirea formelor necesare în cazul când termenele nu sunt respectate;

- organizează recepţionarea bunurilor procurate şi întocmirea formelor necesare în cazul când bunurile primite nu corespund calitativ sau cantitativ;

- răspunde de întocmirea planului de transport pe fiecare autovehicul şi angajat în parte;

- elaborează propuneri pentru planurile de cheltuieli pe autovehicule;

- asigură evidenţa autovehiculelor şi a rulajului anvelopelor, a consumului normat şi efectiv de carburanţi şi lubrifianţi, a parcursului autovehiculelor în km echivalent;

- asigură executarea la timp şi în bune condiţii a transporturilor necesare unităţii;

- verifică starea conducătorilor auto care urmează să plece în cursă;

- ia măsuri de depanare, când este cazul;

- ia măsurile necesare în cazul când autovehiculele prezintă urme de accident;

- controlează inventarul fiecărui autovehicul;

- urmăreşte buna gospodărire a parcului auto din dotare, luarea măsurilor de securitate necesare, de protecţie a muncii şi de prevenire a incendiilor;

- răspunde de depozitarea corespunzătoare a carburanţilor şi lubrifianţilor precum şi de folosire a bonurilor în cantităţi fixe de benzină;

- ia măsurile necesare pentru perfecţionarea pregătirii profesionale a personalului din subordine;

- stabileşte sarcinile personalului din cadrul serviciului prin fişa postului.

Art.78.  Serviciul Managementul calităţii, evaluare si acreditare
(1). Serviciul de management al calităţii se înfiinţează în structura spitalului prin Ordin al Ministrului Sănătăţii.

(2). Serviciul de management al calităţii are, în principal, următoarele atribuţii:

a. pregăteşte şi analizează Planul anual al managementului calităţii; 

b. coordonează activităţile de elaborare a documentelor sistemului de management al calităţii: b1) manualul calităţii; b2) procedurile; 

c. coordonează şi implementează programul de acreditare a tuturor serviciilor oferite în cadrul unităţii, pe baza procedurilor operaţionale specifice fiecărei secţii, laborator etc. şi standardelor de calitate;

d. coordonează şi implementează procesul de îmbunătăţire continuă a calităţii serviciilor;

e. colaborează cu toate structurile unităţii în vederea îmbunătăţirii continue a sistemului de management al calităţii; 

f. implementează instrumente de asigurare a calităţii şi de evaluare a serviciilor oferite;

g. asigură implementarea strategiilor şi obiectivelor referitoare la managementul calităţii declarate de manager;

h. asigură implementarea şi menţinerea conformităţii sistemului de management al calităţii cu cerinţele specifice;

i. coordonează activităţile de analiză a neconformităţilor constatate şi propune managerului acţiunile de îmbunătăţire sau corective ce se impun;

j. coordonează analizele cu privire la eficacitatea sistemului de management al calităţii;

k. asigură aplicarea strategiei sanitare şi politica de calitate a unităţii în domeniul medical în scopul asigurării sănătăţii pacienţilor;

l. asistă şi răspunde tuturor solicitărilor managerului pe domeniul de management al calităţii.

Art. 79. Serviciul  audit public intern:
- elaborează proiectul planului de audit;

- efectuează activităţi de audit intern pentru a evalua dacă sistemele de management financiar şi control ale unităţii sunt transparente şi sunt conforme cu normele de legalitate, regularitate, economicitate, eficienţă şi eficacitate;

- elaborează raportul anual a activităţilor de audit intern;

- raportează imediat conducătorului unităţii în cazul identificării unor neregularităţi sau posibile prejudicii.
Art.80.  Biroul juridic atribuţii:
- asigură consultanța și reprezentarea instituției publice;

- avizează la cererea conducerii actele care pot angaja răspunderea patrimonială a unităţii precum şi orice alte acte care produc efecte juridice;

- participă la negocierea şi încheierea contractelor;

- redactează cererile de chemare în judecată, de exercitare a căilor de atac, modifică, renunţă la pretenţii şi căi de atac, cu aprobarea conducerii unităţii;

- reprezintă şi apără interesele unităţii sanitare în faţa organelor administraţiei de stat, a instanţelor judecătoreşti şi a altor organe cu caracter jurisdicţional, precum şi în cadrul oricărei proceduri prevăzute de lege, în baza delegaţiei date de conducerea unităţii;

- se preocupă de obţinerea titlurilor executorii şi sesizează contabilul şef în vederea luării măsurilor necesare pentru realizarea executării silite a drepturilor de creanţă, iar pentru realizarea altor drepturi sesizează organul de executare silită competent;

- urmăreşte apariţia actelor normative şi semnalează organelor de conducere şi serviciilor interesate atribuţiile ce le revin din acestea;

- la cerere, formulează opinii juridice cu privire la aspecte legale ce privesc activitatea instituţiei;

- semnează, la solicitarea conducerii, în cadrul reprezentării, a documentelor cu caracter juridic emanate de la instituție; 
- în condiţiile în care actul juridic supus avizării pentru legalitate nu este conform legii, consilierul juridic va formula un raport de neavizare, în care va indica neconcordanța acestuia cu normele legale, în vederea refacerii actului;

- participă în comisii și coordonează activitatea acestora din punct de vedere juridic;

- redactează acte juridice, atestă identitatea părţilor, a consimţământului, a conţinutului actelor încheiate, care privesc instituţia;

- contribuie prin întreaga activitate la asigurarea respectării legii, apărarea proprietăţii publice a statului aflată în administraţia spitalului, precum şi la buna gospodărire a mijloacelor materiale şi financiare din patrimoniu.
Art. 81  Serviciul administrativ
- se preocupă de asigurarea condiţiilor necesare cazării bolnavilor şi alimentaţiei lor;

- ia măsuri şi răspund de administrarea patrimoniului unităţii sanitare;

- asigura colaborarea cu societatea care asigura paza spatiilor si bunurilor unităţii;

- răspunde de îmbunătățirea calității serviciilor hoteliere pentru pacienți;

- se preocupă de buna funcţionalitate a Blocurilor alimentare;

- organizează primirea corespondenţei, circuitul acesteia precum şi păstrarea şi evidenţa corespondenţei;

- întocmirea propunerilor fundamentate pentru necesarul de achiziţii publice de produse, servicii, lucrări si alte obiecte de inventar;

- întocmirea specificaţiilor tehnice pentru procedurile de achiziții produse, servicii și lucrări care au legătură cu activitatea serviciului administrativ;

- asigură păstrarea arhivelor unităţii conform normelor legale în vigoare;

- asigură întreținerea spațiilor verzi și a căilor de acces, prin personalul propriu. Programul pentru aceste activități este următorul:

- LUNI -  VINERI 
06.00 – 09.00 – curățenie generală alei, căi de acces; 





09.00 – 11.00 – curățenie terase etaj I, II, III, XII







- întreținere spații verzi, tuns iarba





11.00 – 14.00 – curățenie generală alei, căi de acces 

- SÂMBĂTA, DUMINICA






06.00 – 10.00 – curățenie generală căi acces, alei, parcări 

· ia măsuri de redactarea/dactilografierea operativă a diverselor lucrări, situaţii, adrese, ordine de plată, facturi, etc. pentru toate compartimentele funcţionale ale spitalului.
Şeful Serviciului administrativ are în structura sa:

· Biroul administrativ, condus de un şef birou;

· Compartiment informaţii, relaţii cu publicul, garderoba;

· Sectorul întreţinere spaţii verzi

· Arhivele;

· Centralele telefonice;

· Blocuri alimentare.
Blocul alimentar:

· asigură activitatea de pregătire a hranei bolnavilor internaţi şi de servire a acesteia;

· funcţionează cu respectarea normelor igienico-sanitare prevăzute de reglementările legale în vigoare. 
Art. 82 Asistentul medical de dietetică
Atribuţiile asistenţilor medicali decurg din competenţele certificate de actele de studii obţinute, ca urmare a parcurgerii unei forme de învăţământ de specialitate recunoscută de lege. 

- controlează respectarea normelor igienico-sanitare în bucătărie şi blocul alimentar, curăţenia şi dezinfecţia curentă a veselei.

- supraveghează respectarea de către personalul din blocul alimentar a normelor în vigoare privind prevenirea, controlul şi combaterea infecţiilor nozocomiale, a normelor de protecţie a muncii şi a regulamentului intern.

- verifică calitatea şi valabilitatea alimentelor cu care se aprovizionează instituţia, modul de păstrare în magazie, calitatea şi valabilitatea alimentelor la eliberarea din magazie.

- supraveghează şi participă la prepararea regimurilor speciale.

- realizează periodic planuri de diete pe secţii şi la bolnavi.

- controlează modul de respectare a normelor de igienă privind transportul şi circuitele pentru alimente, conform reglementărilor în vigoare.

- controlează regimurile alimentare şi verifică respectarea principiilor de alimentare

- controlează distribuirea alimentaţiei pe secţii şi la bolnavi.

- întocmeşte zilnic lista cu alimente şi cantităţile necesare

- verifică prin sondaj corectitudinea distribuirii mesei la bolnavi.

- recoltează şi păstrează probele de alimente.

- respectă reglementările în vigoare privind prevenirea, controlul şi combaterea infecţiilor nozocomiale

- controlează starea de funcţionare a instalaţiilor frigorifice pentru conservarea alimentelor.

- informează conducerea unităţii despre deficienţele constatate privind prepararea, distribuirea şi conservarea alimentelor.

Art. 83 Garderoba 
· păstrează hainele pacienților, întocmeşte documentele de evidenţă;

· triază hainele civile; așează hainele curate pe umeraşe iar cele murdare în saci;  trimite hainele la spălătorie pentru spălare și dezinfectare;  depozitează hainele ; 

· transportă rufăria murdară în condiţii stabilite de normele de igienă;

· asigură păstrarea şi folosirea în bune condiţii a inventarului pe care îl care în primire;

· efectuează zilnic curăţenia în garderobă şi răspunde de starea de igienă a acestuia;

· pregăteşte lunar garderoba pentru dezinfecţia ciclică;

· eliberează la externare hainele civile pe bază de bilet de ieşire şi bon;

· execută orice alte sarcini primite din partea conducerii.
Art. 84 Serviciul tehnic

(1) Atribuţii:

Întocmeşte Nota de fundamentare pentru reparaţii curente şi capitale la construcţii şi instalaţii.

Întocmeşte proiectul de reparaţii (RI, RC, RK) pentru construcţii şi instalaţii, care se înaintează conducerii spre aprobare.

Întocmeşte tema de proiectare, parte componenta a caietului de sarcini în vederea contractării lucrărilor de proiectare la construcţii şi instalaţii.

Participă la întocmirea documentaţiei în vederea contractării lucrărilor de reparaţii cu societăţi specializate în construcţii şi instalaţii, conform reglementarilor legale şi urmăreşte executarea lucrărilor de reparaţii sub aspect cantitativ si calitativ potrivit clauzelor contractuale.
Verifică execuţia corectă, calitativă pe baza reglementarilor tehnice în vigoare pe tot parcursul executării lucrărilor.

Participă, împreună cu proiectantul, la obţinerea avizelor, acordurilor şi aprobărilor pe plan local, necesare autorizării lucrărilor de construcţii.

Asigura soluţionarea neconformităţilor pe parcursul execuţiei lucrărilor precum şi a deficientelor proiectelor.

Confirma realitatea şi legalitatea plăţilor către societăţile contractante.

Urmăreşte întocmirea documentaţiilor de recepţie a lucrărilor în conformitate cu prevederile legale.

Urmăreşte realizarea remedierilor in termenul de garanţie.

Participă la întocmirea cărţilor tehnice a construcţiilor conform prevederilor legale şi asigură păstrarea şi completarea acestora cu datele referitoare la exploatarea construcţiei.

Efectuează lucrări de întreţinere şi reparaţii curente a clădirilor, instalaţiilor, utilajelor precum şi lucrări de confecţii metalice si tinichigerie.

Exploatează şi întreţine centralele şi punctele termice în conformitate cu prescripţiile tehnice colecţia ISCIR  pentru exploatarea cazanelor de abur din unitate;

Exploatează şi întreţine instalaţiile de oxigen, vid şi aer comprimat din dotare

Asigură exploatarea şi funcţionarea ascensoarelor pentru transport bolnavi şi materiale, în conformitate cu prescripţiile tehnice colecţia ISCIR-IR.

Asigură funcţionarea instalaţiilor frigorifice si climatizare din dotare.

Asigură funcţionarea iluminatului de siguranţă cu grupuri electrogene.

Întocmeşte necesarul de materiale şi piese de schimb necesare întreţinerii construcţiilor şi instalaţiilor aferente.

Întocmeşte şi verifică consumurile de materiale aferente lucrărilor de întreţinere la clădiri şi instalaţii, de confecţii metalice, tinichigerie şi confecţii din lemn conform normelor de consum.

Stabileşte necesarul de servicii (service) la instalaţii de ascensoare, cazane de abur şi apă caldă, instalaţii frigorifice şi climatizare.

Asigură respectarea normativelor de protecţia muncii şi PSI specifice activităţii serviciului tehnic.

Ţine legătura cu serviciile şi secţiile clinice prin activitatea de dispecerat.

Certifică consumurile de apă, gaz şi electricitate aferente spitalului şi altor consumatori din incinta spitalului.

(2) ACTIVITĂŢI AUXILIARE

Atelierul de întreţinere, reparaţii clădiri, instalaţii de apă, lumină, încălzire.

Asigură activitatea de întreţinere şi reparaţii a instalaţiilor, utilajelor, clădirilor din unitatea sanitară şi are în principal următoarele atribuţii:
· efectuează lucrări de reparaţii curente;

· urmăreşte efectuarea de reparaţii capitale şi de investiţii conform graficului, verificând cantitativ şi calitativ lucrările executate de constructor;

· asigură buna întreţinere a clădirilor, instalaţiilor, utilajelor şi aparaturilor medicale;

· stabileşte cauzele degradării sau distrugerii construcţiilor, instalaţiilor sau utilajelor şi propune măsuri corespunzătoare;

· stabileşte necesarul de materiale de întreţinere, construcţii, piese de schimb pentru aparatura medicală;

· efectuează operaţiile de întreţinere şi reparare la aparatele, instalaţiile medicale din dotarea spitalului judeţean;

· asigură asistenţa tehnică la recepţionarea aparatelor, instalaţiilor medicale;

· efectuează montarea aparatelor, instalaţiilor în conformitate cu competenţele stabilite;

· avizează din punct de vedere tehnic propunerile privind casarea aparatelor şi instalaţiilor din dotare, în conformitate cu legile în vigoare.

(3) Şeful atelierului:

· conduce întreaga activitate a atelierului;

· asigură buna gospodărire a patrimoniului atelierului şi apărarea patrimoniului încredinţat în administrare;

· organizează şi răspunde de realizarea graficelor de întreţinere şi revizie tehnică a reparaţiilor, montajelor şi a tuturor lucrărilor care asigură buna funcţionare a instalaţiilor;

· urmăreşte şi răspunde de calitatea lucrărilor de reparaţii curente;

· urmăreşte perfecţionarea pregătirii profesionale a salariaţilor în subordine;

· răspunde de întocmirea necesarelor de materiale tehnice, întreţinere, construcţii;

· ia măsuri pentru îndeplinirea şi respectarea normelor de igienă, a normelor de protecţia muncii, de prevenirea incendiilor;

· raportează periodic asupra activităţii şi realizărilor obţinute conform normelor în vigoare.

(4) Şeful formaţiei de lucru:

· asigură buna organizare a formaţiei şi a desfăşurării lucrărilor acesteia, prin repartizarea locurilor de muncă, dotarea cu scule şi aparate de măsură şi control şi repartizarea de materiale şi piese de schimb necesare;

· răspunde de executarea şi realizarea la timp şi în bune condiţii a planului de întreţinere, revizii tehnice, reparaţii şi montaj, stabilit pentru formaţia de lucru pe care o conduce;

· asigură îndrumarea tehnică a formaţiei de lucru;

· răspunde de utilizarea judicioasă a materialelor şi a timpului de lucru;

· răspunde de însuşirea şi respectarea de către întreaga formaţie de lucru a procesului tehnologic, a procesului de muncă stabilit şi urmăreşte respectarea disciplinei în muncă;

· participă efectiv la lucrările de montaj şi reparaţii repartizate formaţiei;

· ia măsuri pentru respectarea normelor de igienă, a normelor de protecţia muncii, de prevenirea incendiilor;

· raportează lunar asupra activităţii formaţiei, făcând aprecieri nominale asupra lucrărilor executate şi a greutăţilor întâmpinate.

Art. 85. Biroul  Aparatură Medicală

(1) Atribuţii:
Evidența aparatelor și dispozitivelor medicale existente în unitate, revizii tehnice periodice, repararea sau înlocuirea ansamblelor, subansamblelor si componentelor defecte aferente echipamentelor; 

Montarea şi punerea în funcţiune de noi aparate şi echipamente;

Constatarea şi întocmirea documentaţiei pentru casarea aparaturii;

Instruirea personalului de exploatare privitor la utilizarea corecta a echipamentelor conform cerinţelor producătorului;

Verificarea din punct de vedere metrologic a aparatelor de măsura şi control, conform legislației în vigoare; 

Întocmirea propunerilor fundamentate pentru necesarul de achiziţii publice de servicii de întreţinere si reparare a aparaturii medicale, de piese de schimb aparatura medicala, de aparate si echipamente medicale, si alte obiecte de inventar.

Întocmirea specificaţiilor tehnice pentru procedurile de achiziții produse, servicii și lucrări care au legătură cu activitatea biroului; 

Supravegherea serviciilor realizate de către terți privind reviziile, reparațiile și întreținerea aparatelor și echipamentelor medicale și chirurgicale din dotarea unității;

Art. 86 Serviciul  informatică 

· asigură funcționarea sistemului informatic și a rețelei de internet din unitate;

· menţine în parametri corespunzători tehnica de calcul din dotarea unităţii (computere, servere, reţea);
· răspunde de implementarea hard şi soft a semnăturii digitale la nivelul spitalului;
· răspunde la toate solicitările conducerii spitalului, secţiilor şi departamentelor spitalului privind sistemul informatic şi informaţional; 

· asigură securitatea şi confidenţialitatea bazelor de date ale spitalului;
· întocmeşte propuneri fundamentate pentru necesarul de achiziţii publice de materiale specifice;
· transmite informări operative (în timp real) persoanelor cu atribuţii de decizie;

· colaborează cu toate compartimentele, secţiile, cabinetele medicale în realizarea raportărilor periodice;

· participă la aplicarea sistemului informaţional al spitalului privind serviciile de sănătate;

pune la dispoziţie tuturor compartimentelor interesate toate datele solicitate;

CAPITOLUL VI – COMISII DE SPECIALITATE constituite la nivelul Spitalului Judeţean de Urgenţă ”Dr. Constantin Opriș” Baia Mare


Art. 87. În cadrul Spitalului Județean de Urgență ”Dr. Constantin Opriș” Baia Mare funcționează următoarele comisii: 

1. Consiliul medical

(1) Atribuțiile si competentele consiliului medical se aproba prin ordin al ministrului sănătăţii, în conformitate cu prevederile Legii nr. 95/2006 privind reforma în domeniul sănătăţii.

(2) În cadrul spitalului se organizează consiliul medical, format din medicii şefi de secţie, şefi de departamente, laboratoare sau compartimente, în baza prevederilor din Legea nr. 95/2006 privind reforma în domeniul sănătăţii, art. 185 şi Ordinul Ministrului Sănătăţii nr. 863/30 iunie 2004 pentru aprobarea atribuţiilor şi competenţelor consiliului medical al spitalelor;
(3) Consiliul medical este numit prin Decizia managerului spitalului;
(4) Preşedintele consiliului medical este directorul medical al S.J.U. – Baia Mare; 

(5) În Anexa 4 este prezentată Decizia managerului unității privind componenţa Consiliului Medical la data aprobării prezentului Regulament;
(6) Consiliul medical desemnează medicii care vor face parte din echipele multidisciplinare pentru îngrijirea pacienților;
(7) Consiliul medical al spitalelor are următoarele atribuţii:

1. Evaluează necesarul de servicii medicale al populaţiei deservite de spital si face propuneri pentru elaborarea:

· planului de dezvoltare a spitalului, pe perioada mandatului;

· planului anual de furnizare de servicii medicale al spitalului;

· planului anual de achiziţii publice, cu privire la achiziţia de aparatura si echipamente medicale, medicamente si materiale sanitare;

2. Face propuneri comitetului director in vederea elaborării bugetului de venituri şi cheltuieli al spitalului;

3. Participă la elaborarea Regulamentului de Organizare şi Funcţionare şi a Regulamentului Intern ale spitalului;

4. Desfăşoară activitate de evaluare şi monitorizare a calităţii şi eficienţei activităţilor medicale desfăşurate în spital, inclusiv:

· evaluarea satisfacţiei pacienţilor care beneficiază de servicii în cadrul spitalului sau în ambulatoriul acestuia;

· monitorizarea principalilor indicatori de performanţă în activitatea medicală;

· prevenirea şi controlul infecţiilor nozocomiale.

Aceste activităţi sunt desfăşurate în colaborare cu nucleul de calitate, nucleul D.R.G. şi cu compartimentul de prevenire şi control al infecţiilor nozocomiale de la nivelul spitalului;

5. Stabileşte reguli privind activitatea profesională, protocoalele de practică medicală la nivelul spitalului şi răspunde de aplicarea şi respectarea acestora;

 6. Elaborează planul anual de îmbunătăţire a calităţii serviciilor medicale furnizate de spital, pe care îl supune spre aprobare managerului;

7. Înaintează managerului propuneri cu caracter organizatoric pentru îmbunătăţirea activităţilor medicale desfăşurate la nivelul spitalului;

8. Evaluează necesarul de personal medical al fiecărei secţii/laborator şi face propuneri comitetului director pentru elaborarea strategiei de personal a spitalului; 

 9. Evaluează necesarul liniilor de garda şi face propuneri managerului cu privire la structura si numărul acestora la nivelul spitalului, după caz;

10. Participă la stabilirea fiselor posturilor personalului medical angajat;

11. Înaintează managerului propuneri pentru elaborarea planului de formare şi perfecţionare continua a personalului medico-sanitar;

12. Face propuneri şi monitorizează desfăşurarea activităţilor de educaţie şi cercetare medicală desfăşurate la nivelul spitalului, în colaborare cu instituţiile acreditate;

13. Reprezintă spitalul în relaţiile cu organizaţii profesionale din tara si din străinătate şi facilitează accesul personalului medical la informaţii medicale de ultima ora;

14. Asigură respectarea normelor de etică profesională şi deontologie medicală la nivelul spitalului, colaborând cu Colegiul Medicilor din Romania;

15. Răspunde de acreditarea personalului medical al spitalului şi de acreditarea activităţilor medicale desfăşurate în spital, în conformitate cu legislaţia în vigoare;

16. Analizează şi ia decizii în situaţia existenţei unor cazuri medicale deosebite (de exemplu, cazuri foarte complicate care necesită o durată de spitalizare mult prelungită, morţi subite, etc.);

17. Participă, alături de manager, la organizarea asistentei medicale în caz de dezastre, epidemii şi în alte situaţii speciale;

18. Stabileşte coordonatele principale privind consumul medicamentelor la nivelul spitalului, în vederea unei utilizări judicioase a fondurilor spitalului, prevenirii polipragmaziei şi a rezistentei la medicamente;

19. Supervizează respectarea prevederilor în vigoare, referitoare la documentaţia medicală a pacienţilor trataţi, asigurarea confidenţialităţii datelor medicale, constituirea arhivei spitalului;

20. Avizează utilizarea bazei de date medicale a spitalului pentru activităţi de cercetare medicală, în condiţiile legii;

21. Analizează şi soluţionează sugestiile, sesizările şi reclamaţiile pacienţilor trataţi în spital, referitoare la activitatea medicală a spitalului;

22. Elaborează raportul anual de activitate medicala a spitalului, in conformitate cu legislaţia în vigoare.




2. Consiliul etic

(1) Legislaţia aplicabilă: Ordinul Ministrului Sănătăţii Publice nr. 1209/2006

(2)Consiliul  etic este numit prin Decizie a managerului unităţii.

(3) Consiliul etic are următoarea componenţă: 

a) decanul de vârstă al medicilor; 

b) directorul de îngrijiri medicale ;

c) un reprezentant al Direcției de Sănătate Publică Maramureş;

d) un reprezentant al Consiliului Județean Maramureş
e) consilier juridic – secretar, fără drept de vot.
 
(4) În Anexa 4 este prezentată Decizia managerului privind componenţa Consiliului etic la momentul aprobării prezentului Regulament.

(5) Consiliul etic se întruneşte de câte ori este nevoie, la sesizarea unui pacient/aparţinător al acestuia, a unui cadru medical sau a oricărei persoane căreia i-au fost încălcate drepturile recunoscute de lege în domeniul acordării asistenţei medicale.

(6) Atribuţiile consiliului etic sunt următoarele:

a. analizează cazurile de încălcare a normelor de conduită în relaţia pacient – medic - asistentă, a normelor de comportament, a disciplinei în unitatea sanitară;

b. verifică dacă, prin conduita lui, personalul medico-sanitar şi auxiliar încalcă drepturile pacienţilor prevăzute de legislaţia în vigoare;

c. sesizează organele abilitate ale statului în situaţiile în care constată încălcări ale codului de deontologie medicală, ale drepturilor pacienţilor, precum şi ale normelor de conduită profesională aprobate potrivit legii;

d. analizează sesizările ce privesc plăţi informale ale pacienţilor către personalul medico-sanitar ori auxiliar sau condiţionarea exercitării actului medical de obţinerea unor foloase; propune, în funcţie de caz, măsuri de intrare în legalitate;

e. veghează pentru respectarea, în cazurile terminale, a demnităţii umane şi propune măsuri cu caracter profesional pentru acordarea tuturor îngrijirilor medicale.

(7) Analizarea fiecărui caz se va consemna într-un proces-verbal care va cuprinde toate aspectele, atât cele sesizate, cât şi măsurile propuse a fi luate de către managerul spitalului. Procesul-verbal prevăzut la alin. (7) va fi întocmit numai după ce consiliul etic a efectuat o cercetare a cazului, cu ascultarea părţilor implicate, inclusiv, dacă este cazul, a unor terţe persoane care pot aduce lămuriri suplimentare asupra cazului. Ascultarea părţilor trebuie consemnată în scris şi semnată de către acestea.

 Procesul-verbal va fi înaintat managerului spitalelor publice, în vederea luării măsurilor ce se impun în conformitate cu legislaţia în vigoare.


Consiliul etic va analiza și va aviza  realizarea studiilor clinice în Spitalul Judeţean de Urgenţă ,,Dr. Constantin Opriş“ Baia Mare. 


Pentru realizarea acestei activități, Consiliul etic va primi următoarele documente: 

a. Protocolul clinic;

b. Materiale de informare privind studiul clinic; 

c. Orice alte documente considerate necesare de către Consiliul etic pentru îndeplinirea responsabilităților.
Consiliul etic trebuie să evalueze studiul clinic într-o perioadă de timp convenabilă (maxim 10 zile) și să-și exprime în scris punctul de vedere, cu identificarea clară a studiului, și a documentelor verificate. 

Consiliul etic poate să ceară mai multe informații decât principiile generale, dacă consideră că informațiile suplimentare ar contribui la înțelegerea situației privind protecția, drepturile, siguranța și/sau confortul subiecților. 

Consiliul etic va întocmi procese verbale ale întâlnirilor și va acționa în conformitate cu regulile de bună practică în studiul clinic și cu reglementările legale în vigoare. 

Consiliul etic trebuie să informeze investigatorul și managerul instituției cu privire la:

· decizia sa privind studiul; 

· motivele care au condus la decizia sa;

· modificările necesare pentru obţinerea avizului favorabil, dacă este cazul; 

3. Comisia medicamentului 

Este constituită și funcționează în conformitate cu prevederile legislaţiei privind condițiile acordării asistenței medicale în cadrul sistemului de asigurări sociale de sănătate. Comisia a fost desemnată prin Decizia Managerului Spitalului Județean de Urgență ”Dr. Constantin Opriș” Baia Mare  și are în componență directorul medical, medici șefi de secții și farmacistul șef al unității. 

 
Atribuţii ale comisiei:


a) stabileşte coordonatele principale privind consumul medicamentelor la nivelul spitalului, în vederea utilizării judicioase a fondurilor spitalului, prevenirii polipragmaziei şi a rezistenţei la medicamente;


b) supervizează respectarea prevederilor în vigoare, referitoare la documentaţia medicală a pacienţilor trataţi, asigurarea confidenţialităţii datelor medicale; 

c) alte atribuţii stabilite prin legislaţia in vigoare

În Anexa 4 este prezentată Decizia managerului privind componenţa Comisiei medicamentului la momentul aprobării prezentului Regulament. 


4. Comisia de antibioticoterapie

Este constituită și funcționează în conformitate cu prevederile legislaţiei privind condițiile acordării asistenței medicale în cadrul sistemului de asigurări sociale de sănătate. Comisia a fost numită prin Decizia Managerului Spitalului Județean de Urgență ”Dr. Constantin Opriș” Baia Mare  și are în componență directorul medical, medici șefi de secții, medici din cadrul Laboratorului de analize medicale și farmacistul șef al unității.

Comisia se întrunește lunar şi ori de câte ori este necesar și are ca atribuție monitorizarea eficientei gestionări a antibioticelor la nivelul unităţii şi dezvoltarea de norme interne de profilaxie şi antibioticoterapie acordate la recomandările naţionale şi internaţionale în vigoare. 

În Anexa 4 este prezentată Decizia managerului privind componenţa Comisiei de antibioticoterapie la momentul aprobării prezentului Regulament.

5. Comisia de farmacovigilență
Această comisie este constituită la nivelul unității prin Decizia managerului unității. Componența, scopul și principalele atribuții sunt menționate în decizia de constituire, anexată prezentului regulament. 

6. Comisia de transfuzie și hemovigilenţă
Este constituită prin Decizia managerului unității, în conformitate cu prevederile Ordinului MSP nr. 1228/2006. 

În Anexa 4 este prezentată Decizia managerului privind componenţa Comisiei de transfuzie și hemovigilenţă la momentul aprobării prezentului Regulament.

7. Comisia de analiză a cazurilor invalidate de SNSPMPDS București 

Reprezentanții Spitalului Județean de Urgență ”Dr. Constantin Opriș” Baia Mare în Comisia de analiză a cazurilor invalidate de SNSPMPDS sunt desemnați prin decizia managerului unității, conform prevederilor stabilite de Ministerul Sănătății. Comisia este constituită la nivelul Casei de Asigurări de Sănătate Maramureș și funcționează conform reglementărilor în vigoare.


8. Nucleul de calitate 

Este constituit şi funcționează  conform Ordinului comun al Preşedintelui C.N.A.S., al Ministrului Sănătăţii şi Familiei şi al Preşedintelui C.M.R. nr. 874/559/4017 din 2001; are în componență: directorul medical, medici, personal administrativ, sociolog. 

În Anexa 4 este prezentată Decizia managerului privind componenţa Nucleului de calitate la momentul aprobării prezentului Regulament.

Atribuțiile membrilor Nucleului de calitate: 

· membrii nucleului de calitate vor urmări respectarea de către secții a îndrumarului de depunere a chestionarelor de către pacienți; 

· vor urmări respectarea metodologiei de colectare a chestionarelor de satisfacție; 

· vor respecta confidențialitatea și anonimatul privind completarea chestionarelor;

· vor proceda la prelucrarea lunară a chestionarelor de satisfacție a pacienților și prelucrarea anuală a chestionarelor de satisfacție a personalului; 

· vor întocmi rapoarte trimestriale privind prelucrarea chestionarelor de satisfacție a pacienților și rapoarte anuale pentru prelucrarea chestionarelor de satisfactie a personalului; 

· vor face informări periodice cu privire la rezultatele prelucrării chestionarelor;

Modul concret de lucru și atribuțiile fiecărui membru în parte sunt stabilite  de comun acord  de către componenții Nucleului de calitate 


9. Comisia de analiză a deceselor intraspitaliceşti

Este constituită și funcționează în conformitate cu prevederile Legii nr. 104/2003 privind manipularea cadavrelor umane si prelevarea organelor şi ţesuturilor de la cadavre în vederea transplantului şi ale H.G. nr. 451/2004 pentru aprobarea Normelor metodologice de aplicare a Legii nr. 104/2003. Comisia a fost numită prin Decizia Managerului Spitalului Judeţean de Urgență ”Dr. Constantin Opriș” Baia Mare  și are în componență directorul medical, medic din cadrul Secției Anestezie Terapie Intensivă, medic din cadrul Serviciului Anatomie patologică, medic Secția Interne, medicul din secția unde a avut loc decesul pacientului.

În Anexa 4 este prezentată Decizia managerului privind componenţa Comisiei de analiză a deceselor intraspitalicești la momentul aprobării prezentului Regulament.

Atribuţiile  comisiei:

1. Implementarea la nivelul secţiilor a Manualului pentru certificarea cauzelor de deces în Europa;

2. Verificarea modului de certificare a deceselor şi de completare a certificatului medical constatator al decesului de către medical curant, în cazuri deosebite, având în vedere liniile directoare ale O.M.S;
3. Asigurarea respectării instrucţiunilor din manual referitoare la diagnosticul ce urmează a fi codificat drept cauză principală a decesului;
4. Analiza datelor medicale obţinute din foia de observaţie, investigaţiile paraclinice, diagnosticul anatomo – patologic necroptic (macroscopic şi histopatologic);

5. Evidenţiază gradul de concordanta diagnostica între diagnosticul de internare, diagnosticul de externare şi final (anatomo – patologic) având ca scop creşterea gradului de concordanţă diagnostică;

6. Realizează o statistica a deceselor din spital pe secţii şi al numărului de necropsii în raport cu numărul de internări din spital, evidenţiind totodată patologia cea mai frecventă a deceselor;

7. Dezbaterea cazurilor, aduce în atenţie cele mai noi şi corespunzătoare tratamente medicale care se aplică pacienţilor din spital reprezentând o modalitate de creştere a nivelului ştiinţific al echipei medicale;

8. Aduce la cunoştinţa membrilor comisiei reglementările legislative nou apărute în vederea optimizării activităţii medicale; 

Comisia de analiza a deceselor intraspitaliceşti se întrunește ori de cate ori este nevoie dar nu mai puţin de o data pe trimestru.

10. Comisia de arbitraj de specialitate.

Este constituită și funcționează în conformitate cu prevederile art. 17 din Legea nr. 46 din 2003 privind drepturile pacientului. Comisia de arbitraj de specialitate are rolul de a stabili necesitatea si oportunitatea realizării intervenţiilor ce se vor acorda pacienţilor care sunt în imposibilitate de a-şi da consimţământul iar reprezentantul legal nu poate sau  refuză să îşi dea consimţământul. 

Comisia de arbitraj  se constituie ad-hoc de fiecare data când există pacienţi pentru care este necesară realizarea unei intervenții dar sunt în imposibilitate de a-şi da consimţământul iar reprezentantul legal nu poate sau refuză să își dea consimțământul privind realizarea respectivei intervenții. Pentru pacienţii internaţi în spital, comisia de arbitraj de specialitate are în componență : medicul de garda din Secţia ATI; medicul curant sau, în lipsa acestuia, medicul de gardă din secţia în care este internat pacientul; medicul coordonator – ofiţer de serviciu;

11. Comisia de disciplină. 

Este constituită și funcționează în conformitate cu prevederile regulamentului propriu si a Codului Muncii. Membrii comisiei de disciplină precum și supleanții acestora sunt numiți prin decizie a managerului unității. 

Procedura cercetării disciplinare este prezentată în Regulamentul de organizare și funcționare a comisiei de disciplină din cadrul unității. 


În anexa 4 este prezentată Decizia managerului privind componenţa Comisiei de disciplină la momentul aprobării prezentului Regulament.

Este constituită și funcționează în conformitate cu prevederile Ordinului nr. 199/2005 privind înfiinţarea Comitetului pentru Situaţii de Urgenţă. Componenta este stabilită prin decizie a managerului unității. Principalele atribuții sunt: managementul situaţiei de urgenţă; monitorizarea situaţiei de urgenţă; gestionarea situaţiilor de urgenţă;  alte atribuţii şi sarcini stabilite de lege.


13. Comisiile de recepţie a produselor comandate pentru S.J.U. Baia Mare. 


Prin decizie a managerului unității s-au constituit comisii de recepție pentru: 


- produse alimentare;


- materiale sanitare și instrumentar; 


- reactivi și consumabile de laborator și rechizite;


- consumabile pentru angiografie;


- imprimate; 


- materiale de curățenie, material moale, dezinfectanți, materiale cu caracter funcţional, obiecte de inventar, mijloace fixe; 


- aparatură medicală;


- piese de schimb. 


S-a stabilit modalitatea de lucru a comisiilor de recepție prin aceeași decizie. 


De asemenea, s-a stabilit prin decizie, componența comisiilor de recepție a lucrărilor de întreținere și a lucrărilor de reparații curente, cu atribuții și responsabilități. 


14. Comisia de alimentație


Această comisie este constituită prin decizie a managerului unității, ca urmare a hotărârii Comitetului director din cadrul Spitalului Județean de Urgență „Dr. Constantin Opriş” Baia Mare. Din comisie fac parte directorul de îngrijiri, șeful Serviciului Aprovizionare, coordonatorul blocului alimentar, asistent dietetician și salariat de la magazia de alimentație. Principalele atribuții și modul de lucru al comisiei sunt stabilite prin decizia managerului unității.


Decizia privind componenta Comisiei de alimentație, în vigoare la data redactării prezentului Regulament, este prezentată în anexă. 

15. Comitetul de securitate și sănătate în muncă
Este constituită și funcționează în conformitate cu prevederile Legii nr. 319/2006 a securității și sănătății în muncă şi ale H.G. nr. 1425/2006 pentru aprobarea Normelor metodologice de aplicare a prevederilor Legii securității și sănătății în muncă nr. 319/2006. 

Comitetul este numit prin Decizia Managerului Spitalului Județean de Urgență „Dr. Constantin Opriș” Baia Mare  și are în componență conducerea spitalului, medici, personal administrativ, asistenți medicali, reprezentanți ai angajaților, personal din cadrul Biroului Protecția muncii. 

În Anexa 4 este prezentată Decizia managerului privind componenţa Comitetului de securitate și sănătate în muncă la momentul aprobării prezentului Regulament.

Principalele atribuții ale Comitetului de securitate și sănătate în muncă sunt: 

a. analizează şi face propuneri privind politica de securitate şi sănătate în muncă şi planul de prevenire şi protecţie, conform regulamentului intern si/sau regulamentului de organizare şi funcţionare;

b. urmăreşte realizarea planului de prevenire şi protecţie, inclusiv alocarea mijloacelor necesare realizării prevederilor lui şi eficienţa acestora din punct de vedere al îmbunătăţirii condiţiilor de muncă;

c. analizează introducerea de noi tehnologii, alegerea echipamentelor, luând în considerare consecinţele asupra securităţii şi sănătăţii angajaţilor şi face propuneri în situaţia constatării anumitor deficienţe;

d. analizează alegerea, cumpărarea, întreţinerea şi utilizarea echipamentelor de muncă, a echipamentelor de protecţie colectivă şi individuală;

e. efectuează verificări proprii privind aplicarea instrucţiunilor proprii şi a celor de lucru şi face un raport scris privind constatările făcute;

f. propune măsuri de amenajare a locurilor de muncă, ţinând seama de prezenţa grupurilor sensibile la riscuri specifice;

g. analizează cererile formulate de angajaţi privind condiţiile de muncă şi modul în care îşi îndeplinesc atribuţiile persoanele desemnate;

h. urmăreşte modul în care se aplică şi se respectă reglementările legale privind securitatea şi sănătatea în muncă, măsurile dispuse de inspectorul de muncă şi inspectorii sanitari;

i. analizează propunerile angajaţilor privind prevenirea accidentelor de muncă şi a îmbolnăvirilor profesionale, precum şi pentru îmbunătăţirea condiţiilor de muncă şi propune introducerea acestora în planul de prevenire şi protecţie;

j. analizează cauzele producerii accidentelor de muncă, îmbolnăvirilor profesionale şi evenimentelor produse şi poate propune măsuri tehnice în completarea măsurilor dispuse în urma cercetării;

k. dezbate raportul scris, prezentat comitetului de securitate şi sănătate în muncă de către conducătorul unităţii cel puţin o dată pe an, cu privire la situaţia securităţii şi sănătăţii în muncă, la acţiunile care au fost întreprinse şi la eficienţa acestora în anul încheiat, precum şi propunerile pentru planul de prevenire şi protecţie ce se va realiza în anul următor.

l. colaborează cu comisia de evaluare a riscurilor pentru securitatea şi sănătatea în muncă a angajaţilor.

m. îndeplineşte orice alte atribuţii stabilite in sarcina sa prin legislaţia specifica si/sau regulamentul intern.


Comitetul de securitate și sănătate în muncă funcționează pe baza regulamentului de funcționare propriu, elaborat conform prevederilor legale. Se întrunește cel puțin o dată pe trimestru și ori de câte ori este necesar. 


16. Comitetul de analiză a reclamațiilor 

Este constituită și funcționează în baza Hotărârii Comitetului director al unității;  componența este desemnată prin Decizia Managerului Spitalului Județean de Urgență ”Dr. Constantin Opriş” Baia Mare şi are în componență conducerea spitalului, reprezentantul Serviciului Managementul calității, evaluare  şi acreditare şi un consilier juridic. Comisia funcționează conform unei proceduri operaționale. 

Această comisie are ca și atribuție analizarea tuturor reclamațiilor depuse de către pacienți sau aparținătorii legali ai acestora precum și audierea lor.


17. Comisia medicală în siguranța transporturilor


Funcționează în baza Ordinului M.S. 1392/2013 și a  Ministerului transporturilor nr. 12592013 privind aprobarea înființării, organizării și funcționării comisiilor medicale și/sau psihologice în siguranța transporturilor care eliberează avize medicale și/sau psihologice de aptitudini pentru funcțiile din siguranța transporturilor precum și a componenței acestor comisii. 

Componența, atribuțiile, programul medicilor sunt stabilite prin decizie a managerului unității. 


18. Structura cu atribuții în monitorizarea, coordonarea și îndrumarea metodologică a implementării sistemului de control intern/managerial este constituită prin decizia managerului unității, în conformitate cu prevederile Ordinului M.F.P. nr. 946/2005 pentru aprobarea Codului controlului intern/managerial şi Ordonanţa nr. 119/1999 privind controlul intern și controlul financiar preventiv, cu modificările și completările ulterioare. Prin aceeași decizie sunt stabiliți coordonatorii activităților. 

CAPITOLUL VII – DISPOZIȚII FINALE

Art.88.Toate categoriile de personal ale Spitalului Județean de Urgență ”Dr. Constantin Opriș” Baia Mare au obligația respectării prezentului regulament.

Toate secțiile/compartimentele/laboratoarele/serviciile/birourile au obligația elaborării și respectării procedurilor operaționale specifice activităților desfășurate în cadrul spitalului.

Prezentul Regulament de organizare și funcționare al Spitalului Județean de Urgență ”Dr. Constantin Opriș” Baia Mare va fi adus la cunoștința tuturor salariaților, pe bază de semnătură, după aprobarea acestuia de către Consiliul Județean Maramureș;

Prezentul Regulament de organizare și funcționare al Spitalului Județean de Urgență ”Dr. Constantin Opriș” Baia Mare se completează cu prevederile legale în vigoare.

Art. 89. Modificarea prezentului regulament se face cu avizul Consiliului de administrație şi se aprobă de către Consiliul Judeţean Maramureş.

COMITETUL DIRECTOR

AL SPITALULUI JUDEȚEAN DE URGENȚĂ ”DR. CONSTANTIN OPRIȘ”
MANAGER, 

Ec. Pintea Sorina

DIRECTOR MEDICAL, 

Dr. Pop Vasile Ioan 

DIRECTOR FINANCIAR-CONTABIL, 

Ec. Checicheș Marcela

DIRECTOR DE ÎNGRIJIRI, 

As.pr. Bozga Lucia 

